
Dedic această carte Fratelui meu Victor-Viorel Agapiescu 
care mi-a dat ideia și m-a susținut prin încurajările sale și, 
cu titlu postum, Fratelui meu André Chedel cel ce mi-a 
deschis 
calea pe care rândurile mele o urmează. 


Jacques HERMAN, 33*95* 


CUVÂNT ÎNAINTE 


De-a lungul secolelor XIX şi XX, «secolele urii», 
literatura referitoare la fenomenul universal al Franc-Masoneriei a 
cunoscut o impresionantă înflorire în pofida vicisitudinilor 
istoriei. După Congresul Masonic Internațional, ținut la Paris în 
1900, studiile masonice savante s-au multiplicat considerabil; 
autori ilustrii precum Oswald Wirth, René Guenon, Paul Naudon, 
Jean 'Tourniac, Jean-Pierre Bayard, Robert Amadou, Albert 
Lantoine, Marius Lepage, Daniel Beresniak, pentru a nu enumera 
decât câțiva dintre scriitorii de limbă franceză, traduşi în toate 
limbile de circulație internațională, au contribuit la o cunoaştere 
mai profundă a Ordinului Iniţiatic al Franc-Masoneriei, cunoaştere 
destinată atât adepților acestuia cât şi marelui public. 

Nu cred că există o altă societate importantă, secretă, 
discretă sau cunoscută public, care să fi fost atât de calomniată sau 
atât de elogiată. Scrierile apologetice, sau cele ale unor adversari 
înverşunați, obsedați de existența unei puteri oculte, au umplut 
rafturile librăriilor şi bibliotecilor alaturi de studii serioase, 
obiective şi profund încărcate de o spiritualitate purtătoare de 
valori înalte. 

După experienţa tragică traversată de întreaga umanitate în 
cursul secolului trecut, după ce nazismul a aruncat lumea în 
sângeroasa aventură a Războiului mondial care s-a prelungit în 
perioada sinistrei mascarade a comunismului, un număr încă și 
mai mare de studii asupra istoriei şi doctrinei Franc-Masoneriei au 
întărit sentimentul că această organizaţie se plasează, misterios, în 
inima vieții societăților moderne. Este imposibil să mai trecem cu 
vederea persecuțiile, represiunile şi crimele, comise de regimurile 
fasciste, de nazism şi de comunism, contra Franc-Masonilor. 


a 


Consecințele acestor acte criminale, care au generat o abundentă 
literatură în lumea occidentală, sunt perceptibile şi astăzi în 
mentalitatea unor oameni  dezinformați, superficiali sau naivi, 
care trăiesc în ţările recent eliberate de teroarea comunistă. 

Aşadar, printre fenomenele de societate care alimentează 
critica ideilor şi polemica din ce în ce mai virulentă într-o lume 
globalizată, lume din ce în ce mai exaltată pe planul comunicării, 
mai liberă pe plan intelectual, moral şi politic, dar şi mai 
tenebroasă prin confuziile pe care le vehiculează, găsim, în ce îl 
priveşte involuntar, fenomenul Franc-Masoneriei. 

Eruditul Franc-Mason Albert Lantoine scria în concluziile 
la magistrala sa carte despre Franc-Masoneria franceză: « Atunci 
când o Societate traversează singură furtunile secolelor, care au 
făcut efemere toate operele oamenilor, găsim în ea o virtute 
misterioasă pe care poeții o numesc muzica interioară a 
sufletului...». 

Jacques Herman 33° 95°, figură ilustră a Franc-Masoneriei 
europene, Mare Maestru din Trecut al Marelui Orient al Elveţiei şi 
membru al Supremului Consiliu al Ritului Scoţian Antic şi 
Acceptat - MOAR România, membru de Onoare al Marii Loji 
Simbolice Spaniole, este membru fondator al mai multor Loji. 
Istoric, poet, pictor şi profesor, opera lui Jacques Herman este 
considerabilă: 12 volume de poezie, 7 cărti de istorie între care un 
«Memento de Istorie Universală», numeroase expoziţii de pictură, 
nenumărate conferințe publice. Dar ce trebuie evocat aici este 
imensa sa operă scrisă şi difuzată în Loji, în beneficiul Fraţilor săi, 
de-a lungul a 40 de ani de apartenenţă la Franc-Masonerie. 

«Fenomenul Masonic Decorticat», este rezultatul unor 
meditații profunde, rezultatul experienţei trăite în diverse Loji de- 
a lungul şi de-a latul lumii Masonice, al unei munci considerabile 
de documentare cărturărească şi de informare directă. 


Spuneam că literatura despre Franc-Masonerie este 
abundentă; ea este şi foarte diversificată, împărțită între studii 
istorice, exegeze uneori remarcabile, dicționare și enciclopedii, 
fără să mai vorbim de avalanşa de articole din presă şi de cele 
postate pe Internet. 

Atunci de ce a fost necesară această «decorticare» a 
fenomenului masonic? 

Jacques Herman ne dă el însuşi un răspuns: «m-am gândit 
că este necesar să fac o incursiune urmărind simultan meandrele 
diverselor aspecte ale realităţii fenomenului masonic, să-l decortic 
şi să-l dezvalui, fără să scap din vedere transmiterea esenței sale, 
operând astfel o incizie pe viu, susceptibilă să-l reveleze acum, 
aici şi pretutindeni». 

Trebuie să adăugăm imediat că viziunea autorului este cea 
a unui Franc-Mason ataşat unui Ordin Iniţiatic Universal, Ordin 
Masonic vector al unei Tradiţii primordiale în sensul regularității 
sale inițiatice şi nu al unei asa zise «regularități» a recunoașterii, 
precum o defineşte Marea Lojă Unită a Angliei, Ordin moştenit și 
transmis în cursul secolelor așa cum îl găsim evocat în cele mai 
prestigioase exegeze sau în imensa incursiune teoretica operată de 
René Guenon. 

Jacques Herman este membru al Lojii Alexandru Vaida 
Voevod la Orientul Cluj-Napoca, Loja mixta care apartine 
Marelui Orient al României, Obedienta memara a CLIPSAS. 

Cartea lui Jacques Herman nu este, aşadar, nici o carte de 
istorie, nici un manual, nici un dicționar ci, mai degrabă, un 
mozaic tematic, evocat de imaginea de pe copertă, reprezentând 
Vulturul ca emblemă a Sfântului loan, patron al Franc- 
Masoneriei; un mozaic constituit din elemente disparate care, prin 
juxtapunerea lor, vizează să arunce o lumină globală asupra 
fundamentelor fenomenului masonic în sine. 


Această formă de abordare sintetică şi globală a 
fenomenului masonic este originală. Ea permite proiecția 
esențialului, nu a specificității unui Rit, nici a unor simboluri, nici 
a unei istorii, mai mult sau mai puţin anecdotice, ci a ceea ce 
Franc-Masoneria modernă, în ansamblul ei, vehiculează de trei 
secole ca vector al Tradiţiei primordiale, vector înscris în 
modalitățile de funcționare a Ordinului Masonic prin Rituri şi 
printr-un instrumentar simbolic. 

Acest mozaic este compus din 43 de secvenţe, tot atâtea 
teme majore tratate sintetic în toate aspectele lor, şi din trei anexe 
purtătoare de mesaje esențiale asupra spiritualității Franc- 
Masoneriei Tradiţionale. 

Traducătorul a trebuit să adapteze limbajul masonic 
francez şi să găsească echivalenţele acestui limbaj specific utilizat 
în Lojile româneşti. Stilul alert al autorului, foarte concis şi precis, 
ne-a ajutat. În măsura în care, cunoscând-ul, am putut să-l 
consultăm pentru clarificarea unor aspectele mai dificile, credem 
că versiunea românească a cărţii este fidelă gândirii lui Jacques 
Herman. Avem astfel convingerea că această traducere, desigur 
perfectibilă, este preferabilă absenței unei versiuni românești, 
versiune publicata simultan cu textul original. 

Mă alătur Ilustrului Frate Jacques Herman adresând, şi pe 
această cale, cele mai călduroase multumiri Fratelui Mircea Bucin 
pentru dragostea fraternă şi disponibilitatea cu care a conlucrat la 
apariția acestei cărți atât în limba româna cât şi în limba franceză. 


Victor- Viorel AGAPIESCU, 33*95* 


COLECȚIA "LUMINA MASONICĂ” 


Această Colecţie este un proiect care vine în sprijinul celor 
care vor să primească mai multă Lumină. Azi, când informaţia 
este la îndemâna oricui, nu se pară că acest demers ar fi 
justificat. ..dar el este! 

Volumul mare de informaţii creează de cele mai multe ori 
un haos general însuflețit de falsa cunoaştere, de falsa interpretare 
şi de dezordinea mintală care rezultă din conflictul sacru-profan. 
Noi nu ne propunem prin această colecție altceva, decât să oferim 
adevăraţilor căutători informaţii corecte şi bine structurate astfel 
încât demersul lor să fie cât mai eficient şi cât mai puţin deviat de 
la calea pe care au ales-o. Ştim din vechile Tradiţii inițiatice că 
toate drumurile duc spre vârful muntelui. Noi încercăm să oferim 
un ghid ferm, indiferent de drumul pe care iniţiaţii s-au pornit. 

Colecţia cuprinde texte consacrate, mai mult sau mai puţin 
cunoscute sau accesibile Inițiaților din România. Prin publicarea 
acestor lucrări, fie ele recente sau de mult uitate, vrem să aducem 
mai multă Lumină asupra Ordinului Inițiatic Universal şi 
Tradițional al Francmasoneriei şi să asigurăm transmiterea 
Cunoaşterii inițiatice în cadrul Ordinului. 

Aparițiile vor fi limitate la un număr redus de exemplare 
tocmai pentru că nu dorim să realizăm un demers comercial. 
Scopul nostru este să sprijinim crezul şi menirea Ordinului — de a 
crea Masoni desăvârşiţi, pregătiți în tainele Artei Regale și care să 
ducă la îndeplinire Marea Operă. 


Mircea BUCIN, 33° 95° 
Senior Editor 
"Colecţia Lumina Masonică” 


PIATRA AURIFERĂ 
Vasile Voiculescu 


Mă pregătesc de-acuma să te sfărâm, durere, 
Ca pe o piatră-n care zac vine-ntregi de aur, 
Ce-atât mai greu atârnă, strivind mai cu putere, 
Cu cât în ea cuprinde, ascuns, mai mult tezaur. 


Din ocniţa vieții în lespezi te voi scoate, 
Și munții tăi scurmându-i adânc în măruntaie, 
Căra-voi la lumină nămestiile toate 
De blocuri tari, ce firul de aur le-ntretaie. 


Copaie cu copaie, în pive mărunțită, 

Toţi grunjii măcinându-ţi, în praf te voi preface 
Vor bate pisăloaga, și apa-nvinețită 

Pe jgheaburi largi de suflet va curge fără pace. 


S-o duce toată lumea netrebnică din tine... 

Spălată-n mii de ape, pe scocuri vânturată, 

Să-ţi lași domol pe fundul ulucului din mine 
Nisipul tău de aur, Durere sfărâmată... 


CAPITOLUL 1 


Anistoricitatea Franc- Masoneriei ca Ordin inițiatic 


«Alchimia nu are istorie, scria Serge Hutin!, numai 
alchimiştii au o istorie dar şi aceasta numai pâna la un punct». O 
asemenea afirmaţie pare a fi fără replică. Mai mult, ea poate să 
şocheze pe mulți prin simplul fapt că întreaga noastră cultură 
occidentală atribuie istoricității evenimentelor ancorarea acestora 
într-un trecut despre care se spune că ar fi susceptibil să ilumineze 
prezentul. Istoria ar fi dotată cu virtutea intrinsecă de a plasa 
prezentul în axul continuității prin conştiinţa înrădăcinării. Astfel, 
ea s-ar dori liniştitoare ca şi cum cunoașterea intelectuală a 
trecutului ar avea puterea, începând prin a ilumina, să justifice, 
ulterior, prin această iluminare, raportul cu existenţa. În acest sens 
ea ar juca, de această manieră, rolul unui colac de salvare în 
raporturile noastre cu anxietatea existențială sau, dacă preferăm, 
rolul de vector terapeutic asemenea, cu toate că pe un plan diferit, 
cu psihanaliza sau substanțele medicamentoase. 

Tradiția ni se prezintă, prin definiție, ca fiind absolut 
străină istoriei umanităţii. Mai mult, referinţele care ar părea să i 
se înscrie nu constituie decât jaloane simbolice, balize care ţin de 
mit şi care întreţin rapoarte antinomice cu realul; acesta, în cazul 
despre care vorbim, transcede realitățile aparente la care face apel 
pentru a exprima o realitate de ordin metaistoric. 

Câteva exemple, suficiente pentru clarificarea acestei 
afirmaţii, cum ar fi genealogiile lui lisus din Evangheliile lui Luca 


'Reţinem din imensa bibliografie a lui Serge Hutin, « Alchimie » (Presses Universitaires de 
France), « Histoire des Rose-Croix » (Le Courrier du Livre) et « Les Francs-Magons » (Editions du 
Seuil). 

şi Matei sau originile Franc-Masoneriei din Constituţiile lui 
Anderson, vor fi evocate în cele ce urmează. 

Nu este lipsit de interes să amintim că fiecare dintre noi - 
cu excepția fundamentaliştilor - admitem anistoricitatea epocii 
patriarhilor zilelor creaţiei, a episoadelor epopeii lui Gilgamesh, a 
poveştii potopului, a căutării Graal-ului, a aventurilor care 
jaloneaza experienţele iniţiatice ale lui Ulise sau ale Cavalerilor 
Mesei Rotunde. 

Pe de altă parte, nu ne este uşor să privim la fel ceea ce se 
referă la Ordinele iniţiatice care par a fie dotate cu elemente 
susceptibile să fie înscrise în friza scurgerii timpului. Și este 
adevărat în privința kabbalei, sufismului, astrologiei, şi încă şi mai 
adevărat în contextul Franc-Masoneriei şi Companionajului. 

Dar, diferitele manifestări ale Tradiţiei primordiale nu se 
pot înscrie în istorie pentru că ele nu întreţin raporturi cu aceasta 
nici cât un dovleac cu o umbrelă sau plauzibilul cu adevărul. 

Nu, alchimia nu are istorie, ca să revenim la afirmația 
inițială referitoare la citatul din Serge Hutin, în sensul că ea se 
înrădăcinează nu în istorie ci în eternul prezent aşa cum, de pildă, 
el este figurat de Coloana Infinitului a lui Constantin Brâncuși, 
coloană care leagă pământul cu cerul printr-o constantă formală 
foarte semnificativă sau, văzut sub un alt unghi, pipa lui Rene 
Magritte care nu este o pipă. Dintre toate expresiile plastice şi 
literare suprarealismul, departe de a se înrădăcina într-o pretinsă 
destructurare a realului sau într-o dezarticulare a elementelor 
constitutive ale universului este, fără îndoială, conceptul care a 
oferit lumii imaginea unei « realității care depășește realul» în 
sensul particular în care el procedează, putem spune, la 
glorificarea adevărului ivit prin lectura înșelătoare a adevărurilor 
aparente. 

Să reluăm acum a doua jumătate a citatului din Serge 
Hutin despre anistoricitatea alchimiei: «numai alchimiştii au o 

istorie şi aceasta numai până la un punct». Prin anii şaptezeci l-am 
rugat pe Serge Hutin să se explice mai pe larg. Franc-Mason el 
însuși, autorul cărții «Alchimia» ne-a mărturisit mirarea sa în fața 
încăpăţânării istoricilor Franc-Masoneriei îna-i privilegia pe 
actorii istoriei prin ceea ce sunt ei ca oameni şi de a eluda, 
deobicei, înrădăcinarea biografiei lor într-o lectură metaistorică a 
Ordinului ale cărui structuri aparente nu sunt decât avataruri. Ca şi 
cum amplasamentul actorilor şi al evenimentelor ar depinde de 
hazardul unui joc de zaruri pe covorul derulat al timpului sau ale 
unui concurs de circumstanţe de ordin politic sau cultural. 

Robert Amadou? ne-a expus întotdeauna aceleaşi idei chiar 
dacă erau formulate diferit. Să ne reamintim că, în contradicție cu 
René Gu6non, Robert Amadou, ca şi noiînşine, refuză să distingă 
ezoterismul de ocultism şi că, dupa el, planurile subtile nu pot fi 
afectate de consideraţii lingvistice cu atât mai mult cu cât cei doi 
termeni, ezoterism şi occultism, sunt foarte recenti la scara 
istoriei, primul apărând în lexicografia franceză în 1828 iar cel de 
al doilea în 1842. Stupidă, îi plăcea să repete Amadou, pretinsa 
opoziţie a ştiinţei înțeleptului, pe care o revendică ezoterismul, cu 
puterea magului caracterizată de occultism. 

Robert Amadou, despre care nimeni nu poate spune că nu 
a păstrat o stimă desăvârşită și un respect profund pentru 
inițiatorul său, Robert Ambelain, făcea haz pe seama istoricilor 
care reproşau acestuia câteva afirmaţii fanteziste privind originile 
Ritului de Misraim-Memphis. Atât de fanteziste, spunea el, încât 
sunt mai apropiate de o altă realitate decât aceea dedusă prin 
implicarea unei lecturi obiective care delectează cunoştinţele 
academice. Nu am reuşit niciodată să-l facem pe Robert Amadou 


? Doctor în teologie (1945), în filozofie (1972) şi în etnologie (1984), Franc-Mason de Rit de 
Memphis-Misraim (iniţiat în 1943 de Maestrul Venerabil Robert Ambelain), îi datorăm lucrări 
importante consacrate lui Louis-Claude de Saint-Martin, ocultismului, sufismului, parapsihologiei, 
şi un studiu remarcabil consacrat lui Canseliet-Fulcanelli intitulat «Le Feu du Soleil» (Pauvert, 
1978). 

să recunoască validitatea acestei intenţii și, dealtfel, nu este locul 
aici să intrăm în detaliile acestui subiect. 

Rămâne însă adevărat faptul că storia Ordinelor inițiatice 
este mereu, și este firesc să fie așa, jalonată de poveşti care nu au 
decât veșmântul unei istorii aparente dar care, transcendând 
istoria, indică ceea ce Rudolf Otto şi apoi Carl-Gustav Jung 
înțelegeau prin «numen». Vom reveni mai departe asupra acestui 
termen. 

Istoria Ordinului nostru secular, care constituie una dintre 
manifestările Tradiţiei primordiale în sensul guenonian al 
termenului urcă, pentru istoric, la ziua Sfântului loan de vară a 
anului 1717, la Londra, prin regruparea a patru Loji într-o «Mare 
Lojă a Angliei» considerată de atunci ca prima Obedienţă din 
cronologia masonică. 

Până nu demult istoricii s-au cramponat de o concepţie, 
considerată acum amăgitoare, conform căreia Ordinul Masonic ar 
fi trecut printr-o perioadă de tranziție, de la o aşa zisă Masonerie 
«operativă» la o Masonerie numită «speculativă», prin integrarea 
progresivă în Ordin, în cursul secolului al XVIII-lea, a cărturarilor 
şi personalităților «societăţii bune», «gentry», care au devenit din 
ce în ce mai numeroşi pe măsură ce prezența Masonilor 
«operativi» scădea în Loji. Istoricii contemporani optează mai 
degrabă pentru «teoria împrumutului» care consistă în a raporta 
referințele Masoneriei «speculative» la elementele rituale şi la 
simbolurile «Fraților operativi», confundați îndeobște şi abuziv, 
printr-o curioasă scurtătură, cu «constructorii catedralelor gotice». 

Aceiaşi istorici contemporani (dar era și cazul 
predecesorilor lor) privesc cu amuzament referințele istorice pe 
care le menționează Constituţiile lui Anderson a căror primă ediție 
datează din 1723. Este o enormitate, declară istoricii de la 
înălțimea ştiinţei lor, să atribui originile Franc-Masoneriei 
Patriarhilor, mai mult, lui Adam și Eva, şi să adaugi că finalitatea 

unor astfel de afirmații nu avea alt obiectiv decât acela de a 
contribui la ridicarea prestigiului unui Ordin cu atât mai 
respectabil cu cât mai vechi. 

Încă un pas şi ei l-ar considera pe James Anderson în cel 
mai bun caz ca pe un ignorant simpatic, în cel mai rău caz ca pe 
un alcoolic sărac, dispus să publice palavre pentru a obţine 
aprecierea câtorva persoane însemnate precum acei artişti care 
pentru a supraviețuii practicau o artă calificată ca fiind pur 
alimentară. 

Ne aflăm în fața unei ignorări absolute și extrem de grave 
a realităţii faptelor. James Anderson era un pastor al Bisericii 
presbiteriene a Scoției, aşadar un teolog universitar, format la 
regulile criticii istorice. Pe de altă parte James Anderson (și 
comanditarii săi) nu ignorau nimic din simbolica referințelor 
genealogice, o simbolică la care se refereau cu 18 secole mai 
devreme, autorii Evangheliilor atribuite lui Luca și lui Matei, 
Evanghelii care au procedat de aceeaşi manieră în ce priveşte 
genealogiile lui lisus, Luca prin calea ascendentă (Luca 3, 23-38) 
iar Matei prin calea descendentă (Matei 1, 1-17). 

Acest procedeu genealogic se sprijină pe o simbolică 
universală care consistă în a construi o semiologie particulară, 
reprezentativă de ceea ce convine să numim în limba română 
«noaptea timpului» şi în latină «illud tempus». În literatură, 
poveştile şi legendele fac apel exact la aceleași procedee; înainte 
chiar de a începe povestitorul ne anunță că «a fost odată ca 
niciodată», «once upon a time». 

Este un mare prost acela care confundă metodologiile 
istoriei profane cu cele ale Traditiei! 

În concluzia la «Istoria Credinţelor şi Ideilor Religioase» 
Mircea Eliade? nota: "Este indispensabil să se recunoască faptul 


* Istoric al religiilor, mitolog, filozof și romancier, născut în 1907 la Bucureşti și mort la Chicago în 
1986. Printre sutele de titluri ale acestui imens autor reținem, în special în cadrul subiectului nostru, 


siao 


că nu mai există soluție de continuitate între lumea «primitivă» 
sau «înapoiată» şi Occidentul modern. Nu mai ajunge, cum 
ajungea acum o jumătate de secol, să descoperim şi să admirăm 
arta neagră sau oceanică; trebuie să redescoperim sursele 
spirituale ale acestor arte în noi-înșine, trebuie să conștientizăm 
ceea ce rămâne încă «mitic» într-o existență modernă şi care 
rămâne ca atare tocmai fiindcă acest comportament este, şi el, 
consubstanțial condiţiei umane prin faptul că exprimă angoasa în 
fața Timpului”. 

Revenim încă odată la afirmaţia lui Serge Hutin după care 
"alchimia nu are istorie, numai alchimiştii au una și aceasta 
numai până la un punct” şi substituim temenul de alchimie cu cel 
de Franc-Masonerie. 

Pentru a ilustra ideea noastră alegem două exemple printre 
multe altele. Pentru început urcăm pe firul timpului la primul sfert 
al secolului XXI. În mica sa lucrare consacrată Ritului egiptean de 
Memphis-Misraim, publicată în 2010, Didier Michaud expune 
fundamentările istorice ale Ritului și pune în lumină un fapt 
indiscutabil: crearea Ritului de Memphis de către Jean-Etienne 
Marconis de Negre pornind de la Ritul de Misraim care a fost 
introdus în Franţa în 1810 de către cei trei frați Joseph, Marc şi 
Michel Bedarride. 

Schema se prezintă în mare după cum urmează. Jean 
Etienne, sub patronimul de Marconis, născut în 1795, a fost primit 
Franc-Mason prin Ritul de Misraim în aprilie 1833. Intrat în 
conflict cu alti Fraţi el este exclus în luna iunie a aceluiași an. În 
1835 îl regăsim la Lyon unde sub pseudonimul « de Negre » se 
afiliază unei Loji de Misraim, obține o patentă pentru a forma o 
nouă Lojă sub titlul distinctiv «La Bienveillance » şi introduce 
inovaţii rituale care ajung la urechile Puterii supreme a Ritului, la 


“Forgerons et alchimistes” (Flammarion, 1956), “Aspects du mythe” (Gallimard, 1963), “Le sacre 
et le profane” (Gallimard, 1965), “De Zalmoxis ă Gengis-Khan” (Payot, 1960). 

Paris, în 1838. În pofida pseudonimului sau identitatea sa 
veritabilă este descoperită şi este exclus încă odată din Rit. 
Atunci, el intrat în conflict deschis cu Fraţii Bedaride și fondează 
Ritul de Memphis calcat pe Ritul de Misraim. 

Această poveste nu prezintă un interes major în afara celui 
de a constata că cele două Rituri masonice (dealtfel foarte 
apropiate) vor coexista o jumătate de secol până la fuziunea din 
1888 sub Marea Măiestrie a lui Giuseppe Garibaldi. Dar ceea ce 
contează cu adevărat rezidă în chiar existenţa fiecaruia dintre cele 
doua Rituri, cu caracterul lor spiritualist marcat cu claritate de 
structura lor «excedentară» în privința numărului gradelor 
practicate dincolo de cele 33° care definesc Ritul Scoţian Antic și 
Acceptat. Ele vor constitui, așadar, dincolo de împrejurările 
istorice ale stabilirii lor, premizele unei concepții masonice 
specifice, necesare perpetuării unei filiații spiritualiste specifice, la 
un moment precis al derulării timpurilor umanității. 

Un al doilea exemplu va ilustra aplicarea unor concepte 
paradoxale. Există reflexul de a incrimina, de o manieră generală, 
factorii de diviziune și de a se felicita pentru factorii de unificare 
ca și cum demersul unităţii ar purcede, prin natura sa, dintr-un 
proces filosofic, social sau politic care ar fi indiscutabil benefic: 
sărbătorim o căsătorie, deplângem un divorț. Uniunea face forţa, 
cum subliniază deviza natională a Belgiei. S-ar putea să fie şi așa, 
fără să fie cu certitudine un adevăr universal. Cert, atunci când Isis 
procedează la reconstituirea integrităţii lui Osiris sau când, pe un 
plan similar, Maestrul Hiram este «ridicat», cu toate că pielea 
părăsise carnea și carnea părăsise oasele, Masonul este incitat, 
într-o fază a ritualului gradului 3* să «reunească ce este 
dispersab». În acest caz este vorba despre valori care se raportează 
mai degrabă la planurile subtile ale spiritului decât la rațiuni care 
aparțin strict referințelor contingente şi tangibile. Dar există 
momente, pe friza timpului, când diviziunea se impune pentru 

perpetuarea transmisiei inițiatice nu atât în implicările ei 
administrative şi formale ci ca vector necesar într-un context 
determinat. 

Departe de a deplânge explozia Obedienţelor (oricare ar fi 
acestea) Masonul ar trebui să se bucure pentru faptul că, 
paradoxal, este necesar să se procedeze prin dezasamblări, care se 
impun de la sine, pentru continuitatea transmisiei sub forma 
dispersării căilor centrifuge tot așa cum, într-un context diferit 
este uneori necesar, dimportivă, dar pentru acelaşi scop, să se 
activeze o mişcare centripetă. 

Dacă istoria unui Ordin inițiatic poate să pară agitată 
observatorului profan este pentru că, de o anume maniera, viaţa 
Ordinului depinde de agitația sa sau, în anumite momente de 
stabilitatea sa, în unele faze particulare ale derulării ei în timp. 

Spiritul suflă când vrea şi unde vrea. "Sacrul se manifestă 
printr-un suflu de natură necunoscută şi care vine nu ştim de 
unde”, scria Jacques Tornay“ care adaugă: ” Arthur Rimbaud a fost 
captat şi purtat de acest suflu câțiva ani scurți și apoi, după vârsta 
de douăzeci de ani, nu a mai scris nimic”. Şi în câteva linii mai 
departe, evocând domeniul artei în general, el spune, referindu-se 
la artişti, că o "muză capricioasă îi vizitează, pleacă definitiv, sau 
nu” şi, privind apelul către frumos, către sublim, precizează 
despre manifestarea acestui apel că”ceva se deplasează, o tresărire 
imprevizibilă ne face să întrezărim simultan adevărata nostră 
identitate şi ceea ce o depăşeşte”. 

Aceste reflecțiuni despre suflul spiritului în domeniul 
artelor se situează, cu toate că la altă scară, pe acelaş plan cu ceea 
ce caracterizează manifestările Tradiţiei pe care le vehiculează 
Ordinele inițiatice. «Suflul divin» îl invadează pe creatorul de 
artă, pictor, poet, sculptor sau muzician, cum el dirijează, de o 


1 in: revista masonică Alpina 6-7/2013, p.174 

manieră mai largă, evoluția manifestărilor Tradiţiei primordiale 
Franc-Masoneria fiind doar una dintre componentele ei. 


CAPITOLUL 2 


Credinţa unui Franc-Mason 


Un pastor îi întreba cu umor pe cei care îi spuneau că şi-au 
pierdut credinţa în ce împrejurări ale vieţii lor şi-au pierdut-o. El 
le vorbea despre pierderea unui portmoneu: dacă vă pierdeţi 
portmoneul pe drum vă întoarceţi pe urmele voastre cu speranța 
de a-l regăsi undeva, în urmă; este la fel cu credinţa: întoarceți-vă 
pe drumul vieţii voastre până la punctul unde aţi pierdut-o. Şi nu 
pregeta să adauge că dacă portmoneul ar fi putut să fie găsit şi luat 
de altcineva nimeni nu poate să-şi redobândească credința decât 
cel care a avut-o. Ea este inerentă unei persoane ca şi amprentele 
sale digitale. Mi se poate fura orice, spunea un pictor, bunurile, 
nevasta sau câinele, dar nimeni nu-mi poate fura stilul. 

Marele Maestru din Trecut al Marii Loji a Franţei Richard 
Dupuy a scris, cu ani în urmă, o carte remarcabilă consacrată 
»5 (Credinţa unui 
Franc-Mason), carte care a marcat profund conștiinţele din lumea 
Masoneriei francofone. Nu este inutil să ne întrebăm care ar fi 


credinței masonice, “La Foi d'un Franc-Magon 


natura acestei “credinţe” independente de un context religios dar 
care poate să dea impresia unei puteri, și ea, năruindu-se după 
împrejurări, credinţa care se poate ofili şi usca precum o plantă 
murind din lipsă de îngrășăminte şi de apă. 

Însă, “La réalité Magonnique” (Realitatea Masonică”, ca 
să reluam titlul unei cărti scrise de un alt Mare Maestru din Trecut 


5 Bd. Plon, 1976. 

al Marii Loji a Franţei, Jean Verdun“), nu derivă din credinţe, din 
stări sufleteşti şi nici din contingente structurale. 

Franc-Masoneria constituie unul dintre vectorii Tradiţiei 
primordiale. Ea nu vizează, ca şi celelalte manifestări ale 
Tradiției, transformarea fiinţei ci transmutarea regimului său 
ontologic în sensul alchimic al termenului, evident fără să o 
considerăm ca pe o şcoală de morală, ca prelungirea unui cult 
exoteric sau ca pe un laborator de idei în cadrul unui proiect 
social. 

Diferenţa absolută dintre procesul de transformare şi 
procesul transmutaţiei se găsește în mijloacele puse în acţiune în 
raport cu intenția dorită. 

Imaginea olarului este semnificativă în această privinţă. 
Artizanul transformă lutul pentru a face o oală. Lutul, care conţine 
apă şi devine oală, se va usca sub efectul aerului şi căldurii. Dar 
olarul poate oricând doreşte să spargă acest vas din pământ crud şi 
să-l fărâmiţeze până ce el ajunge la starea inițiala de bucată de 
pământ pentru că este vorba de un process de transformare, în 
sensul că numai forma este afectată de munca olarului. Dar, dacă 
oala este pusă în cuptor și suportă proba focului, propria natură i 
se schimba prin ceramizare și nu mai este aceeaşi ca atunci când 
era lut. După ce a suportat proba focului nu doar forma vasului 
este afectată ci şi propria ei structură: ea a suferit o transmutaţie. 
De aici înainte chiar şi cioburile oalei sunt de altă natură decât 
lutul crud. Sunt bucăţi de ceramică. 

Orice căutare inițiatică are ca finalitate transmutația finiței 
şi nu transformarea ei. 

Credinţa unui Franc-Mason se sprijină exclusiv pe această 
realitate. Restul nu este decât literatură şi anecdotă: conflictele 


* Ed. Flammarion, 1982. 

dintre Obedienţe, luptele duse în numele hipertrofiei egocentrice, 
sciziparitatea, dezmembrarea grupărilor obediențiale, etc. 

Putem să afirmăm că am pierdut credința în Franc- 
Masonerie pentru nenumărate motive. Dar această afirmaţie este 
tot aşa de gratuită şi tot aşa de imbecilă dacă o compăm cu 
afirmația că nu mai credem în valoarea bursieră a unei 
întreprinderi, că nu maicredem în cinstea vecinului sau în 
previziunile meteorologice. 

Credinţa unui Franc-Mason nu poate fi pierdută prin însăşi 
natura ei pentru că se bazează pe un alt plan decât cel care 
caracterizează raporturile umane sau raporturile oamenilor cu 
spațiul înconjurător. 

Credința unui Franc-Mason este o realitate de ordin 
ontologic, neperisabilă şi inalterabilă. Dimpotrivă, ce poate (şi 
trebuia) să dispară şi să se altereze sunt formele exterioare de 
manifestare ale Tradiţiei care se adaptează din negura timpului 
hazardurilor istoriei umane după gustul civilizaţiilor care o 
jalonează. Ceea ce fără încetare dispare şi se reînoieşte, în cursul 
anilor, este învelişul, “veșmântul”, “cochilia”, adică suma 
caracteristicilor exterioare şi vizibile ale Ordinelor iniţiatice. 
Aceasta nu afectează în niciun caz fundamentul lor care nu este 
altceva decât regimul ontologic. Nici mai mult nici mai puțin 
indiscutabil. 

Tot ce decurge din credinţă, - că aceasta este ancorată în 
religios cu caracter exoteric sau în context inițiatic vizând 
schimbarea regimului ontologic al fiinţei, - presupune ceea ce, în 
lipsă de ceva mai riguros, calificăm drept “liturgic”, termen care 
ar putea să-i agaseze pe unii dar pe care noi îl utilizăm cu 
insistenţă în absența altuia mai adecvat. Termenul este alcătuit din 
două rădăcini greceşti: “leitos” care înseamnă “public” (derivat 
din “laos” care înseamnă “popor”) şi “ergon”? care înseamnă 
“lucrare”, “operă”, “serviciu”. Este vorba, stricto sensu, de un 

“serviciu poporului” constituit din acte, ceremonii, rugăciuni, 
legate de cultul unei divinități. 

Franc-Masoneria tradițională lucrează întru Gloria Marelui 
Arhitect al Universului sau al “Sublimului ori Supremului 
Arhitect ale Lumilor sau al Tuturor Lumilor”. Termenul de “cult”, 
atât de şocant pentru unele spirite înfrigurate se găseşte, foarte 
precis caracterizat, în ritualul de închidere a Lucrărilor Ritului de 
Memphis-Misraim, în dialogul dintre Maestrul Venerabil şi cei 
doi Supraveghetori: 


“Maestrul  Venerabil: Frate Prim Supraveghetor, care este 
misiunea Ordinului nostru? 

Primul Supraveghetor: Maestre Venerabil, el serveşte drept 
fundaţie şi bază și permite, astfel, adevăraţilor şi vechilor Masoni 
ai Anticului Egipt, să înfăptuiască cultul Supremului Arhitect al 
Tuturor Lumilor, prin rituri şi simboluri. 

Maestrul Venerabil: Frate Secund Supraveghetor, ce trebuie să 
înțelegem prin cuvântul cult, ar fi vorba despre o nouă religie? 
Secundul Supraveghetor.: Maestre Venerabil, cuvântul religie vine 
din latinul “religio”, care înseamnă integritate, datorie, 
conștiință. Aceasta trebuie să fie religia Franc-Masonului.” 


Dialogul diferențiază, cert, cultul Marelui Arhitect al 
Universului de cultul divin aşa cum este acesta înscris în 
exoterismul religios; nimic însă nu împiedică cultul Supremului 
Arhitect al Lumilor să se exprime ca “fundament” şi ca “bază” a 
misiunii Ordinului. 

Acest “cult”, care nu întreține niciun raport direct sau 
aparent cu o invocaţie referitoare la gloria progresului umanității 
şi care, întradevăr, se distinge net de așa ceva, este bazat pe o 
“liturghie” particulară ale cărei elemente constitutive principale 
rezidă în sacralizarea spațiului și timpului, în separarea 

întunericului de lumină, în circumambulaţie, în gesturi rituale, în 
parole, în semne și atingeri. 

Liturghia joacă un dublu rol: pe de o parte acela de a 
instala un teren relațional cu divinul (putem să-i preferăm 
termenul generic de cunoaştere “numenoasă”, din grecul 
“noumenon”, - lucru cunoscut prin rațiune, - care, asociat numelui 
unei divinităţi, desemnează voinţa divină ce se transpune în 
acţiune eficientă. În filozofia lui Emmanuel Kant “numen” ar fi 
“lucrul în sine” opus aparenței sau fenomenului, sursă a 
experienței, dar incognoscibil. Fără această relaționare cu divinul 
Lucrările Masonice ar rămâne într-un context profan cum ar fi 
conferințele, cursurile sau dezbaterile publice. Pe de altă parte 
liturghia joacă rolul unei participări colective cu caracter universal 
care conţine un factor de legătură cu sens magic. 

Credinţa unui Franc-Mason, (sau a adeptului unei alte 
forme de manifestare a Tradiţiei), este de tip gnostic. Termenul 
“enoză” nu apare explicit decât prin două simboluri: pe de o parte 
printr-una dintre interpretările literei °G”? din centrul stelei 
arzătoare care în numeroase Rituri se referă la Dumnezeu (God în 
engleză) sau la Gnoză sau la Geometrie, (cea de a cincia ştiinţă a 
artelor liberale) şi, pe de altă parte, ca o specificitate a Ritului de 
Memphis-Misraim, la sfârşitul ritualului de deschidere a 
Lucrărilor, la momentul în care Maestrul Venerabil dispune pe 
Altarul din Naos, plasat întotdeuna pe pavimentul mozaicat și 
caracteristic Ritului de la originile sale, cele trei “bijuterii”: 
echerul, compasul şi rigla, spunând: “Aici sunt arcanele Gnozei. 
Fie ca cei ce au urechi să audă, cei ce au ochi să vadă şi sufletul 
lor să înţeleagă”. 

CAPITOLUL 3 


Vectorul ritual 


Orice act cu caracter inițiatic implică două condiţii sine 
qua non: prezența unui grup calificat însărcinat cu execuţia lui şi 
practicarea unui ritual specific. 

În ceea ce priveşte Franc-Masoneria grupul este Loja iar 
ritualul este unul dintre elementele constitutive ale unui Rit 
Masonic regular.Chiar dacă ne vom ocupa de ritual în cele ce 
urmează nu putem să trecem cu vederea sau să evităm să vorbim 
despre Lojă. 

Aceasta nu este validă, în virtutea structurii masonice, 
decât cu condiția să fie compusă din minimum şapte Maeștrii 
ocupând fiecare o funcţie specifică prevăzută de ritual. Această 
obligaţie, căci este o obligaţie aceea de a reuni şapte Maeștrii, 
caracterizează Ordinul inițiatic care este Franc-Masoneria. 
Transmisia inițiatică poate necesita însă, în alte forme de 
manifestare ale Tradiţiei decât Franc-Masoneria, un grup mai 
restrâns şi chiar transmisia de la un Maestru la un discipol. 

Însăși validitatea funcţionării unei Loji se bazează pe 
prezența minimă de şapte Maeștri despre care spunem că trei o 
dirijează, cinci o iluminează și şapte o fac “justă şi perfectă”. Și în 
acest caz recurgem la una dintre frazele cheie a Ritului de 
Memphis-Misraim când, la deschiderea Lucrărilor, Maestrul 
Venerabil îi întreabă pe cei doi Supravehetori care îi răspund: 


“Maestrul Venerabil: Frate Prim Supraveghetor, care sunt 


fundamentele înțelepciunii Egiptului? 
Primul Supraveghetor: Numerele misterioase, Maestre Venerabil. 

Maestrul Venerabil: Frate Secund Supraveghetor, care sunt 
numerele misterioase? 

Secundul Supraveghetor: Numerele trei, cinci și şapte, Maestre 
Venerabil. 

Maestrul Venerabil: Frate Prim Supraveghetor, explicați Fraților 
noştri ce ascund aceste Numere misterioase. 

Primul Supraveghetor: Maestre Venerabil, aceste trei Numere şi 
suma lor constituie esența misterului Lojii noastre de Masoni, 
secretul intrării noastre în Camera de Mijloc și astfel ele 
manifesta Puterea Supremului Arhitect al Lumilor. Căci prin ele 
şi cu ele El a ordonat tot ce constituie esenţa ființei: 
Înţelepciunea, Forța şi Frumusețea, care constituie misterioasa sa 
tri-unitate”. 


Cred că este necesar aici să reamintim că termenul Egipt 
nu se referă la conceptul de Stat sau de Națiune cum indică 
următorul dialog al ritualului: 


“Maestrul Venerabil: Frate Secund Supraveghetor, de unde veniţi 
voi înşivă? 
Secundul Supraveghetor: Din Egiptul antic, Maestre Venerabil”. 


În majoritatea celorlalte Rituri Masonice interogaţia pentru 
a recunoaște calitatea unui Mason sună după cum urmează: “De 
unde veniţi?” iar răspunsul este: “Dintr-o Lojă de Sfântul loan”. 
Este exact acelaş concept Sfântul Ioan venind, în termini biblici, 
nu pentru că ar fi fost el Lumina ci ca mărturisitor si anunţiator. 

Într-o Lojă Masonică cei şapte Maeștri oficianţi sunt 
Maestrul  Venerabil, Primul  Supraveghetor,  Secundul 
Supraveghetor, Secretarul, Oratorul, Acoperitorul şi Expertul (sau 
Maestrul de Ceremonii). “Colegiul” este într-un anume fel 
completat de membrii care exercită alte funcții rituale cum sunt 

Ospitalierul şi Vistiernicul. Unele Rituri fac apel şi la alte funcții 
rituale speciale cum ar fi Primul şi Secundul Diacon. 

Fiecare dintre aceşti “ofițeri” sau “oficianţi” joacă un rol 
specific pe care ritualurile îl precizează pentru a stabili o structură 
masonică legitimă, acest termen trebuind să fie înţeles, fireşte, în 
sensul de “validitate”. Pe această validitate se stabileşte 
organizarea funcțiilor care definesc o Lojă masonică. 

La acestă dispoziţie a funcțiilor rituale se adaugă cea a 
ritualizării, adică a derulării fazelor constitutive ale “liturghiei 
masonice”. Distingem două tipuri de ritualuri masonice: primul 
priveşte deschiderea şi închiderea Lucrărilor diverselor grade în 
timp ce al doilea trateaza ceremoniile de trecere de la un grad la 
altul. Câteva expresii desemnează aceste treceri: iniţiere, pentru a 
califica primul grad (vechile ritualuri foloseau mai degrabă 
cuvântul “recepție”), “promovare”, numită uneori şi “sporirea 
salariului” sau mai simplu “pasaj”, pentru că înseamnă mai exact 
“pasaj de la gradul de Ucenic la cel de Calfă (Companion), şi 
“ridicare” pentru ritualul prin care Calfa este condusă în Camera 
de Mijloc, adică la Măiestrie. Aceste chestiuni de limbaj nu au o 
foarte mare importanță. 

Conform Tradiției numai Maeştrii sunt în drept să dirijeze 
o Lojă Justă şi Perfectă aşa încât nu putem decât să regretăm că, 
din rațiuni conforme cu unele considerații democratice şi pur 
profane găsim Loji, în câteva Obedienţe, care sunt conduse de toți 
membrii (incluzând Calfe şi Ucenici). Ei sunt invitaţi să voteze 
inițierea unui candidat, sau afilierea unui Mason venit din altă 
Lojă, cu bile albe şi bile negre sau ridicând mâna. Această aliniere 
la uzanţele democratice constituie efectiv o “profanare” în sensul 
în care un Ordin inițiatic, oricare ar fi el nu poate, fără să nege 
propria sa natură, să se refere la un mod de funcționare ale cărui 
caracteristici pot fi considerate, din anume puncte de vedereca, ca 
fiind demersuri “contra-inițiatice”. 

Fără să dizertăm peste măsură vom spune doar, în liniile 
următoare, că un Rit Masonic nu este nici mai mult nici mai puţin 
decât o colecţie de ritualuri. Ceea ce distinge un Rit nu este, în 
consecință, decât ceea ce diferențiază riturile gradelor masonice 
care îl compun. În acest sens putem vorbi de diverse algoritmuri 
masonice. 

Oricare ar fi ele toate Riturile vehiculează aceeaşi realitate 
masonică. Ceea ce le diferențiază se situează la nivelul 
aparenţelor, putem spune stilistice, aşa cum toţi oamenii sunt 
semenii noștri cu toate că poartă veşminte şi vorbesc limbi 
diferite. Ca şi hainele pe care le purtăm, unele Rituri convin mai 
bine decât altele personalităţii Masonilor în funcție de multiple 
consideraţii de ordin intelectual sau spiritual. 

Există Rituri mai sobre, mai austere, unele convin mai bine 
decât altele diverselor profile umane, însă toate Riturile se 
prezintă ca spiţele unei roți care converg spre centru, spre ax. 

Spre exemplu primul grad al Ritului anglo-saxon diferă 
considerabil de altele în sensul că simbolica pe care o vehiculează 
nu se referă la Cabinetul de Reflecție, nici la probele prin 
elemente, nici la cupa amărăciunii ci se focalizează pe consideraţii 
de ordin moral. Ritul Scoţian Rectificat se caracterizează printr-o 
inspirație creştină în care referințele la apă şi la foc nu au niciun 
raport cu tetrasomia” lui Empedocle din Agrigentes şi unde 
Cabinetul de Reflecţie nu corespunde întru nimic cu proba 
pământului. Referințele la alchimie şi la hermetism sunt mai 
pregnante în contextul Ritului Scoţian Antic şi Acceptat şi Ritului 
Francez. Ele sunt şi mai explicite în Ritul de Memphis-Misraim, 
Rit care are un caracter gnostic şi spiritualist încă şi mai net. 


7 Ansamblul celor patru elemente: aer, apă, foc, pământ. 
* Filozof presocratic, născut spre 490 şi mort spre 430 înainte de Hristos, în Sicilia, a cărui doctrină 
face din cele patru elemente, principiile care compun toate lucrurile. 

Toate aceste Rituri deţin propria lor coerență. Toate 
vehiculează, fără excepţie, aceleaşi valori rituale care constituie 
vectorul Tradiţiei. Numai aspectul lor formal le distinge unele de 
altele. Și este riguros la fel, bineînţeles, pentru toate variantele 
aceluiaşi Rit. Spre exemplu, pe teritoriul elvețian așa numitul Rit 
“Ruchon”, care a fost elaborate de o Lojă de la Marea Lojă 
Elvețiană Alpina în 1936 sub impulsul unui scriitor de la Geneva 
numit François Ruchon şi care nu este decât o variantă a Ritului 
Scoţian Antic şi Acceptat. 

Nu este inutil, fără îndoială, să reamintim aici că adăugiri 
şi modificări, uneori de detaliu, au fost făcute ritualurilor în cursul 
timpului. Unele dintre ele, cum este apariţia cartuşelor în cursul 
celor cinci voiaje ale gradului de Calfa, s-au impus în ritualurile 
mai multor Rituri iar altele au căzut în deriziune. 

Acest fenomen al împrumuturilor elementelor rituale de la 
Rituri diferite este adesea legat de libertatea pe care unele 
Obedienţe o oferă Lojilor care le compun de a-şi alege ritualurile 
cu condiţia ca acestea să fie avizate favorabil de o comisie ad-hoc 
la nivelul Obedienţei. Și astfel asistăm în unele Loji la practica 
unor ritualuri nedefinite elaborate pornind de la împrumuturi din 
Rituri diferite sau din variante ale aceluiaș Rit. 

Aceste variante îi miră şi îi șochează chiar pe Ucenici, pe 
Calfe şi uneori şi pe Maeştrii care compară, deobicei cu bună 
credinţă, ritualurile Lojilor pe care le frecventează, în vizită, cu 
cele ale Lojii căreia îi aparţin. 

CAPITOLUL 4 


Sacralizarea spaţiului şi timpului 


Cum a fost fondat oraşul Theba? Zeii au trimis la Cadmea 
o juncă, o văcuţă albă, pentru a determina locul fundației capitalei 
Beotiei. O scroafă albă i-a indicat lui Enea unde să fondeze Alba. 
Cu ajutorul unui baston sacru (lituus) augurul trasează un 
dreptunchi pe cer, Templul, (Templum) la verticala căruia va fi 
construit, prin proiecție, Templul roman. Tot aşa s-a procedat la 
construcția cetăților romane unde rituri precise stabileau 
frontierele sacre ale unui loc printr-o brazdă primordială (sulcus 
primigenius). Doi copii, Remus şi Romulus, alăptaţi de o 
lupoaică, se află la originea Romei. Şase păsări zboară deasupra 
lui Remus care se crede alesul zeilor pentru guvernarea viitoarei 
care va trasa celebra brazdă ce nu poate fi traversată în timpul 
trasajului dar pe care Remus, nelegiuit, necredincios, o traversează 
plătind prețul sacrilegiului. Putem să multiplicăm la nesfârşit 


cca 
1 


exemplele intervenției “înaltului” întru stabilirea lucrurilor de 
“jos”, de pe pământ. 

Calendarul însuşi, care este expresia timpului, se bazează 
pe legile naturii intim legate de puterea zeilor. Câteva dintre lunile 
calendarului roman sunt dedicate divinităților, cum este Ianuarie 
care se referă la Janus (ale cărui temple sunt deschise pe timp de 
pace şi închise în timp de război prin ritualuri corespunzătoare de 
deschidere şi de închidere), Marte, Maia, Junius, sau nume de 
împărați divinizați cum sunt lulius sau August. 

Aceste rituri fundamentale nu provin din istorie ci din 
mitologie. Ele se bazează pe conceptul manifestării voinţei, al 

cunoașterii și al puterii divine în relaţia acestora cu spațiul şi 
timpul. 

Franc-Masoneria reproduce în cursul fiecarei Ţinute 
procesul care consistă în fenomenalizarea, în actualizarea evidentă 
şi concretă a sacralității timpului şi spaţiului, prin ritul de 
deschidere şi de închidere a Lucrărilor, proces articulat în jurul 
“orei” simbolice şi locului delimitat de cele şase direcţii ale 
Templului, loc pe care Loja îl figurează. 

Cele şase “borne” sunt “adimensionale” în sensul că ele 
indică cele şase direcţii ale spaţiului tridimensional care asigură 
întinderea spațial indefinită şi nu zidurile care nu sunt decât o 
necesară materializare. Loja este un “pătrat lung” (această 
expresie desemna altădată ceea ce numim un poligon rectangular), 
adică o trimitere la simbolismul cuaternar care se referă la 
domeniul terestru, material, contingent, dar ale cărui dimensiuni 
transcend materialitatea fiindcă se spune, în ritual, că dimensiunile 
Lojei sunt cuprinse între Orient și Occident, între Nord şi Sud şi 
între Zenit și Nadir, ceea ce ne trimite la un alt nivel simbolic 
legat de simbolismul sferei şi al cercului. La acest stadiu ritualul 
anticipează funcţiile specifice ale echerului, care permite trasarea 
pătratului şi ale compasului, care descrie cercul. Nu putem să nu 
observăm imediat că problema  cuadraturii cercului este 
fundamentală în Franc-Masonerie. 

lată ce putem spune despre spaţiul sacru al Lojii Masonice. 
În ceea ce priveşte timpul ritualul face apel la dialogul dintre cele 
“trei Lumini” care luminează Loja prin funcțiunile lor (Maestrul 
Venerabil şi cei doi Supraveghetori): 


"Maestrul Venerabil: Frate Secund Supraveghetor, la ce oră au 
Franc-Masonii obiceiul de a deschide Lucrările? 

Secundul Supraveghetor: La amiază, Maestre Venerabil. 

Maestrul Venerabil: Frate Prim Suptaveghetor, ce oră este? 

Primul  Supraveghetor: Suntem în plină amiază, Maestre 
Venerabil.” 


Așadar, nu ne mai aflăm în timpul profan ci într-o durată 
sacră fiindcă ceasul nostru poate să indice orice altă oră. 

Formulările pot să difere puțin de la un Rit la altul. Astfel 
“suntem în plină amiază” devine în Ritul de Memphis-Misraim 
“Atunci când soarele culmina peste nisipurile Memphisului, 
atunci când este amiază și umbra este cea mai scurtă”. 

Celor trei funcţii, exercitate de Maestrul Venerabil, Primul 
Supraveghetor şi Secundul Supraveghetor, le corespund cei trei 
stâlpi lângă care sunt pronunţate invocaţiile respective ale celor 
trei “fundamente” ale Lojii: Înţelepciunea, Forţa şi Frumuseţea, 
care constituie “misterioasa tri-unitate şi care manifestă, foarte 
explicit, Verbul. În domeniul teologic s-ar evoca, în acest caz, 
Sfânta Treime sau, sub o altă manifestaţie trinitară, cele trei virţuti 
teologale: Credinţă, Speranţă şi Milostenie. 

Această referință la simbolismul numărului trei apare tot 
aşa de clar în bateria prin trei lovituri egale ale Ritului Scoțian 
Antic și Acceptat sau două lovituri plus una în Ritul Francez sau 
în Ritul de Memphis-Misraim. Încă și mai explicit găsim această 
referință la un alt caracter obligatoriu, pentru a putea deschide 
Lucrările, calificat cel mai des prin vârsta Ucenicului care este de 
trei ani. 

La chestiunea pe care o evocăm “ce oră este?”, se adaugă o 
altă chestiune: 


"Maestrul Venerabil: Frate Prim Supraveghetor, ce vârstă aveţi? 
Primul Supraveghetor: Trei ani, Maestre Venerabil.” 


Numai după ce s-a asigurat de această dublă condiţie (ora 
amiazei) și vârsta (trei ani), Maestrul Venerabil poate pronunța 


-29 - 


cuvintele: "pentru că este ora şi pentru că avem vârsta, Frate Prim 
Supraveghetor şi Frate Secund Supraveghetor, declar deschise 
Lucrările acestei Juste şi Perfecte Loji, etc.” 

Sacralizarea spațiului și timpului se mai manifestă şi prin 
conceptul “separării” care consistă în a acorda accesul la spațiul 
consacrat numai după ce avem certitudinea că Templul este închis 
şi că profanii (literalmente cei care se află “în faţa” şi nu “în” 
incinta consacrată) au fost îndepărtați. Aseastă măsură imperativă 
se bazează pe două precauţii prealabile calificate pentru prima, de 
acoperire externă şi pentru cea de a doua de "acoperire internă”. 
“Acoperitorul” (Masonul însărcinat să asigure “acoperirea” 
Templului), este obligat să-i supună la un interogatoriu pe toți 
vizitatorii, pe care Masonii Lojii ar putea să nu-i cunoască, printr- 
un joc de chestiuni şi răspunsuri care certifică calitățile lor 
masonice. Des, mai cu seamă în Ritul Francez, după ce 
Acoperitorul îşi face datoria trebuie să încuie poarta Templului și 
să depună cheia pe platoul Secundului Supraveghetor spunându-i 
că profanii au fost îndepărtați. 

Cea de a doua verificare are loc în timpul ritualului de 
deschidere a Lucrărilor atunci când Maestrul de Ceremonii 
(uneori), cei doi Supraveghetori (de cele mai multe ori) sunt 
însărcinați să “verifice” calitatea masonică a membrilor prezenţi 
în Templu. 

Această dublă asigurare poate să pară de prisos celor care 
le-ar considera sub unghiul administrativ, propriu controalelor 
vamale! Numeroase acte rituale fac obiectul, sub forme diferite, 
unor repetiții. Trebuie să înțelegem că nu este deloc vorba despre 
o tautologie ci de o insistență deliberată asupra importanţei 
“fundamentelor“ Ordinului. 

Loja masonică (înţelegem aici termenul Lojă ca sinonim al 
Templului) lucrează într-un spatiu şi un timp sacru subliniind 

astfel caracterul metaistoric intrinsic al unui Ordin Iniţiatic 
Tradițional și Universal. 

La sfârsitul Lucrărilor ritul impune stingerea luminilor 
(lumânări în acest caz) şi suspendarea activităţilor prin ora 
simbolică a miezului nopţii care vine în contra-punct orei de 
deschidere de la amiază. 

Cele “trei mari Lumini” (Volumul Legii Sacre, Echerul şi 
Compasul) care, la deschiderea Lucrărilor au fost plasate într-un 
mod particular conform gradului la care se lucrează, sunt separate 
pentru a figura ruptura momentană a “liturghiei” sau, dacă 
preferăm, a “ritueliei” masonice, aceşti doi termini fiind, orice s-ar 
spune, riguros sinonimi. 


CAPITOLUL 5 


Intermediul 


În ce consistă Lucrările masonice ale unei Loji? Este una 
dintre cele mai curente chestiuni care se pun în conferințele 
publice sau în dezbateri. Ea poate să pară singulară sau chiar 
necuviincioasă. Nu este deloc aşa. Această întrebare se dovedeşte 
cu atât mai legitimă cu cât răspunsul nu este acelaș, spre exemplu, 
din partea unui Mason aparținând unei Loji a Marelui Orient al 
Franţei, care lucreaza în Rit Francez, sau din partea unui Mason 
dintr-o Lojă care depinde de Marea Lojă Unită a Angliei care 
lucrează în Ritul Emulation. 

Am evocat în capitolul precedent conceptul sacralizării 
spațiului şi timpului care constituie esenţa, - dar nu și totalitatea, - 
riturilor de “deschidere şi de închidere” a Lucrărilor. Aceste 
ritualuri variază, într-o oarecare măsură, aşa cum am subliniat, 

conform Ritului şi chiar în cadrul aceluiași Rit, în fiecare Lojă. 
Dar ce se întâplă între aceste faze rituale care sunt deschiderea şi 
închiderea Lucrărilor? 

Până în secolul al XIX-lea, Lucrările masonice consistau, 
în toate Lojile din lume, în practica ceremoniilor de trecere de la 
un grad la altul: inițierea unui profan la gradul de Ucenic, 
promovarea unui Ucenic la gradul de Calfă (numai după timpul 
prescris) şi, în sfârşit, ridicarea Calfei (Companionului) la gradul 
de Maestru Mason. 

Ținutele erau cu mult mai scurte decât cele pe care le trăim astăzi 
şi erau urmate de Agape care se prelungeau mai mult. 

Începând cu sfârşitul secolului XVIII-lea ritualurile s-au 
amplificat uneori considerabil. A apărut o noutate, cel puţin în 
Franc-Masoneria continentală: pentru a le permite să treacă de la 
un grad la altul Lojile au luat obiceiul să solicite Ucenicilor şi 
Calfelor prezentarea unei “planşe de trecere” asupra unei teme 
alese de cele mai multe ori de Camera de Mijloc, adică de 
adunarea Maestrilor. Această Planșă, pe care Ucenicul sau Calfa 
(Companionul) au obligația s-o prezinte într-o Ținută a gradului 
lor, este evaluată de Maeştrii care o pot considera suficientă sau 
insuficientă trecerii la gradul urmator. Maestrii pot şi ei să 
prezinte în Lojă plange consacrate unei teme specific masonice. 

Acest procedeu al citirii planșelor în Lojă este necunoscut 
în cadrul Riturilor anglo-saxone. În ceea ce privește alte Rituri 
temele variază considerabil în raport cu profilul Lojii: ele pot să 
graviteze în jurul reflexiunilor de ordin social, simbolic, istoric 
sau filozofic. Fiecare Lojă are, într-un anume sens, o “coloratură” 
proprie care apare destul de clar prin tematica planşelor. Cu 
certitudine, oricât de interesante ar putea fi temele abordate, 
prezentarea acestor plange nu aduce absolut nimic de ordin 
inițiaitic ritualurilor în care sunt inserate. 

Este motivul pentru care în unele Ateliere lectura planșelor 
şi dezbaterile se derulează sistematic într-o sală separată de 
Templu numită “sala umidă”. 

Verbul “a planşa” (a dizerta) se înscrie în contextul 
masonic prin aceea că planga este desemnată ca fiind una dintre 
bijuteriile “imobile” ale Lojii. Celelalte “bijuterii immobile”, - 
aşadar permanente, - sunt piatra brută, piatra cubică şi piatra 
cubică cu vârf. Le distingem de “bijuteriile mobile” care se referă 
la simbolismul funcțiilor şi sunt suspendate colanului Ofiţerilor 
Lojei adică Echerul pentru Maestrul Venerabil, Nivelul pentru 
Primul Supraveghetor, Perpendiculara (firul cu plumb) pentru 
Secundul Supraveghetor. Epitetul “mobil” indică faptul că o 
funcție în cadrul Colegiului Ofiţerilor nu este permanentă. 

Din punctul de vedere al istoriei, planşa traseului ne 
aminteşte un element propriu Masoneriei operative adică suportul, 
planșeta, pe care operativii trasau planurile lor. În cadrul 
simbolicii masonice, în care planşa traseului este un atribut al 
Maeştrilor, ea consistă în developarea geometrică a pietrei cubice 
cu vârf (cubul pe a cărui față superioara se află o piramidă), 
relevăm două trasee complementare: cel al desfășurării cubului şi 
cel al desfăşurării piramidei care se află deasupra pietrei cubice. 
Găsim deasemeni un element, mai degrabă anecdotic, şi anume 
schema de bază a alfabetului masonic. 

Între deschiderea și închiderea Lucrărilor nu găsim numai 
riturile de inițiere, de trecere, de elevaţie sau lectura planşelor. 
Interogatoriul unui profan, legat la ochi, care cere să fie primit 
Franc-Mason, sau instalarea unui nou Colegiu de Ofiţeri, pot şi 
acestea să-şi găsescă locul ca şi ritualul de afiliere a unui nou 
membru venit de la o altă Lojă. În fine, găsim deasemeni în 
programele Lucrărilor (numite uneori “planuri perfecte”) Ținutele 
numite “solstițiale”, de Sfântul loan de Vară sau, în decembrie, de 
Sfântul Iona de Iarnă, care sunt urmate de Agape rituale. Amintim 


Aga 


că Franc-Masoneria Tradiţională este loanită, Sfântul Ioan fiind 
Patronul Franc-Masonilor. 


CAPITOLUL 6 


Schimbarea regimului ontologic 


Oricare ar fi Lojile, Riturile sau Obedienţele, natura 
practicilor masonice decurge, cu exactitate, din ceea ce 
caracterizează toate căile iniţiatice venite din negura timpurilor şi 
care nu diferă decât din punc de vedere formal. Așadar, nu mai 
ridicăm aici probleme legate de formele pe care le iau Lucrările 
masonice, aşa cum am făcut în capitolul precedent, şi ne vom 
ocupa numai de chestiuni relative la procesul inițiatic în sine. 

În “Naşteri Mistice” Mircea Eliade scrie că “din punct de 
vedere filozofic inițierea echivalează cu o modificare ontologică a 
regimului existențial”. Prin aceste câteva cuvinte totul este spus. 
Trebuie însă neapărat explicat în ce consistă o modificare a 
regimului existențial. Este ceea ce ne preocupă în cele ce urmează. 
Ontologia consistă în studiul ființei, a modalităţilor sale, a 
calităților sale, (din grecul ôn, ontos, “fiind”, participiul prezent al 
verbului eimi “ființă”) ea se referă la studiul proprietăţilor 
generale, la natură, la tot ce este manifestat. 

Iniţierea este un rit de trecere, de pasaj de la o stare la alta, 
aşa cum este figurată această trecere de procesul transmutaţiei în 
contextul alchimic. 

Franc-Masoneria Tradiţională constituie, aşadar, unul 
dintre vectorii Tradiţiei primordiale din care derivă. Ea nu 
vizează, odată cu toate celelalte manifestări ale Tradiției, 
transformarea ființei ci transmutația ei în sensul alchimic al 

termenului exceptând, evident, viziunea celor care consideră 
Franc-Masoneria o şcoală de morală, o prelungire a unui cult 
exoteric sau un laborator de idei în cadrul unui proiect de 
societate. 

Toată diferenţa între un proces de tranformare şi unul de 
transmutație rezidă în mijloacele puse în acțiune în serviciul 
intenţiilor care guvernează actele de inițiere adoptate. 

Imaginea olarului, pe care am evocat-o mai sus este, în 
această privință, semnificativă. Artizanul transformă o masă de 
pământ pentru a face un vas. Pământul amestecat cu apă devine un 
recipient care se va usca sub efectul aerului. Dar olarul poate 
mereu, dacă doreşte, să spargă vasul pe care l-a realizat 
fărâmitându-l până la reîntoarcerea lui la stadiul de pământ crud, 
pentru că este vorba despre un proces de transformare în sensul că 
numai forma este afectată de munca olarului. Dimpotrivă, dacă 
vasul este pus în cuptor şi suportă "proba focului” natura sa nu 
mai este aceeași pentru că, prin procesul fizico-chimic al 
ceramizării, s-a transmutat;, dacă vasul se sparge după ardere nu 
mai avem bucăţi de pământ, care pot fi reformate, ci cioburi de 
ceramică, fiindcă nu numai forma a fost afectată prin proba 
focului ci propria sa natură. 

Orice cale inițiatică are ca finalitate transmutația şi nu 
transformarea ființei. Această cale nu consistă, așadar, nici în 
cultivarea unei arte de a trăi şi nici în formarea intelectuală a 
adepților săi. Ea vizează achiziția unei modificări a ființei în 
relația acesteia cu lumea, nu sub unghiul politic, moral sau social, 
ci în activarea vibrației commune cu legile lumii sau, pentru a 
relua terminologia Ritului de Memphis-Misraim, ale legilor 
tuturor Lumilor. 

Simbolismul propriu lucrării Ucenicului îi sugerează 
acestuia că este chemat să cioplească piatra brută, adică pe el 
însuși, să facă din această piatră brută o piatră cubică şi, în 


- 35 - 


consecință, aptă să se încorporeze edificiului. Ceea ce revine, mai 
vulgar spus, că el tebuie să înlăture asperităţile aşa cum unele 
vechi ritualuri stipulează prin definiția profund îmbibată de valori 
profane: “Finalitatea Masoneriei consistă în a ridica temple virtuții 
şi în a sapă morminte viciilor”. Virtutea, considerată din 
perspectiva unei morale, aparţine propriu zis unui registru etic. 
Într-un Odrin Iniţiatic virtutea decurge din simbolismul numărului 
şapte, constituind suma celor patru componente numite 
“cardinale”, din latinul “cardo” care înseamnă “pivot”: prudenţa, 
cumpătarea, forța şi justiția şi a celor trei component numite 
teologale: credința, speranța, și milostenia. Este vorba de a 
concepe ansamblul ca pe o unitate compusă din modelul cuaternar 
şi modelul ternar, primul raportându-se la funcţiile omului în 
relația sa cu lumea contingentă, pe care îl figurează numărul patru, 
iar al doilea raportându-se la funcțiile finite în relaţia sa cu 
Divinitatea ca Tri-unitate figurată la Orientul Templului prin 
“delta luminoasă”. 

Irene Mainguy”, citându-l pe Serge Hutin, scrie în “Les 
initiations et Pinitiation maçonnique” (Inițierile şi inițierea 
masonică): “Serge Hutin, reluând numeroşi autori printre care 
René Guenon, defineşte inițierea ca pe un proces destinat să 
realizeze, pe planul psihologic al individului, trecerea de la un 
nivel considerat inferior la un nivel superior al conștiinței. (...) 
Este vorba de a da individului senzaţia că “moare” pentru a 
“renaşte” la o viaţă nouă, ca printr-o nouă naştere” şi, citându-l pe 
Julius Evola!: “Iniţierea presupune, fundamental, că această 


” De Irene Maingui reținem “La Symbolique Magonnique du Troisième Milennaire”, (Simbolistica 
Masonică în Mileniului Trei), o rescriere considerabil amplificată a cărții lui Jules Boucher “La 
Symbolique Magonnique” (Simbolica Masonică) şi cele trei volume ale cărții “La Franc- 
Maçonnerie Clarifiee pour ses Initiés” ( Franc-Masoneria Clarificată pentru Iniţiaţii săi), bazată pe 
acelaşi principiu, pornind de la trilogia lui Oswald Wirth. 

10 Filozof italian al şcolii tradiţionaliste «école traditionaliste » născut în 1898 şi mort în 1974. 
Opera sa, uneori contradictorie, este covârșitoare. J.E, Baron Giulio Cesare Andrea Evola, a fost 
prieten cu marele poet și eseist român, fondator el mişcării Dadaiste, Tristan Tzara şi cu marele 
istoric al religiilor Mircea Eliade. J.E. a renegat derivele sale fasciste. A elaborat o operă erudită 

condiție umană, cu limitele care definesc individualitatea comună, 
poate fi depaşită. Această schimbare de stare permite iniţiatului 
accesul la un plan olimpian, achizitionând astfel o a doua natură, 
contrariul supraomului care aparține planului prometeian. El 
rămâne el însuşi dar caută, prin prevaricațiune, să ajungă la o 
demnitate şi la puteri superioare”. 


CAPITOLUL 7 
Marele Arhitect 


Masonul, în termenii Constituţiei lui Anderson, nu va 
putea fi “un ateu stupid sau un libertin nereligios”. Nimeni nu se 
mai referă astăzi la exegeza imbecilă conform căreia formula lui 
Anderson nu-i priveşte pe atei dacă aceştia nu sunt stupizi. 

În 1877 Marele Orient al Franţei a lăsat libertatea fiecărei 
Loji de a lucra sau nu întru Gloria Marelui Arhitect al 
Universului. La originea acestei decizii mai mult decât dicutabile 
se află un pastor protestant, Frederic Desmons, care spunea: “Noi 
cerem suprimarea acestei formule pentru că ea ni se pare total 
inutilă şi străină scopului Masoneriei. Când o societate de savanţi 
se reuneşte pentru a studia o problemă științifică se simte ea 
obligată să pună la baza statutelor ei vre-o formulă teologică? Nu, 
nu-i așa? Savanții studiază ştiinţa independent de orice idee 
dogmatică sau religioasă. Nu trebuie să fie la fel şi pentru 
Masonerie? Nu este destul de vast câmpul său, domeniul său nu 
este destul de larg, încât să nu-i fie deloc necesar să calce pe un 
teren care nu este al său? 


care susține o viziune tradiționalistă a civilizaţiei. Reţinem : « La Tradition Hermâtique », « Le 
Mystère du Graal », « Métaphysique du sexe », « La Doctrine de Péveil ». 

Nu! Să lăsăm pe seama teologilor grija de a discuta 
dogmele. Să lăsăm Bisericilor autoritare grija de a formula lista de 
păcate condamnate de papă. Masoneria să rămână ceea ce ea 
trebuie să fie, adică o instituție deschisă tuturor progreselor, 
tuturor ideilor morale și înalte, tuturor aspirațiilor largi şi liberale 
CA 

Ca şi Vaticanul în raporturile sale cu catolicismul roman, 
Marea Lojă Unită a Angliei își arogă puterea de a excomunica, în 
cazul nostru de a “rupe recunoaşterea”, respingând o Obedienţă de 
la “împărtășania” cu vasalele ei şi cu ea însăşi în primul rând. Ea 
nu întreţine nici o relație cu Obedienţele ale căror Loji nu se referă 
la Marele Arhitect al Universului și care nu consideră “Volumul 
Legii Sacre” ca pe una dintre cele trei mari Lumini, celelalte două 
fiind echerul şi compasul. Dar, acele “landmarks”, borne de 
limită, care ar defini Masoneria conform Marii Loji Unite a 
Angliei, nu se limitează doar la aceste exigenţe. Marea Loja Unita 
a Angliei nu recunoaşte ca masonice nici Obedienţele feminine 
nici Obedienţele mixte. În plus, ea nu recunoaşte decât o singură 
Obedienţă “regulară” pentru fiecare Stat. Așa se face că Marea 
Loja a Franţei, ale cărei Loji lucrează toate întru Gloria Marelui 
Arhitect al Universului este considerată, de către Marea Lojă 
Unită a Angliei, ca fiind “iregulară”. 

Referinţa, în cursul deschiderii şi închiderii Lucrărilor, este 
Invocarea “Marelui Arhitect” care corespunde, în esenţa sa, 
Fiinţei Supreme, noțiune care a înflorit în timpul Revoluţiei 
Franceze, cu singura diferență că această Fiinţă Supremă era 
asociată artei de a construi. Există, de o anume manieră, funcția de 
“Constructor Suprem” în ceea ce priveşte construcția lumii. 
Găsim, în referința volteriană, concepția orologiului care nu poate 
funcționa decât cu condiţia existenței unui ceasornicar care l-a 
conceput. Fontenelle îl evocă pe “Marele Geometru”, expresie pe 
care au reținut-o Riturile anglo-saxone la gradul doi al “Craft 

Masonery!'” în timp ce ei preferă “Prea Înaltul” în ce priveşte 


gradul de Maestru. 

În majoritatea ritualurilor această invocare este adesea 
scurtă: “Întru Gloria Marelui Arhitesct al Universului, în numele 
şi sub auspiciile unei Obedienţe, deschid (respectiv: închid) 
Lucrările acestei Juste şi Perfecte Loji sub titlul distinctive 
de.....la Orientul .....etc.” 

Însăși expresia de “Mare Arhitect al Universului” îl 
desemnează, evident, pe Dumnezeu dar fără nici o referință la o 
religie particulară. Caracterul său universal permite satisfacerea 
credinţei unui catolic, unui protestant, unui ortodox, unui evreu 
sau a unui musulman, unui deist sau a unui teist. 

Ea ne aminteşte, într-o anumită manieră, formula Ordinului 
lezuiţilor: 
“Ad Majorem Dei Gloriam”. 


Cu mult mai circumstanțiată este interpretarea semantică a 
lui René Guenon: “Marele Architect al Universului, scria acesta în 
1911 în revista “La Gnose”, trasează planul ideal care este realizat 
în act, adică manifestat în developarea lui indefinită, - şi nu 
infinită, - de către ființe individuale care sunt conţinute în a sa 
Fiinţă Universală; şi este colecția acestor ființe individuale, 
considerată în ansamblul ei, care constituie Demiurgul, 
corespunzând în Kabbala lui Adam protoplast (primul formator), 
în timp ce Marele Arhitect al Universului este identic cu Adam 
Kadmon (omul universal). Această precizare ajunge ca să 
marcheze puternic diferența care există între Marele Arhitect al 
Masoneriei şi dumnezeii diverselor religii care nu sunt, cu toții, 
decât aspecte ale Demiurgului”. 


1! Această expresie desemnează cele trei grade ale Masoneriei “albastre” sau “simbolice”. 

Mai acerb, în ce priveşte decizia luată în 1877 de Marele 
Orient al Franţei, Joannis Cornelup!"” scrie în “Plaidoyer pour le 
Grand Architecte de l'Univers”, un articol publicat în revista “Le 
Symbolisme” că “Marele Architect al Universului“ simbolizează 
principiul rector al Masoneriei Universale. Lucrând întru Gloria 
Marelui Arhitect al Universului, afirmă el, poate să însemne, 
aşadar, ad libitum: sau a lucra sub semnul lui Dumnezeu, sau a 
lucra sub inspiraţia conștiinței colective a umanității sau a lucra 
conform principiului rector care orientează spre progres evoluţia 
lumii şi a umanității”. 

Ritul de Memphis-Misraim se dovedeşte cu mult mai 
discursiv decât Ritul Scoţian Antic și Acceptat prin multiplele sale 
referințe la Marele Arhitect al Universului, numit aici Sublim 
Athitect al Lumilor sau al tuturor Lumilor, “Stăpân al Eternității 
ale cărui nume sunt multiple şi ale cărui forțe sunt misterioase”, 
prin invocaţii care iau, în special în momentul deschiderii 
Lucrărilor, aspectul unei rugăciuni relative la fondarea 
Templului"? sau la invocarea “Părintelui tuturor lucrurilor (...) a 
cărui Voinţă se îndeplineşte prin propria sa putere”, invocații care 
sunt acompaniate de tămâiere, “acest parfum suav care linişteşte 
sufletele, atenuează pasiunile şi ne face fraterni unii pentru alții 
înălțând spiritele şi inimile noastre”. 

Nici o planşă prezentată în Ritul de Memphis-Misraim nu 
începe fără formula consacrată “Întru Gloria Sublimului (sau 
Supremului) Arhitect al Lumilor (sau a tuturor Lumilor)”. 

Există Loji sau Obedienţe în care autorii ritualurilor au 
alăturat cele două formule. “Întru Gloria Marelui Arhitect al 
Universului şiProgresului Umanității”. Dar această formulă 


"2 Gradul 33° al Marelui Orient al Franţei, Mare Comandor de Onoare “ad vitam” al Marelui 
Colegiu al Riturilor. 
13 A vedea anexa C de la sfârşitul volumului. 

hibridă nu este decât rezulatul unei voințe moderne de 
consensualizare. 


CAPITOLUL 8 


Regularitatea masonică 


Acest capitol ar fi putut să se intituleze “umorul masonic” 
dar conţinutul său nu privește, de facto, decât una dintre 
numerosele sale fațete. 

Pentru a înțelege ce înseamnă regularitatea masonică 
trebuie să spunem, în prealabil, cum se definesc conceptele de 
Ordin şi de Obedienţă. Nimeni nu le-a explicat mai bine decât 
Marius Lepage’ într-o mică lucrare magistrală, tradusă şi în 
româneşte sub titlul: “Ordinul şi Obedienţele” (L'Ordre et les 
Obediences). Marius Lepage distinge net trei etaje ale constituției 
Franc-Masoneriei în structura ei organizațională: Loja, Obedienţa 
şi Ordinul. 

Loja este elementul de bază. Ea lucrează, aşa cum am 
văzut, într-unul dintre numeroasele Rituri masonice printre care 
principalele, sau cele mai bine cunoscute, sunt acum Riturile 
anglo-saxone (Ritul Emulation, Standard al Scotiei, York, Logic, 
Bristol, Oxoniensis, etc.) Ritul Scoţian Antic şi Acceptat, Ritul 
Francez, (în versiunea sa modernă sau tradițională), Ritul Scoţian 
Rectificat, Ritul lui Schröder, Ritul Operativ a lui Solomon, 
printre altele. Trebuie să spunem şi faptul că o Lojă independentă 
(aşa zisă sălbatică) suferă, prin natura sa, de grave probleme de 
recunoaştere datorate posibilităţii ca şapte Maeștrii să fondeze un 


14 Marius Lepage (1902-1972). Membru succesiv al Marelui Orient al Franţei şi al Marii Loji 


Naţionale Franceze, redactor şef al revistei “Le Symbolisme” între 1945 şi 1971. Autor al cărții 
magistrale “L"Ordre et les Obédiences” (Derain, 1956) 

Atelier fără să răspundă imperativelor criterii de regularitate care 
definesc o Lojă masonică!5. 

Obedienţa este un organism referențial, o structură 
instituțională, care federează Lojile ce se recunosc în jurul unei 
constituții şi a unor principii commune. Obedienţa, ea însăşi, nu 
oferă cu certitudine garanţiile de recunoaştere în ochii altor 
Obedienţe. Rămâne, aşadar, un al treilea plan pe care îl calificăm 
deseori ca “grup de recunoaştere” cum sunt Marea Lojă a Angliei, 
CLIPSAS sau CLIMAF. 

Vom reveni în cele ce urmează asupra acestor grupări de 
recunoaştere dar, pentru moment, ne concentrăm asupra distincției 
între Ordin şi Obediente. 

Ordinul este anterior și superior Obedienţelor. Putem să 
fim Masoni fără să aparţinem unei Obedienţe aşa cum putem să 
fim protestanți fără să aparținem unei denominaţii iscată de 
Reformă. Obedienţa regrupează Lojile în jurul unor principii 
commune care se situează însa exclusiv la nivelul funcționării 
administrative şi materiale ale Ordinului. Acesta se află şi provine 
dintr-un plan total diferit. 

Marius Lepage scrie despre acest subiect: “Dacă ne ataşăm 
sensului simbolic suntem obligați să admitem că Ordinul nu s-a 
născut, nu are origini umane pe care putem să le identificăm 
fiindcă el a existat dintotdeauna”. 

Ordinul vehiculează transmisia inițiatică sub forma ei 
masonică în timp ce Obedienţele administrează funcționarea 
structurală a Ordinului. Ordinul este pentru Obedienţe ceea ce 
viața biologică a cetăţenilor este pentru politica Cetăţii care îi 
regrupează. Ca şi cetatea, Obededienţa face figura de 
“conducătoare a omului” a cărei putere poate, aşa cum 


15 Majoritatea Lojilor independente nu au decât o existență efemeră. În Elveţia, Loja Sub Rosa la 
Orientul Geneva, fondată în 1964, este o exceptie care confirmă regula, poate fiindcă este o Loja de 
“cercetări masonice”. 

demonstrează istoria, să conducă la situaţii pernicioase cărora 
unele State le-au plătit, sau continuă să le plătească, un teribil 
tribut. Fondându-se, fără îndoială, pe aceste consideraţii Oswald 
Wirth a scris pagini foarte dure prin care evoca ilegitimitatea şi 
inutilitatea, ba chiar şi caracterul răufăcător, al unor “guverne 
masonice” care s-au investit, ele însele, cu o autoritate uzurpată. 

Din motive de comoditate verbală distingem azi două 
grupuri de “recunoaştere masonică”: pe de o parte Masoneria aşa 
zisă “regulară”, care depinde de înaltul patronaj al Marii Loji 
Unite a Angliei, care se consideră puterea regulatoare a Franc- 
Masoneriei la scară planetară şi, pe de altă parte, curentul calificat 
drept “liberal” care regrupează toate celelalte Obediente. 

Această diviziune bipartită este instabilă. Marea Lojă a 
Belgiei, spre exemplu, care se găsea în mişcarea "regulară” se află 
azi în curentul “liberal” în timp ce Marea Lojă Unită a Angliei nu 
mai recunoaşte în această ţară decât o singură “Marea Lojă 
Regulară a Belgiei” născută în 1979. Un alt exemplu privește 
Marea Lojă Naţională Franceză, fondată în 1913, a cărei 
guvernare recentă a condus Marea Lojă Unită a Angliei (şi în 
consecință toate Obedienţele sale vasale) să rupă relațiile cu ea, la 
12 septembrie 2012, aşa încât Franţa, în optica londoniană, nu mai 
este azi decât un deşert masonic cu toți cei 130.000 de Franc- 
Masoni francezi din toate Obedienţele sale. 

Nu se poate confunda, aşa cum le place unora s-o facă cu o 
superficialitate uluitoare, “recunoaşterea” şi “regularitatea” 
masonică. Primul termen desemnează raportul dintre o Obediență 
şi puterea masonică numită Marea Lojă Unită a Angliei (al cărui 
număr de Loji, trebuie s-o spunem, s-a redus în ultimii douazeci 
de ani prin pierderea a aproape jumătate din membrii săi). Al 
doilea temen defineşte conformitatea Obedienței cu bornele- 
frontieră numite “landmarks”. Problema este însă ca aceste 
“landmarks”, sau “reguli fundamentale”, diferă considerabil de la 

o epocă la alta, de la o concepţie masonică la alta. Găsim douăzeci 
şi cinci după enumerarea lui Chamers J. Paton, într-o carte 
publicată la Londra în 1873, în timp ce Joseph-Gabriel Findel 
enumera doar nouă. Astfel, Oswald Wirth conclude în 1936: “În 
domeniul sentimentelor nu ar mai exista Masonerie fără cimentul 
fraternității care uneşte toate pietrele edificiului. Nimic nu este, 
aşadar, mai antimasonic decât pretinsele landmarks care se opun 
fraternității universale a Franc-Masonilor”. 

Referinţa la necesitatea acestor landmarks vine din cartea 
Deuteronomului, (A doua lege 19/14): “Să nu muţi hotarele 
aproapelui tău, puse de străbunii tăi, întru moştenirea ta, pe care o 
vei avea în ţara pe care Domnul Dumnezeul tău ţi-a dat-o în 
pază”. 

Nu ne eternizăm asupra acestor landmarks, în această mică 
lucrare, dar vom lua totuşi în consideraţie pe acelea care constituie 
elementele fundamentale care au permis Marii Loji Unite a 
Angliei să definească, la 4 septembrie 1929, criteriile pe care se 
bazează regularitatea unei puteri masonice, adică regularitatea de 
origine, credința în Marele Arhitect al Universului și 
masculinitatea strictă. 

Regularitatea de origine a Obedienţei înseamnă că fiecare 
Mare Lojă trebuie să fie creată regulamentar de către o Mare Lojă 
deja recunoscută sau de către trei, sau mai multe Loji, constituite 
regular. În această privinţă trebuie spus că Marea Lojă Naţională 
Franceză a fost fondată în 1913 pornind doar de la două Loji. 
Credinţa în Marele Arhitect al Universului şi în voinţa sa revelată 
este o condiție esențială pentru admiterea membrilor. Voința 
revelată poate să fie interpretată diferit de fiecare Obedienţă aşa 
încât, de pildă, pentru Marea Lojă Elvețiană Alpina această 
formulare este absentă din cele “Cinci puncte de la Winterthur” 
care o definesc. 

Compoziţia unei Mari Loji şi a Lojilor particulare va fi 
exclusiv masculină şi nici o Lojă nu va avea relaţii masonice, de 
orice natură ar fi acestea, cu Loji mixte sau cu corpuri care admit 
femeile ca membre. 

La aceste consideraţii fundamentale se adaugă faptul că nu 
poate exista decât o singură Obedienţă “regulară” pentru fiecare 
Stat. Marea Lojă a Franţei sau Marea Lojă Tradițională și 
Simbolică Opera, ca să nu evocăm decât aceste două instituţii, nu 
intră, aşadar, în contextul “recunoașterii” Londrei cu toate că şi 
una şi cealaltă impun referirea la Marele Architect al Universului 
şi nu sunt compuse decât din bărbați. Numai faptul că membrii 
acestora primesc în calitate de Fraţi vizitatori pe membrii Marelui 
Orient al Franţei, sau a altor Obedienţe nerecunoscute, este 
deajuns ca să le facă incompatibile cu conceptul de recunoaştere 
masonică formulat de Marea Loja Unită a Angliei. 

Așadar, în optica Marii Loji Unite a Angliei noţiunile de 
“regularitate” şi de “recunoaștere” sunt sinonime ! 


CAPITOLUL 9 


Mituri şi Rituri 


“Mit şi Rit: la ce servesc?” este titlul unei mici lucrări, 
publicate în 2013 de Editura Dervy, al cărui autor este Jean- 
Bernard Levy. Textul este bine documentat şi autorul face dovada 
unei remarcabile pedagogii. Dar distincțiile pe care el le stabilește 
între mituri şi legende, pe de o parte, şi între ceremonii și rituri, pe 
de altă parte, nu lasă loc niciunei interferenţe. 

Aceste patru categorii lingvistice lasă, cert, întredeschis un 
câmp semantic destul de întins. Totuşi, un Ordin inițiatic nu este 

divizibil în patru funcții net distincte. Ce importanță are, în 
definitiv, că evocăm “mitul” mai degrabă decât “legenda” lui 
Hiram, sau “ritul” mai degrabă decât “ceremonia” de deschidere a 
Lucrărilor? În aceeași ordine de idei ne întrebăm ce importanță are 
că suntem “primiți”, “făcuţi” sau “inițiaiţi” Franc-Masoni? 

Cu toate acestea trebuie să ne amintim câteva consideraţii 
etimologice de bază. 

O legendă, din verbul latin “legere”, “a citi”, este la 
origine o poveste scrisă pentru a fi citită în public. Un mit, din 
substantivul grecesc “murhos” înseamnă, propriu zis, o fabulă. 
Ritul, din substantivul latin, “ritus”, “rit”, defineşte un ansamblu 
de reguli şi de ceremonii. Ceremonia, din substantivul latin 
“caeremonia”, derivând el însuși din cuvintele “caelum”, “cer” şi 
“munia”, “afaceri”, “datorii”, “oficii”, “obligaţii”, ”functii”, 
determină formele exterioare și regulare ale unui cult cu character 
mistic sau religios. 

Mai serios, amintim că unul dintre caracterele 
fundamentale ale mitului consistă în multiplicitatea lecturilor pe 
care acesta le autorizează prin intermediul imaginilor şi 
conceptelor analogice. Mitul este direct legat de religii în timp ce 
legendele sunt independente. În acest sens povestea lui Hiram ţine 
mai degrabă de legendă decât de mit fiindcă personajul nu este un 
erou atemporal ci este atestat în istoria construcției Templului lui 
Solomon. Dar poate el să fie considerat în mod serios un personaj 
istoric? Această “legendă” este atât de asemănătoare cu cele ale 
lui Mithra, Osiris, Adonis sau Hercule, încât Rene Guenon afirmă, 
cu justețe, că “ceea ce numim în masonerie “legende” ale 
diferitelor grade intră în definiția mitului aşa încât “activarea” 
acestor “legende” arată cu claritate că ele sunt cu adevărat 
încorporate în însăşi structura riturilor de care este absolut 
imposibil să fie separate”. ”Legenda” lui Hiram nu este altceva, în 

fond, decât una dintre poveştile simbolice care exprimă mitul 
Cuvântului pierdut. 

Mitul nu implică îndeplinirea unei lucrări în sine ci o 
dispoziție particulară a sufletului şi a spiritului, o receptivitate 
naturală care nu necesită niciun efort. A evoca “realitatea” unui 
mit pare a fi paradoxal căci mitul decurge dintr-o realitate oricum 
superioară realităţii istorice, realitate care este desconsiderată cu 
toate că numai ea exprimă elementele constitutive ale adevărului 
de o manieră universală, adevăruri aflate dincolo de orice 
considerații  spaţio-temporale. Această realitate scapă atât 
localizărilor geografice cât şi ancorajului cronologic. 

În ce privește distincţia dintre rit şi ceremonie facem 
referire la termenii lui Jean-Bernard Levy!€ : “NI se pare 
important, mai ales în Masonerie, să distingem partea “sacră” a 
ritului cu toate că ceremonia poate să se adreseze manifestărilor 
profane”. Astfel, distingem ceremonialul, cum ar fi intrările 
succesive în Lojă a diferiților participanți de rit, cum ar fi, spre 
exemplu, deschiderea Lucrărilor sau o Iniţiere. Ceremonia indică 
ordonarea evenimentelor în timp ce noțiunea de rit implică o 
dimensiune suplimentară, religioasă sau de altă natură, care este 
dificil de desemnat altfel decât prin “sacralizare”. 

Ni se pare inutil să mai subliniem că termenul de “rit”, în 
citația precedentă, se referă la elementele ritualului şi că adițiunea 
riturilor, care formează aceste ritualuri constituie, la rândul lor, 
Ritul masonic propriu zis. 


16 Op. cit. p.20 

CAPITOLUL 10 


Inaccesibila Stea 


Dacă Ucenicul nu poate să se afirme ca atare în cursul 
interogației de recunoaștere (în limba franceză această interogaţie 
se numeşte “tuilage”, de la cuvântul “tuile”, - țiglă, - care 
“acoperă” Templul) pentru că el se afirmă a fi recunoscut de Fraţii 
săi Maeștrii şi Calfe. Calfa, în ceea ce o privește, îndrăzneşte să 
răspundă la întrebarea dacă este Calfă afirmativ, precizând că el 
cunoaște litera "G” sau, în unele variante ale ritualului, că “Steaua 
Arzătoare” îi este cunoscută. 

Steaua Arzătoare este o stea cu cinci colţuri iar, în regula 
generală, litera G figurează în centrul pentagonului regulat al 
Stelei. Pentru ce motive această figură geometrică joacă un rol 
esențial în cadrul celui de al doilea grad? 

Încă o dată, totul a fost spus în privinţa acestei Stele: de la 
magie la kabbala, de la tarot la arhitectura sacră, de la astrologie la 
vrăjitorie. În Franc-Masonerie ea se referă la numărul cinci care 
indică vârsta Calfei, care este cinci ani, vârsta Ucenicului fiind de 
trei ani. 

Steaua Arzătoare este un ghid pentru călător şi îl împiedică 
să se rătăcească în beznă pentru că, prin definiție, stelele nu se 
arată niciodată ziua. 

Steaua cu cinci colțuri este o figură geometrică care se 
înscrie într-un pentagon regulat. Pentagonul este a treia figură 
geometrică plană pe care o putem trasa după triunghi şi pătrat. 
Tradițional triunghiul se raportează la divin, mai exact la prima 
perceptivă posibilă a tri-unităţii divine pentru că numerele unu și 
doi nu sunt exprimabile printr-o figură geometrică definită: nici 

punctul nici linia nu constituie figuri geometrice, punctul fiind 
definit ca “figură” geometrică fără formă şi fără dimensiune, adică 
incomensurabil. Numărul patru se referă la lumea materială: el se 
referă la cele patru elemente ale Tetrasomiei lui Empedocle 
d'Agrigente!”, la cele patru puncte cardinale care crucifică lumea 
tangibilă, lumea contingentă, cele patru virtuți cardinale, cele 
patru anotimpuri. Pătratul manifestă acest cuaternar ca Templu, 
pătrat lung (adică dreptunghi), el delimitează locul terestru care 
este Templul de jos în care se derulează Lucrările. 

Pentagrama, pentagon  stelat, simbolizează armonia 
universală, cheie geometrică care se află la baza divinei proporții, 
numărul de aur. Cinci este numărul omului şi pentagrama este, 
prin excelență, simbolul microcosmosului în sensul că serveşte la 
determinarea corespondenţelor armonice. În această perspectivă 
Titus Burckhardt’? scrie în “Aperçus sur la Connaissance Sacrée” 
(“Privire generală asupta Cunoaşterii Sacre”): “Conform aplicaţiei 
microcosmice, sau inițiatice, modelele geometrice reprezintă 
aspectele adevărului spiritual”. 

Matila C. Ghyka!’ în “Le Nombre d'Or” (“Numărul de 
Aur”), una dintre operele sale magistrale, precizează, în special 
cu privire la pentadă, că “ea este, deasemeni, numărul armoniei, 
sănătății şi frumuseţii realizată în corpul uman; imaginea ei 
grafică, pentagrama (pentagonul stelat) va fi, așadar, în acelaşi 
timp simbolul iubirii creatoare, a frumuseţii care trăiește, a 
echilibrului în sănătatea acestui corp uman, corp care este o 


17 A se vedea capitolul 3 

'5 Născut la Florenţa în 1908, mort la Lausanne în 1984. Autor al unor opera relative de alchimie şi 
de Sufism. El este unul dintre membrii-cheie a ceea ce s-a numit şcoala perenialistă sau 
tradiționalistă, la care au aderat şi Rene Guenon, Fritjof Schuon, Ananda Coomaraswami, Julius 
Evola şi Georges Vallin. 

19 Matematician român, poet, filozof, avocat, militar și diplomat, ministru plenipotenţiar, Matila 
Costiesco Ghyka (1881-1965) este autorul, printre altele, a două opere cheie: în 1931 “Le nombre 
d'Or” (“Numărul de Aur”) și în 1952 “Philosophie et Mystique du Nombre” (Filozofia şi Mistica 
Numărului”). 

proiecție a sufletului în planul material şi care reflectă, ca și ea, 
marele ritm al Sufletului Lumii, al Vieţii Universale”. 

Regretatul Olimpian Ungherea îi atribuie, în al său “Dex 
Masonic”, lui Zalmoxis, discipol al lui Pitagora şi Zeu al Dacilor, 
afirmaţia: “Nu uita, lumina pentagramei magice este iubirea. Dar, 
ca să o faci strălucitoare, trebuie să ajungi la esenţa pentagramei: 
iertarea!” 

Nu este aici locul în care putem expune modalităţile pentru 
a efectua traseul Stelei Înflăcărate. Sunt mai multe dar principala, 
în perspectiva simbolicii masonice, așa cum reiese din tehnicile 
operative, consistă în utilizatea exclusivă a echerului și a 
compasului pentru a construi Steaua. 

Gradul de Calfă (Companion Franc-Mason), oricine ar 
mârâii, nu întreţine niciun raport cu ucenicia tehnicilor Masonilor 
operativi şi încă şi mai puțin cu Companionajul, care constituie un 
Ordin inițiatic specific, ale cărui rădăcini se găsesc în Masoneria 
zisă “speculativă”, structurată independent de aceste rădăcini. 

Din pricina unei confuzii regretabile, care ne trimite în 
secolul al XIX-lea, unii au găsit oportun să introducă în ritualurile 
gradului de Calfa elemente care pretind că se referă la cutumele 
companionice. Făcând aşa ei au comis o dublă eroare: prima 
traduce ignoranța lor în domeniul riturilor Companionajului care 
constituie un Ordin inițiatic în sine iar cea de a doua denotă 
insuficiența cunoaşterii istoriei raporturilor dintre Franc- 
Masonerie şi Companionaj. 

Cert, Calfa Franc-Mason este chemată să “voiajeze” în 
sensul pe care îl indică, printre altele, orizontalitatea nivelei 
Primului Supraveghetor, care dirijează Coloana de Sud, dar 
această simbolică a “voiajului” nu are nimic în comun cu Turul 
Franţei al Obligaţiilor, Copiii Părintelui Soubise, ai lui Solomon 
sau ai Maestrului Jacques. 

Este deasemeni regretabilă această parodie care caracterizează 
faza finală a unor ritualuri ale “plecării” noilor Companioni 
înzestrați cu o raniță încărcată cu de-ale gurii şi cu instrumente, 
odată cu recomandarea de a nu reveni decât în posesia unei 
“capodopere” şi a unor atestaţii eliberate de Lojile vizitate, ca şi 
cum nu ar mai fi vorba despre o Lojă Masonică ci despre o 
"Cayenne" Companionică. 

Dar să închidem această paranteză şi să revenim la 
importanţa consideraţiilor de ordin geometric, importanță care 
este subliniată prin prezenţa Stelei Înflăcărate pe Tabloul de Lojă 
şi prin reprezentarea ei la Orientul Templului dar şi de litera G pe 
care Steaua o conține în centrul ei. Aceasta este inițiala lui 
Dumnezeu (God în engleză) cum este şi inițiala cuvântului 
geometrie, aşa cum afirmă interogatoriul de origine anglo-saxonă 
exersat de către Fratele Acoperitor, tuilajul, (termen exclusiv 
masonic derivat din cuvântul francez “tuilage”, de la “tuile”, care 
înseamnă ţiglă “acoperitoare” a Lojii): “What does the letter G 
denote? Geometry or the fifth science”. Geometria, sau a cincea 
artă liberală. Şi aici, legatura este vizibilă între numărul pe care îl 
figurează pentagrama şi rangul geometriei în rândul artelor 
liberale care sunt în număr de şapte. 

Încă şi mai semnificativ, Riturile Masonice anglo-saxone 
modifică termenul Dumnezeu de la “Mare Arhitect al 
Universului” la primul grad, în “Mare Geometru al Universului”, 
în cel de al doilea grad. 

Litera "G”, care constituia un semn de recunoaștere pentru 
pitagoricieni și pe care o găsim în numeroase tratate de magie și 
de alchimie din Evul Mediu, a fost subiectul unor disertaţii 
surprinzătoare unde se amestecă referința la forma în echer a 
literei gama, a treia literă a alfabetului grec, cu considerații asupra 
gravitației, gnozei, geniului şi generării. Fără să mai luăm în serios 

şi interpretarea fantezistă, menţionată de Oswald Wirth, după care 
G ar reprezenta ideograma alchimică a sării deschisă puţin lateral. 

În cel de al doilea volum al cărţii “La Franc-Magonnerie 
Clarifice pour ses Initiés” (Franc-Masoneria Clarificată pentru 
Inițiaţii săi), Irène Mainguy scrie: “Fiind susceptibilă de 
numeroase interpretări această literă °G” rămâne, în parte, o 
enigmă. Ne putem însă teme că o nouă semnificaţie le va trece cu 
uşurinţă prin minte Franc-Masonilor care ascultă în Lojă o planșă, 
insuficient gândită şi evident impersonală, ghicind originea ei şi 
gândind ironic că în epoca noastră informatică “G” ar putea, din 
nenorocire, să ajungă să însemne Google!”. 

Încă şi mai patetică este această explicaţie, pe care noi 
înşine am auzit-o în Lojă, din partea unui Maestru care afirma că 
litera G, asociată verbului ”a şti”, în forma lui participială, ar fi 
absolut semnificativă: “G su” seamănă surprinzător cu “Iisus”. Nu 
vom putea opri niciodată delirul limbii păsărilor. 

Preferăm tuturor vorbelor goale, tuturor distorsiunilor 
imbecile, tuturor incompetenţelor ignoranţilor, pecepția poetică 
(poezia nu este, prin excelență “creație”, aşa cum o exprimă 
etimologia noțiunii?) şi luăm în considerație aceste cuvinte ale 
cântecului lui Jacques Brel “La Quête” — "Căutarea”): 


Rêver un impossible rêve 

Porter le chagrin des départs 
Brûler d'une possible fièvre 
Partir où personne ne part 
Aimer jusqu’à la déchirure 
Aimer, même trop, même mal, 
Tenter, sans force et sans armure, 
D 'atteindre l'inaccessible étoile, 


(A visa un vis imposibil 


-52 - 


A purta durerea plecărilor 

A arde de o posibilă febră 

A pleca acolo unde nimeni nu pleacă 
A iubi până la sfâșiere 

A iubi chiar prea mult, prea rău 

A încerca fără putere şi fără armură 
A ajunge la inaccesibila stea). 


Pentru că este purtătoare a acestei Lumini, care nu 
datorează nimic iluminatului public, Steaua, este, prin natura şi 
prin esenţa ei, “arzătoare” 


CAPITOLUL 11 


Rigla de douăzeci și patru de degete 
(veche unitate de măsură) 


În ritul Emulation, când vine momentul, i se prezintă 
Ucenicului instrumentele gradului său. Acestea sunt: rigla de 
douăzeci şi patru de degete, maiul de degroșare și dalta. 

După ce i-au fost definite ca instrumente, în sensul 
operativ al termenilor, noul Ucenic aude aceste cuvinte: “Dar, 
cum noi nu suntem cu toții Masoni operativi ci mai degrabă 
Masoni Liberi şi Acceptaţi, sau Masoni simbolici, aplicăm aceste 
instrumente conduitei nostre morale. În acest sens Rigla de 
douăzeci şi patru de degete reprezintă cele douazeci şi patru de ore 
ale zilei dintre care noi trebuie să petrecem o parte în a ne ruga la 
Dumnezeu a Tot Puternic, o parte muncind, o parte pentru a ne 
odihni şi o parte pentru a sări în ajutor unui prieten sau unui Frate 


2 Si nu pentru că ar fi conectată la un bec electric, cum se mai întâlneşte în anumite Temple! 
> Ş 

care este la ananghie, fără prejudiciu pentru noi sau pentru familia 
noastră”. 

În celelalte Rituri rigla apare la gradul doi, în primele patru 
voiaje în Ritul Scoţian Antic şi Acceptat şi în al doilea şi al treilea 
voiaj în Ritul Francez şi în Ritul Scoţian Rectificat. 

În Ritul de Memphis-Misraim rigla este prezentă începând 
cu gradul de Ucenic, pe Altarul central, în centrul pavimentului 
mozaicat, ca una dintre cele trei “bijuterii” imobile, împreună cu 
echerul şi compasul. Împreună ele constituie ceea ce ritualul 
numește “arcanele gnozei”. Adaosul riglei este datorat spiritului 
lui Robert Ambelain în ritualul redactat în 1965. 

Lecturii moralizante care explică Rigla aşa cum am vazut 
în Ritul Emulation, Ritul de Memphis-Misraim îi preferă 
următorul text pe care Maestrul Venerabil îl pronunță în 
momentul desfacerii înlănţuirii celor trei “bijuterii”: “Fie ca Rigla, 
simbol al Arhitectului Etern, să ne menţină pe calea Adevărului”. 

Diviziunea Riglei în douăzeci şi patru de unităţi (de două 
ori douăsprezece) se referă la simbolismul numărului doisprezece, 
conceput ca expresie a unei totalități, ca şi cele douăsprezece luni 
ale anului, cei doisprezece Apostoli, sau cele douăsprezece Triburi 
ale lui Israel. Această diviziune ne amintește, deasemeni, sub 
forma materială a unui instrument, sacralizarea timpului în fazele 
de deschidere şi de închidere a Lucrărilor. 

Dincolo de valoarea specifică a simbolismului atribuit 
riglei trebuie să subliniem aici un alt aspect esențial. Termenul 
însuşi de “riglă” vine din latinul “regula” (din verbul “regere”, a 
dirija) şi înseamnă, în acelaş timp, o riglă, un echer şi o lege. 

Termenul de regularitate, de aceeași etimologie, se referă 
la conformitatea la un ordin, la reguli, fie naturale fie 
convenționale. Regularitatea pulsului sau a fluxului și refluxului 
mării, aparţine categoriei regulilor naturale în timp ce regularitatea 
masonică depinde de reguli de convenţie. 

A regulariza un Mason consistă, pentru o Obedienţă, în a-l 
recunoaște printr-un ritual ca fiind Mason venit dintr-o Obedienţă 
considerată iregulară. Nu este vorba, în acest caz, de a proceda la 
o nouă iniţiere ci de un ritual particular de afiliere la fiecare grad. 

Evident, termenul de “regularizare” este de departe 
inadecvat şi ar fi imperativ necesar să se recurgă la termenul de 
“recunoaştere” devreme ce Masonul “regularizat” a fost deja 
inițiat regular. 

Regularitatea, în lexicografia masonică, constituie o piatră 
de încercare fără nici o altă valoare reală decât aceea cu care o 
investesc Obedienţele care sunt aservite Marii Loji Unite a 
Angliei. 

Dar, Obedienţele aşa zise “regulare” nu sunt întotdeauna 
de acord între ele asupra criteriilor de regularitate. Unele Mari 
Loji americane, spre exemplu, dețin regularitatea lor de la 
Obedienţe europene considerate de Londra ca fiind iregulare. 

Să nu fim naivi în ceea ce priveşte importanţa numerică a 
Masoneriei regulare, argument care este un non-sens din punc de 
vedere inițiatic, şi care ne face să zâmbim când știm, aşa cum 
afirmă Alain Bauer, Mare Maestru din Trecut al Marelui Orient al 
Franţei, în “Le Crépuscule des Frères” (Crepusculul Fraților), 
lucrare publicată în 2005: 

“Din cinci sau şase milioane de Fraţi și Surori recenzați 
între anii 1940-1950, dintre care patru milioane în Statele Unite 
ale Americii și un million în Marea Britanie, nu mai rămân astăzi 
mai mult de un million. Astfel, din aproape un million de Franc- 
Masoni, câți sunt înregistrați în Statele Unite, numeroşi dintre ei 
“membrii ad vitam” (pentru plata cotizațiilor echivalente a zece 
ani, o singură dată se obţine calitatea de “life membership”) adică, 
în practică, membrii onorifici fără o activitate regulată, doar circa 
10% frecventează Lojile. În Marea Britanie sunt înregistrați 
300.000 de Masoni dar cu un procentaj de practicanți la fel de 

scăzut ca şi de partea cealaltă a Atlanticului: un Mason englez se 
duce la Loja sa în medie de cinci sau şase ori pe an dintre care de 
două ori pentru un banchet...” 

În fine, după cele spuse în Dicţionarul Franc-Masoneriei 
publicat sub direcţia lui Daniel Ligou: “Problema regularității 
masonice este strâns legată de concepţiile pe care le au diversele 
Obedienţe în domeniul discutabil al “landmarks” adică, în fond, 
de concepția doctrinală a Masoneriei. Este, așadar, o problemă 
care vizează esenţialul şi asupra căreia un accord între puterile 
masonice pare, în acest moment, absolut irealizabil”. 


CAPITOLUL 12 


De la “poarta joasă” la vanitatea cordonului masonic 

Ritul trecerii prin ”poarta joasă” nu figurează în ritualurile 
cele mai vechi. Aceasta nu înseamnă că sensul acestui act 
simbolic, care are echivalențe sub mai multe forme şi în diverse 
aspecte, sau sensul vocabularului si al gesturilor pe care le 
întâlnim în toate riturile inițiatice în general și în riturile masonice 
în particular, este neglijabil. În ce priveşte termenul de 
“cordonită” (folosit în sensul de ambiţie şi vanitate afişată prin 
portul cordoanelor masonice), chiar dacă nu benefiaciază de o 
recunoaştere  lexicografică franceză oficială, se  adevereşte 
suficient de explicit în  Masonerie încât orice explicații 
suplimentare sunt de prisos. 

“Eu sunt ușa, spune Iisus (loan 10, 9); de va intra cineva 
prin Mine, se va mîntui”. În simbolica masonică uşa Templului 
este desemnată prin “Poarta Occidentală” fiindcă soarele apune, 

asfinţeşte, la Occident aşa încât, dincolo de ușă stăpânesc 
tenebrele lumii profane. 

Uşa separă sacrul de profan: ea este limita, ea este 
frontiera. "Bate şi ţi se va deschide”. Dar pentru aceasta mai 
trebuie încă să fie deţinute calificările indispensabile. Nu se poate 
intra desculț în palatul închis al regelui”. Să ne amintim emblema 
27 din «Atalanta Fugiens» de Michael Maier”, unul dintre cele 
mai frumoase tratate germane de alchimie din secolul al XVII-lea: 
“Cel ce încearcă să intre fără cheie în Rozariul Filozofilor este ca 
un om care vrea să umble fără picioare”. 

Uşa este intrare, acces, pasaj. Trebuie o cheie pentru a o 
deschide şi această cheie, în Masonerie, este parola diferitelor 
grade, un element essențial de “tuilage”, care garantează 
acoperirea Templului. Se bate în Ucenic, în Calfă, în Maestru, la 
uşa Lojii. Acoperitorul exercită în această privință o funcție 
capitală: el încarnează paznicul, priveghetorul, prin excelență. Lui 
îi aparține misiunea de a verifica cine a bătut la ușa Lojii şi a-l 
anunţa Maestrului Venerabil”. Iar cel ce bate ca profan nu poate 
intra decât acompaniat de un ghid fidel și sigur, care îl conduce la 
inițiere. 

Intrarea candidatului prin "ușa joasă” nu este nici pe 
departe în uzaj în toate Riturile. Majoritatea o ignoră iar în Lojile 
care o preconizează, Secundul Supraveghetor care este insărcinat 
cu instruirea Ucenicilor, se referă adesea la venirea pe lume a 
copilului sau la simbolul “porţii strâmte”, aşa cum apare el în 
Evangheliile după Luca sau după Matei: “Intraţi prin poarta cea 
srâmtă căci largă este poarta şi lată este calea care duce la pieire şi 


” Formulă a lui Eyrénée Philal&the, pseudonim al lui George Starkey, alchemist englez născut în 
Bermude în 1628, mort la Londra în 1665, autor al tratatului “L’Entrée Ouverte au Palais Ferme du 
Roi” (Intrare Deschisă în Palatul Închis al Regelui). 

* Medic și alchemist german născut în 1569 şi mort în 1622. 

2 Folosim fără deosebire “Maestru în Jilț”, “Maestru Venerabil”, “Venerabil Maestru” pentru a 
desemna funcţia de preşedinte al Lucrărilor în Lojă. 

mulți sunt cei care o află; şi strâmtă este poarta şi îngustă este 
calea care duce la viaţă şi puțini sunt cei care o află” (Matei 7, 13- 
14) şi “Siliţi-vă să intraţi prin poarta cea strâmtă căci mulți, zic 
vouă, vor căuta să intre şi nu vor putea”. (Luca 13, 24). 

În majoritatea Lojilor care practică ritul porţii joase 
candidatul este obligat să se înconvoaie, uneori sub bastonul 
Maestrului de Ceremonii; există şi Loji în care candidatul este 
condus aşa încât să tracă printr-o foaie de hârtie întinsă pe un 
cadru. Oswald Wirth, mereu dispus să dezvolte un continuum 
logic în simbolica masonică, vede în pasajul porții joase 
echivalentul culoarelor strâmte “ale inițierilor antice” ale căror 
punct de plecare este Cabinetul de Reflecţie care figurează 
matricea, uterul, şi compară coarda pe care recipiendarul o poartă 
în jurul gâtului cu cordonul ombilical. Cert, imaginea ar putea fi 
interesantă în cazul în care Cabinetul de Reflecţie ar avea un 
caracter universal. Dar el nu există în ritualurile cele mai vechi şi 
rămâne total necunoscut în Riturile anglo-saxone. 

Contează prea puțin uzanţele atunci când simbolismul este 
identic. El se referă la o umilitate indispensabilă de care trebuie să 
dea dovadă titularul. Oswald Wirth scrie în această privință: “În 
inițierile moderne vrem mai ales să facem să se înţeleagă că orice 
adevărată ştiințăeste fiica umilităţii”. Ignorantul pretențios crede 
că ştie tot şi nu resimte deloc nevoia de a se instrui. Realizăm, 
aşadar, un prim progres atunci când ne dăm seama că nu știm 
nimic”. Acesta este motivul pentru care pretenţiosul nu ştie să se 
încline penetrând în sanctuar. 

Irene Mainguy, în “La Symbolique Magonnique du 
Troisième Millenaire” (Simbolismul Masonic în Mileniului 
Trei), subliniază cu privire la poarta joasă că aceasta este “un 


24 “La Maçonnerie Rendue Intelligible à ses Adeptes” (Masoneria pe Înţelesul Adepţilor ei) , T1 
l Apprenti, p. 134 
25 p.129 

pasaj obligatoriu pentru recipiendarul preparat cum se cuvine, nici 
gol, nici îmbrăcat, cu o frânghie de gât sau cu mâinile înlănțuite” 
şi că este dificil “pentru unii recipiendari să treacă poarta joasă şi 
să fie, astfel, puşi într-o situație de umilitate”. Ea mai precizează 
că acest pasaj este asimilabil, prin analogie, cu simbolurile 
podului şi al scării care aparțin, ca şi poarta, domeniului 
construcției. 

În “La Symbolique Magonnique””* (Simbolica Masonică), 
Jules Boucher afirmă că pasajul porții strâmte, sau joase, 

aminteşte că “mort la viața profană, recipiendarul renaşte la o 
viață nouă la care parvine de o manieră asemănătoare celei prin 
care un copil vine pe lume”. 

O parte importantă a simbolicii masonice a primului grad 
se bazează pe umilitate, pe un proces de conştiinţă, pe abandonul 
prejudecăților şi pe egalitatea inițiaților. O egalitate care pune în 
lumină trilogia republicană “Egalitate, Libertate, Fraternitate”, 
căreia mulți masoni francezi sunt dispuşi să-i atribuie, eronat, o 
origine masonică. 

Ucenicul trebuie să tacă. El nu poate să voiajeze singur. El 
este în permanență invitat să considere condiția sa de “căutător” 
pentru a relua un termen scump Ritului Scoțian Rectificat. Ținuta 
sa vestimentară o dovedesşte: un sorț alb de piele cu partea 
triunghiulară de sus ridicată, o pereche de mănugşi albe şi singura 
bijuterie distinctivă, cea care indică apartenenţa la Loja sa. Nici 
medalii, nici cordoane, nici eşarfe sau culori. Totul este marcat de 
sobrietate. 

În toate riturile despuierea de metale ocupă un loc 
considerabil, primordial. Abandonul metalelor este emblema 
viciilor pe care masonul trebuie să le evite iar virtutea nu are 
nevoie de ornamente, aşa cum precizează “Regulatorul 


% P212 


-59 - 


Masonului” din 1785. Este un adevărat rit de purificare. A lăsa 
metalele la poarta Templului revine la a abandona rămăşiţele 
vechiului om plămădit din orgoliu, prejudecăți, egoism, pofte 
materiale, onoruri, titluri, aparențe. Este vorba despre o 
transmutaţie, adică de o schimbare de natură și nu de o 
transformare care nu este decât o schimbare de formă. Este vorba 
de o devenire şi nu de o aparenţă, de o eliberare din cătuşe şi din 
piedici, de o conștientizare a ignoranței, de o detaşare în raport cu 
relaţiile sociale, într-un cuvânt, de a regăsi o stare de inocenţă sau 
dacă preferăm, de o debarasare mintală în profunzime. 

Despuierea de metale şi pasajul prin poarta joasă participă, 
de facto, la acelaş demers simbolic; ele apar ca două articulaţii ale 
unei desăvârşiri rituale unice depășind orice obstacol care s-ar 
putea opune influențelor spirituale ca şi smulgerea cojilor şi a 
cochiliilor în Kabbala ebraică; în “Le Regne de la Quantite et les 
Signes des Temps” (Dominația Cantității şi Semnele Timpurilor), 
René Guenon evocă în această privinţă “drojdiile infra-corporale 
ale lumii noastre” iar Irene Mainguy vorbeste despre stingerea, de 
dorit, a egoului.Terminăm aceste consideraţii printr-un citat din 
cartea lui René Gusnon, “Aperçus sur lInitiation”” (Privire 
asupra Iniţierii): “Este evident că din doi ignoranţi cel care îşi dă 
seama că nu ştie nimic este într-o dispoziție cu mult mai 
favorabilă, pentru a-şi însuşi cunoaşterea, decât cel care crede că 
ştie ceva”. 

Dar timpul trece. lată că Ucenicul a fost judecat demn să 
fie promovat la al doilea grad. De acum înainte el are dreptul să se 
aşeze pe coloana de Sud şi poate să rabateze triunghiul superior al 
şorțului său. Apoi, într-o bună zi, dacă perseverează pe drumul 
inițiatic, el poate fi ridicat la Măiestrie iar porțile Camerei de 
Mijloc îi sunt deschise. De aici înainte el este înveşmântat cu 

semnele noului sau grad: un şorț şi oeşarfă cu culorile Ritului și, 
dacă este cazul, cu colanul funcției sale în sânul Colegiului 
Ofiţerilor Lojii căreia îi aparține. Nimic inacceptabil pentru că 
toate asociaţiile omenești sunt concepute aşa încât funcțiile 
necesare să poată fi exercitate: Maeștrii sunt aceia care asigură 
functionarea corectă a Lojii şi perenitatea transmisiei inițiatice. 
Camera de Mijloc dirijează Loja. Fără ea Loja s-ar reîntoarce la 
neant. Așadar, nu acest mediu de natură exclusiv functională 
generează “cordonita”, cuvânt al cărui sufix desemnează, stricto 
sensu, o stare inflamatorie şi unde radicalul “cordon” figurează ca 
un termen generic reunind tot ce reprezintă falsa strălucire a 
paramentelor şi a ornamentelor excesiv de abundente, dincolo de 
simbolismul lor, şi care dovedesc o hipertrofiere a egoului 
diametral opusă ritului de pasaj a porţii joase şi a despuierii de 
metale care îi sunt asociate. 

Wikipédia, enciclopedia liberă on-line, definește astfel 
cordonita: “Termen ironic. Boală imaginară de care sunt atingi 
Franc-Masonii avizi de onoruri şi de grade, care colecționează şi 
se afişează cu plăcere împodobiţi cu cordoane şi alte decoruri 
corespunzătoare”. 

Sunt toate fiinţele umane sensibile la onoruri? Iniţiaţii sunt 
şi ei sensibili ca şi profanii? Putem oare să evocăm aviditatea 
pentru onoruri într-o societate cel puţin discretă şi prin definiție 
puţin dispusă să se exteriorizeze? În ce consistă cordonita, şi cine 
printre noi se dovedeşte suficient de vulnerabil la această 
inflamație a egoului în asemenea măsură încât să ajungă să-i 
contamineze pe cei din jurul său? Putem oare să evocăm în acest 
context mecanisme psihologice de apărare cum ar fi compensația? 
Şi despre ce formă de compensație poate fi vorba când, prin 
definiție, ea nu beneficiază de nici-o expunere în afara limitelor 
Lojii sau a Obedienţei? 

“Cursus honorum” în Masonerie poate să pară la prima 
vedere impresionant. El se raportează la trei nivele existențiale 
diferite: al Lojii, al Obedienţei şi al “gradelor laterale” calificate 
drept “Grade Înalte”. 

În ceea ce priveşte Loja distingem mai întâi pasajul de la 
un grad la altul. Ucenicul poate aspira să devină Calfă şi Calfa 
poate aspira la Măiestrie. Aici nu este vorba despre o scară 
onorifică ci mai degrabă despre o progresie pur inițiatică necesară 
şi indispensabilă pentru că ansamblul celor trei grade numite 
“albastre” constituie un tot omogen, tradițional. Accesul la fiecare 
dintre aceste trei grade trebuie înteles şi învăţat din această 
persepctivă. Ucenicul, sau Calfa, trebuie să aibe conştiinţa că 
Măestria este o încoronare, singura şi unica adevărată încoronare 
care corespunde unuia dintre sefiroții Kabbalei numit “Kether”, 
care înseamnă “coroană”. Această încoronare inițiatică necesită o 
progresie corespunzătoare care nu depinde de calificări profane ci 
de o lentă asimilare a învățămintelor relative la ceea ce noi numim 
“pasaje” pentru a le distinge de “promoţii” la gradul doi și de 
“elevaţii” pentru a desemna accesul la Camera de Mijloc. 

În al doilea rând, Maeştrii Lojii trebuie să înțeleagă că 
rolul lor, care le este atribuit în Loja cărora le aparţin, nu are decât 
o semnificaţie funcțională şi că o funcţie nu are decât un caracter 
efemer. Maestrul Venerabil nu ocupă o funcţie superioară celei de 
Trezorier sau de Maestru de Ceremonii. Cu mare înțelepciune, în 
unele Loji şi în unele Rituri, Maestrul Venerabil care şi-a terminat 
mandatul devine Acoperitor, exercitând noua lui funcție la 
Occident, o pozitie “geografică” diametral opusă celei de 
Venerabil Maestru în Jilţul lui Solomon. Nu este deloc vorba 
despre o retrogradare ci de vizualizarea principiului hermetic 

conform căruia “ce este sus este ca şi ce este jos şi ce este jos este 
ca şi ce este sus pentru a săvârşii miracolele unui acelaş lucru”. 

Cel care nu a asimilat acest principiu fundamental trece pe 
lângă propriul său progres inițiatic. De altfel oficiul masonic 
indică clar că Masonul este în serviciul funcționării organice a 
manifestării masonice a Tradiției şi că toate funcţiile sunt 
indispensabile pentru bunul mers al unei Loji. Franc-Masonul 
trebuie să conştientizeze că cel mai umil dintre toți este, fără nici o 
îndoială posibilă, cel mai luminat, cel mai aproape de această 
Lumină pe care toți am cerut-o intrând în Ordinul masonic. 

Am evocat Loja. Este exact la fel în ceea ce privește 
Obedienţa. Marea Măiestrie nu este decât o simplă funcție 
admnistrativă, ca toate celelălte funcții obediențiale. Schema este 
riguros identică celei din Lojă cu singura diferență că Obediența 
(Marea Lojă sau Marele Orient) exercită un rol simplu, de 
gestionar. În ce priveşte “demnităţile”, acestea sunt clădite pe 
modelul organizatoric profan și sunt tot atât de temporare ca şi 
funcțiile Ofiţerilor Lojii. Marele Maestru îi cedează locul 
succesorului său când ajunge la sfârșitul mandatului. 

Primirea unui Mare Oțiter “bătând cu ciocanele” sau sub 
“bolta de oţel” nu onorează în niciun caz persoana ci constituie un 
fel de indicator al acceptării necesităţii unei gestiuni commune a 


?8 Cea mai veche versiune cunoscută a “Tabulei Smaragdina”, la “Table d'Emeraude”, “Tableta de 
Smarald”, atribuită miticului Hermes Trismegistus, se găseşte în apendicele unui tratat arab din 
secolul VI. Iată textul complet în traducerea franceză a lui Hortulain, pe care traducătorul o 
foloseşte aici. "Este adevărat, fără minciună, cert, şi foarte veritabil: Ce este jos, este ca şi ce este 
sus; şi ce este sus este ca şi ce este jos, pentru a săvârşii miracolele unui singur lucru. Şi cum toate 
lucrurile au fost şi sunt venite din unu, prin meditaţia lui unu: așa toate lucrurile s-au născut din 
acest lucru unic, prin adaptare. Soarele îi este tată, luna este mama sa, vântul l-a purtat în pântecul 
lui, Pământul este doica sa. Părintele întregii telesme a tuturor este aici. Forța sau puterea sa este 
întreagă dacă este convertită în pământ. Tu vei separa pământul de foc, subtilul de grosier, încet, cu 
mare îndemânare. El urca de la pământ la cer şi imediat coboară în pământ, și el primește forţa 
lucrurilor superioare şi inferioare. Tu vei avea prin acest mijloc gloria tuturor; şi pentru aceasta, 
orice obscuritate va fugi din tine. Este forţa puternică a oricarei forţe: căci ea va învingeorice lucru 
subtil şi va penetra orice lucru solid. Aşa a fost creată lumea. Din aceasta vor fi şi vor ieşi adaptări 
admirabile ale căror mijloace sunt aici. Pentru aceasta am fost numit Hermes Trismegistus, având 
cele trei părți ale filozofiei lumii. Ce am spus despre operaţiile Soarelui este făcut şi îndeplinit. 


- 03 - 


Atelierelor prin Obedienţa de care ele aparţin. Dacă unii, - şi am 
văzut-o recent prin năzbâtiile Marii Loji Naţionale a Franţei, - 
confundă funcţiile lor cu persoanele lor este cu atât mai rău pentru 
ei iar noi n-o să spunem niciodată suficient cât este aceasta de 
patetic şi de ridicol. La fel şi pentru decorurile, uneori 
somptuoase, pe care le poartă membrii Consiliului Ordinului în 
principiu numai până la finele exerciţiului funcției lor. Cert, un 
Mare Maestru din Trecut are mai multă experiență decât un 
Maestru Mason, dar această experienţă nu are nimic în comun cu 
o perspectivă iniţiatică oarecare; ea nu se referă şi nu se poate 
referi decât numai avatarurilor istorice ale organismelor masonice 
într-un context spațio-temporal. Experiența inițiatică şi experiența 
administrativă nu întrețin între ele nici cea mai mică urmă de 
raport semnificativ. 

Trebuie să subliniem, în acest stadiu al studiului nostru, că 
cel mai mare rău, în contextul masonic, rezidă în ceea ce se 
numeşte “contra-iniţierea”, adică ansamblul elementelor care 
exercită un fel de efect “nocebo” asupra membrilor Ordinului, îi 
aduce la stadiul cel mai jos al ființei şi anihilează căutarea 
inițiatică printr-o întoarcere imediată la poftele şi veleitățile 
profane. 

La chestiunea ritual: “Pentru ce v-ati făcut primit Franc- 
Mason?”, pe care o găsim în numeroase tuilaje, răspunsul este 
“Pentru că rătăceam în beznă şi doream lumină”. Totul este spus 
în câteva cuvinte dar, are Ucenicul conştiinţa că Luminile la care 
aspiră sunt rezultatul unei căutări personale, de interioritate, şi 
astfel diametral opuse aparenţei? Ştie el că această afirmație nu 
aparține unei mici fracțiuni atimpului inițierii sale la primul grad, 
că ea priveşte tot restul vieții sale pe pământ? Ştie el că secretul nu 
consistă în a trece prin poarta joasă a umilității ca imediat ridicat 
să abordeze o strălucire falsă sau să acumuleze titluri de pură 

vanitate care sunt căutării inițiatice ce este un zid în faţa unui 
alergător orb? 

Plecăciunea nu este un act izolat în timp: este condiția 
indispensabilă pentru anihilarea definitivă a hipertrofiei egoului 
care constituie otrava cea mai redutabilă, ireductibilă, definitivă, 
într-un Ordin inițiatic care nu cere nici ştergerea personalității, 
nici o falsă modestie care nu este altceva decât o manieră de a se 
distinge de ceilalți. Ordinul inițiatic cere a muri la ceea ce eram 
pentru a deveni ce suntem chemaţi să fim. Într-un Ordin religios 
călugărul îmbrăcat într-o dimie, şi care nu posedă nimic înafara 
credinţei lui, se găsește la un nivel de conştiinţă cu mult superior 
celui la care se află un preot de mir dornic să ajungă să slujească 
la Vatican. 

Ceea ce Louis-Claude de Saint-Martin” numea “omul 
dorinţei” nu caută să domine nici prin funcții nici prin aparenţe. 
Omul dorinței se situează la polul opus în raport cu omul 
ambițios, în sensul de carierist, sau a omului de putere, în sens 
politic. El dorește Lumina spiritului, înălțarea sufletului, calea 
către stea. A trece prin poarta strâmtă nu este o figură de retorică 
care s-ar aplica la un moment privilegiat de pasaj într-un loc şi 
într-un timp sacru. Inițiatul merge în fiecare clipă a vieţii sale pe 
drumul Luminii iar trecerea prin poarta joasă nu constituie decât 
prima articulare. La chestiunea rituală “Cine v-a primit?” el va 
răspunde întotdeauna “Cel mai umil dintre toți” iar la chestiunea 
“De ce cel mai umil dintre toți?” el va răspunde întotdeauna 
“Pentru că era cel mai luminat”. 

Ce are importanţă în intenţia celui care se duce pe jos la 
Compostel în pelerinaj? Destinația pe care o concretizează printr- 
o fotografie în fața Catedralei Sfântul Jacques sau experienţa 
însăşi a călătoriei? Recompensa pelerinului nu este cochilia sau 


? Louis-Claude de Saint-Martin, zis şi Filozoful Necunoscut, născut în 1743 şi mort în 1803, autor 
al unei cărti majore intitulată “L'Homme de Désir”, 1790 (Omul Dorinţei). 

bastonul pe care le va atârna pe peretele pretențiilor sale ci clipa 
particulară în care focul soarelui, la asfinţit, se întâlneşte cu apa 
oceanului sub câmpul stelelor care se nasc pe cer sau ceea ce este 
sus care îi va apare ca şi ceea ce este jos şi ceea ce este jos care îi 
va apare ca ceea ce este sus “pentru a săvârşii miracolul unui 
acelaş lucru”. 

Pentru cei care printre noi se simt prea împovărați de 
onoruri, de titluri şi de cordoane, mai mult decât de copioasele 
agape fraterne care ne reunesc, fie ca ritul de pasaj prin poarta 
Joasă, în seara iniţierii noastre, să le aducă aminte că singurul titlu 
de glorie care are o valoare reală într-un Ordin Iniţiatic Tradițional 
este dorința de a avansa pe drumul către Lumină. Aceasta 
presupune, în prealabil, refuzul oricărei retrogradări printr-una 
dintre primejdiile esențiale care este cordonita. 


CAPITOLUL 13 


Cercetători şi cercetași 


Cercetătorul îşi pune o întrebare şi caută să-i dea un 
răspuns prin facultățile sale intelectuale. Este ceea ce face medicul 
care consultă un pacient sau istoricul care studiază interogând un 
document. Această operaţie, de natură rațională, se înrudeşte cu 
ceea ce îl caracterizează, spre exemplu, pe cel care încearcă să 
regăsească un obiect pe care l-a pierdut punându-și întrebările cele 
mai adecvate posibil pentru a-l găsi. 

Cercetașul îşi pune şi el întrebări dar chestiunile lui sunt de 
ordin metafizic. El se întreabă cine este, de unde vine, unde se 
duce, ce însemnătate are viața căreia îi aparține şi la care participă, 
fundamentele fiinţei în relația sa cu lumea şi fundamentele lumii 

aşa cum au fost acestea create. Ori, acest tip de întrebare nu poate 
fi rezolvat pe cale rațională, în sensul unei activităţi a raţiunii. Ea 
se situează, mai degrabă, în domeniul transcendenţței, a 
inefabilului, în disoluție şi coagulare, în străfundurile conștiinței 
prin care omul este legat de divin. 

Cercetătorul şi cercetașul se referă, obligatoriu la metode 
diferite. În linii mari primul aplică, în căutarea sa, instrumentele 
cunoașterii raționale în timp ce cercetașul face apel la o 
metodologie care decurge din fenomenul îmbibării. Vom încerca 
să definim acest concept în cele ce urmează. Mai adăugăm faptul 
că cercetașul este şi el un cercetător în viața cotidiană dar nu toți 
cercetătorii sunt, nici pe departe, cercetași. 

Louis-Claude de Saint-Martin îl defineşte pe cercetaș ca 
fiind un “om al dorinţei”. O expresie foarte semnificativă care 
constituie singurul și unicul soclu pe care sunt așezate 
manifestările de ordin inițiatic. 

Prin calea iniţiatică “omul dorinței” dispune de arsenalul 
imens care îl ghidează pe calea Cunoaşterii, cale constituită prin 
derularea etapelor căutării pe care el a ales s-o întreprindă. Cu 
toate că nu suntem deloc siguri că este vorba despre o alegere 
deliberată ci, mai degrabă, de un răspuns la ceea ce putem numi o 
“necesitate interioară” (în sensul spiritual al cuvântului 
“Einfihlung” aşa cum îl înțelege Kandinsky în “Uber das Geistige 
in der Kunst”). Nu intrăm aici în consideraţii relative la acest 
concept. 

Să spunem, ca să simplificăm lucrurile, că ceea ce se oferă 
omului dorinţeieste accesul la mijloacele de a intra într-una dintre 
manifestațiile  Tradiţiei. Kabbala este una dintre aceste 
manifestări. Sufismul este o alta.Prima priveşte calea ezoterică a 
iudaismului, cea de a doua corespunde căii ezoterice a islamului. 

Pentru ceea ce implică mediul nostru cultural occidental ne 
gândim în particular, bine-înţeles, la Franc-Masonerie și la 

Companionaj. Dealtfel nu este foarte important care sunt căile, cu 
condiția ca ele să se racordeze Căii, adică a ceea ce Rene Guénon 
numește Tradiţia primordială. 

Franc-Masoneria constituie una dintre manifestările 
Tradiției primordiale, fără îndoială cea mai corespunzătoare 
“omului dorinţei” sub latitudinile noastre. Dar toate manifestările 
Tradiției promordiale, cu metodologiile lor specifice, au în comun 
faptul că finalitatea lor este identică. 

Pentru a permite “omului dorinței”, adică a cercetașului, 
(pentru a relua expresia pe care am evocat-o mai sus) de a umbla 
pe cărarea căutării, aceste manifestații ale Tradiţiei sunt bazate 
toate pe o funcționare particulară pe care noi o numim “îmbibare” 
şi pe care dorim s-o definim, în cele ce urmează, cu cea mai mare 
claritate posibilă. 

Îmbibarea purcede dintr-o viziune total diferită de cea care 
caracterizează achiziţia. Îmbibarea se situează chiar la opusul 
achiziției în sensul că nu mai este vorba despre colectarea 
conceptelor sau a judecăților,pe care le înmagazinăm cu timpul, ci 
de un fenomen de asimilare asemănător absorbției unui burete. 

Buretele uscat este mai mic, el se retractează. Volumul lui 
se măreşte, fără să-şi piardă propria natură, pe măsură ce se 
îmbibă cu apă. Este, credem, cea mai simplă şi clară imagine pe 
care o putem da pentru a ilustra trecerea de le o stare la alta 
conservând o structură inițială. 

Procesul inițiatic decurge la fel: inițierea autentică nu 
consistă în achiziția diverselor ştiinţe sau în colecționarea unor 
cunoştiințe raționale. Ea aparține registrului asimilării progressive 
care se împlineşte prin acceptarea îmbibării, cu o trăire 
particulară, până la asimilarea ei totală. 

Acest proces de îmbibare este lent. El nu devine efectiv 
decât printr-o perseverenţă şi o asiduitate la ceea ce noi numim în 
Masonerie “Lucrări”. Şi esențialul Lucrărilor noastre, trebuie să 

subliniem, nu se găseşte în planșele pe care le ascultăm, sau în 
cele pe care le prezentăm, ci în execuţia riturilor care au fost 
concepute în acest scop. Încetul cu încetul un gest, un cuvânt, un 
simbol, ne pătrunde total, aşa cum apa pătrunde în buretele care va 
sfârşi prin a fi saturat. Calm, încet, cu blândeţe, lent, progresiv, 
contrariu a ceea ce se petrece pe calea mistică unde iluminarea 
este bruscă, intempestivă. 

Pentru a pune în acțiune această îmbibareFranc-Masoneria 
procedează gradual. Fiecare grad dezvoltă un aspect particular. 
Fiecare se bazează pe organizarea şi interacțiunea elementelor sale 
constitutive. Nu ceremonia de iniţiere face un inițiat. Câti dintre 
profanii care au fost inițiati nu au abandonat căutarea pe care au 
decis s-o întreprindă chiar înainte de perimele bâjbâieli? 

Inițierea este lentă, constantă. Ea nu se măsoară prin 
judecăţile formației intelectuale. Ea se măsoară prin intensitatea 
procesului de îmbibare. Ea nu se bazează pe achiziția gradelor, 
titlurilor, diplomelor, funcțiilor elective, arhivajului patentelor şi 
hrisoavelor. 

Parcursul inițiatic al profanului care bate la poarta 
Templului, presupune că el este, înainte de orice, un om (sau o 
femeie) al dorinţei în sensul în care este definit de Louis-Claude 
de Saint-Martin, adică ceea ce numim în Companionaj un 
“aspirant”. Apoi, acest proces inițiatic necesită o umilitate 
autentică şi, nu mai puţin, o reală disponibilitate. Este ceea ce 
aminteşte, în momentele recepției la primul grad, trecerea prin 
poarta joasă şi prepararea fizică a recipiendarului. Şi nu în cele din 
urmă, procesul inițiatic face apel la asiduitate, condiție sine qua 
non de receptivitate în stare de veghe permanentă la ceea ce oferă 
ritualurile a căror redactare nu lasă nimic la întâmplare, tot aşa 
cum nu a lăst loc nici veleităților particulare a celor care le-au 
conceput. 

Fără dorință, fără umilitate, fără asiduitate, procesul 
inițiatic nu va putea fi decât o parodie, o iluzie, o capcană 
prostească, o fantasmagorie ridicolă. 

Franc-Masoneria nu este o şcoală de morală, dealtfel ea nu 
este în niciun caz o şcoală. Ea nu este nici o academie de studiu al 
simbolismului. Mulţi Masoni o văd eronat ca pe un laborator de 
idei. Înca şi mai eronată este ideia unui bazin de decantare a 
proiectelor în vederea elaborării unor noi legi ale Republicii. Ea 
nu se aseamănă cu un club, nici cu un partid politic, nici cu o 
asociaţie filantropică, nici cu o religie, nici cu un cabinet de 
psihoterapie, nici cu un conservator de etică. 

Oswald Wirth, care se temea ca ea să nu devină o 
academie de simbolism, scria în primul din cele trei volume 
intitulate “La Franc-Maçonnerie Rendue Intelligible à ses 
Adeptes”* (Franc-Masoneria pe Înţelesul Adepţilor săi): “Ea nu 
mai trebuie să se mulțumească a fi pur simbolică, ea trebuie să 
devină inițiatică”. Dar, în realitate, Masoneria nici nu trebuie să 
devină, fiindcă prin definiţie, ea este inițiatică. Această afirmaţie a 
lui Oswald Wirth spune mult despre nivelul la care ea a coborât, 
mai cu seamă în Obedienţele în care Lojile sau Riturile nu mai 
sunt decât, în cel mai bun caz, suporturi ale contextualizării 
Lucrărilor de natură profană sau, în cel mai rău caz, un rău 
necesar. 

În sânul Lojilor cercetaşii au ştiut întotdeauna că ritualul 
este singurul vector inițiatic al Franc-Masoneriei dar este 
incontestabil faptul că cercetătorii au invadat progresiv coloanele 
Templului şi că cercetaşii constituie astăzi, ca și în zilele trecute 
şi în zilele care vin, o infimă minoritate în compoziţia Lojilor și a 
Obedienţelor. 


3 p.122 

CAPITOLUL 14 


Diversitatea Riturilor şi a ritualurilor 


Mulţi Masoni cu o experiență redusă, sau intraţi recent în 
Ordinul masonic sunt tulburaţi, chiar perturbaţi, atunci când 
vizitează alte Loji, de tot ce li se pare, la prima vedere, că ar 
constitui diferențe considerabile între ritualurile pe care le cunosc 
şi cele pe care le descoperă imaginându-şi, fără îndoială, că toate 
Lojile masonice din lume practică aceleași ritualuri ca cele 
cunoscute în Loja-mamă. 

Ei îşi dau seama repede de această eroare dar nu ştiu tot 
atât de repede că evaluarea ritualurilor altora nu este posibilă prin 
comparație cu cele care caracterizează propriul lor spaţiu masonic 
şi că judecata valorilor, pe baza experienţei lor personale, este 
realmente aberantă. 

Nu numai că ei vor ajunge să evalueze, cu timpul, ceea ce 
distinge un Rit ca “sistem” sau “regim” dar, mai mult, ei vor 
realiza amploarea evantaiului variantelor în cadrul aceluiaş Rit. 

Ignorăm aproape totul despre riturile masonice practicate 
la începuturile a ceea ce numim acum “Masonerie speculativă”, 
fără îndoială fiindcă cutuma impunea memorarea riturilor pentru a 
evita derobarea lor prin scriere. Ne putem însă imagina, pe baza 
textelor celor mai vechi care ne-au parvenit, că erau mai catehice, 
mult mai scurte, mai puțin “dramatizate” decât cele care se găsesc 
pe “caietele” din care au fost extrase şi care sunt în uzaj în zilele 
noastre. 

Că Ritul Englez ignoră Cabinetul de Reflecţie şi probele 
prin elemente, că Ritul Francez Groussier se caracterizează printr- 
o despuiere exemplară, că Ritul Scoțian Rectificat este profund 


alia 


ancorat în referințele creştine, aşa cum Ritul de Memphis-Misraim 
este în simbolica egiptiană, toate acestea nu pot decât să suscite 
mirarea masonului tânăr obișnuit cu Ritul Scoţian Antic şi 
Acceptat. Întrebările lui se vor amplifica atunci când va lua 
cunoştinţă de nenumaratele variante ieșite din Ritul lui Schroeder, 
a lui Fessler, cel de Cerneau sau de Ruchon, de împrumuturile din 
Ritul Scoţian Rectificat, din Ritul Francez sau din aporturile care 
provin din improvizații sau modificări mai “locale” datorate 
adăugirilor, suprimărilor,  corecturilor stilistice ale scrierii. 
Variantele rituale în interiorul aceluiaș Rit, oricât ar părea ele de 
importante la prima vedere prin frecventarea Lojilor, nu denotă în 
fapt, decât o diversitate a “îmbrăcăminţii” care, cum indică acest 
termen, se referă numai la aparenţa lucrurilor. 

“Ornamentaţiile“ particulare, care constituie variantele 
unui Rit ca și caracteristicile specifice diverselor Rituri ca 
ansambluri coerente şi relativ omogene de ritualuri, nu ar trebui 
să-i tulbure pe noii veniţi în Ordinul masonic. Ghidaţi corect de 
vechii Maeştrii ei vor înțelege că Riturile se prezintă ca vehicule 
particulare ale aceleiași Tradiţii şi că, aşa cum razele unui cerc 
converg toate către un centru comun, diversitatea, aparentă şi 
necesară, constituie un factor de perenitate prin adaptabilitate la 
spațiu şi la timp. 


CAPITOLUL 15 
Ordinul şi Obedienţele 


Franc-Masoneria nu este o societate de gândire, încă şi mai 
puţin un club monden sau o frăție de într-ajutorare. Ea este un 
Ordin  Iniţiatic, o manifestare, printre altele, a Tradiţiei 


Ja 


primordiale. În această calitate ea este ancorată în practica unor 
rituri adecvate fondate pe activarea riguroasă a orchestrării actelor 
simbolice într-un spaţiu-timp sacru. Ritualurile masonice, 
contrariul Tradiţiei pe care ele o vehiculează, se înrădăcinează 
totuși în istorie. Riturile se referă la Arta Regală, care este arta de 
a construi, iar simbolurile construcţiei ocupă, fireşte, un loc 
preponderent. La aceste referinţe se adaugă împrumuturile din alte 
manifestări ale Tradiției, împrumuturi de natură hermetică, 
gnostică și alchimică. Așadar, Franc-Masoneria apare ca un 
mozaic al componentelor de natură diversă care constituie Riturile 
purtând fiecare coerenţa lui. 

Transmisia inițiatică a manifestării masonice a Tradiţiei se 
bazează, cu certitudine, pe dramaturgia ritualurilor pe care 
“catehismul” o pune în lumină cu o relativă precizie care a 
necesitat, pentru a se ridica la un statut de eficacitate, participarea 
activă a inițiaţilor într-un spaţiu și un loc sacralizat şi în 
conformitate cu reguli şi uzante perfect definite. 

Ordinul masonic există în sine dar Obedienţele sunt 
necesare Ordinului care nu poate să perdureze în timp fără să 
treacă prin Obedienţele sale ale căror rol este de a regrupa Lojile. 
Fiecare Obedienţă prezintă o coloratură specifică prin structura ei 
administrativă, prin Riturile pe care le federeză, prin mixitate sau 
prin absenţa ei, prin locul pe care înţelege să-l acorde absolutei 
libertăţi a conștiinței și principiului recunoaşterii. Obedienţa este o 
putere regulatoare aptă să delivreze patente și să constituie un 
cadru administrativ; ea nu poate în niciun caz pretinde că se 
identifică cu Ordinul masonic fiindcă ea nu constituie, în definitiv, 
decât o curea de transmisie. Prin definiție, şi Istoria Franc- 
Masoneriei o dovedeşte pe larg, Obedienţele sunt divizibile la 
infinit. Tot prin definiţie, şi prin perpetuitatea transmisiei inițiatice 
a Franc-Masoneriei, Ordinul este indivizibil orice s-ar spune. 


E 


CAPITOLUL 16 


Cartea celor Vii 


Cartea celor Vii este o culegere de parole care nu au fost 
scrise şi nu vor fi scrise niciodată. Niciunul dintre cuvintele care o 
compun nu poate fi livrat ci doar silabisit cu prudenţa care se 
impune. 

Niciodată Cartea celor Vi nu va fi tradusă. De altfel ea nu 
este deloc disponibilă în afara inimii inițiaţilor, pe raftul 
inefabilului, undeva, la mijlocul drumului dintre dorință și 
realitate. 

Cartea celor Vii este izvorul de la care nu trebuie să ne 
oprim nici o clipă să bem. Este fântâna vieţii. Este apa Cerului 
care caută să ne inunde în timp ce noi încercăm, uneori, să ne 
adăpostim sub cortul impermeabil al indiferenței nostre sau la 
adăpostul rezistenței pe care o oferim la tot ce nu putem să 
măsurăm. 

Cartea celor Vi este vibrația constantă spre stările subtile 
ale ființei, o coardă întinsă într-o ordine care transcede lucrurile 
rațiunii mortale. 

Cartea celor Vi este un diapazon care rezonează în văile 
tenebroase şi care le fac luminoase ca un cer de vară. 

CAPITOLUL 17 


Hiram, cheie de boltă a gradului trei. 


Preocuparea istoricilor este aceea de a se informa asupra 
originii și dezvoltării faptelor; este o muncă respectabilă şi demnă 
de interes, cu condiţia să nu devină un paravan al acelor lucruri 
care, prin natural lor, depășesc circumstanțele factuale. De o 
manierăgenerală sacrul, și dimensiunea iniţiatică în particular, nu 
se articulează în niciun fel pe poveştile faptelor umane care s-au 
derulat în trecut. Algoritmurile inițiatice se situeză pe un plan total 
diferit aşa cum am subliniat deja în mai multe rânduri în capitolele 
precedente și, în special, în primul capitol al acestei cărti. 

Așadar, nu revenim aici asupra acestor consideraţii decât 
pentru a ilustra din nou afirmațiile precedente prin mitul (sau 
legenda) lui Hiram, mit care constituie sâmburele celui de al 
treilea grad al Masoneriei albastre şi se prelungește în gradele 
următoare. Această ultimă afirmaţie ne dă ocazia de a pune în 
evidență, de acum înainte, “înşiruirea universului masonic” asupra 
căreia vom reveni într-un capitol conscrat gradelor complementare 
care constituie “Gradele Înalte”. 

Are o foarte mică importanță numele celui care a scris 
mitul lui Hiram, şi data la care acesta a fost compus, fiindcă nu 
este vorba decât de o redactare pe plan stilistic a unui mit care 
scapă, prin natura sa, determinărilor spaţio-temporale. 

Legenda lui Hiram se înrădăcinează “in illo tempore”, în 
“negura timpurilor”, prin dubla ei compoziție: a resurecției şi al 
invariabilului centru. Caracterul specific masonic al mitului lui 
Hiram rezidă în introducerea “peronajului” într-un context 
referitor la arta construcției. Este vorba de un Maestru al operei 

(de un architect) care conduce lucrările şantierului edificării 
Templului lui Solomon şi care este asasinat cu instrumente 
specifice meseriei constructorilor. În fine, ramura de acacia, ea 
însăşi devenită simbolul gradului trei, face aluzie la reputatul lemn 
care nu puterezește și care intră în construcția Templului ca şi în 
confecționarea «inimii» Templului, Arca de Alianţă, Chivotul 
Legii. 

Pornind de la aceste consideraţii înțelegem că rolul 
redactorului, sau al redactorilor, poveştii hiramice a fost acela de a 
alcătui o dramaturgie aşezată pe câteva elemente ale Vechiului 
Testament servind ca ecran de proiecție. 

Simbolismul Parolei pierdute constituie cheia de boltă a 
celui de al treilea grad.Cum a fost pierdută această Parolă cu toate 
că alți Maeștrii decât Hiram ar fi trebuit și ei s-o cunoască? 

Vom reproduce aici interpretarea pe care o dă René 
Guénon în cel de al doilea volum al celebrei sale cărţi “Etudes sur 
la Franc-Magonnerie et le Compagnonnage” (Studii asupra Franc- 
Masoneriei şi  Companionajului): “În timpul construcţiei 
Templului “parola” Maeştrilor era, după însăşi legenda gradului, 
în posesia a trei personaje care aveau puterea de a o comunica: 
Solomon, Hiram, rege al oraşului Tyr şi Hiram-Abif. (...) Pentru a 
comunica parola de o manieră regulară și în formă rituală, trebuia 
conlucrarea celor “trei primi Mari-Maeștrii” aşa încât absenţa sau 
dispariția unuia dintre ei făcea această comunicare imposibilă. 
Această triplă prezenţă era tot atât de imperios necesară cât sunt 
necesare trei laturi pentru a forma un triunghi. (...) În absenţa 
unuia dintre Marii Maeștrii parola, ca şi triunghiul, ar rămâne 
trunchiată şi nimic nu ar mai putea să fie împlinit”. 

Într-o notă din josul paginii René Guénon precizează că 
“silaba este elementul parolei pronunţate care se poate 
descompune; se remarcă deasemeni faptul că “parola substituită”, 
ea însaşi sub diversele ei forme, este compusă din trei silabe care 

sunt pronunțate separat în enunțarea rituală”. Căutarea “Parolei 
pierdute” constituie versiunea masonică a căutării Graal-ului, “la 
Quête du Graal” al inițierilor cavalerești medievale, sau la 
cucerirea “Lânii de Aur” (Toison d'Or) de către Argonauţi. 

Vom păstra tăcerea asupra variantelor rituale ale gradului 
trei în privința numărului de Maeștrii care participă la căutarea 
corpului lui Hiram sau a instrumentelor care au servit ca arme 
pentru asasinat. Încă şi mai mult, ne abţinem să calificăm 
motivațiile celor trei asasini și consideraţiile de ordin moral care 
sunt uneori emise. 

Ceea ce contează cu adevărat, după faza căutării corpului 
Maestrului asasinat, rezidă în conceptul ridicării corpului. Vorbim 
aici de ridicare şi nu de resuscitare în sensul că Hiram nu reînvie, 
precum fiul văduvei lui Elie, fiul Sunamitei prin Elisei, precum 
Lazăr sau fiica lui air prin lisus sau, încă, Tabitha prin Petre sau 
Eutic prin Paul. Cu Hiram nu este deloc vorba despre o întoarcere 
miraculoasă la viaţă ci despre victoria finală a Vieţii asupra Morţii 
prin proiecția Maestrului asupra Calfei care este ridicat la 
Măestrie. O victorie care nu privește individualitatea ci care se 
referă la perenitatea manifestării masonice a Tradiţiei. Parola 
pierdută este, într-o anumită perspectivă, regăsită cu toate că ea 
este înlocuită printr-o parolă de substituție. În gradul 18° al 
Ritului Scoțian Antic şi Acceptat ea se găsește, pe cu totul alt 
plan, prin literele INRI, litere considerate sub unghiul încarnării, 
acest grad marcând ruptura dar şi continuitatea celordouă 
Testamente. Ruptură paradoxală, fiindcă este fondată pe 
continuitate, dar totuşi ruptură. 

Calfa este “ridicată” la gradul trei: Hiram nu reînvie dar 
este « ridicat » prin cele cinci puncte ale Măestriei făcând corp, în 
deplinul sens al cuvântului, cu noul Maestru. Cu Hiram avem de a 
face, aşadar, cu o figură dotată formal cu toate determinările 
masonice dar apropieri analogice numeroase îl asimilează, până la 

un punct, morţii lui Osiris, Iancu (laccos), Adonis, Hercule sau 
Mitra. În “Aperçus sur I'Initiation” (Privire asupra Iniţierii), René 
Guenon precizează: “Ceea ce numim în Masonerie “legende” ale 
diferitelor grade intră în acea definiție a miturilor de “activare” a 
acestor “legende” care sunt, întradevăr, incorporate în miezul 
acestor rituri aşa încât este imposibil de a le separa”. 

Mitul lui Hiram arată cu degetul caracterul fundamental al 
gradului trei numit “Camera de Mijloc”. Mijlocul este în toate 
civilizațiile Centrul ideal. 

Se face clar aluzie, în timpul închiderii Lucrărilor la gradul 
de Ucenic în Ritul de Memphis-Misraim, atunci când Maestrul 
Venerabil întinde mâna dreaptă, fără manușă, palma catre 
Occident, şi declară: “Frații și Surorile mele, există o Pace 
superioară Lumii, este Beatitudinea infinită pe care o regăsim în 
Punctul Central unde totul este Unu”. 

Acest “punct central” corespunde axului imobil al roții 
unde viteza de rotație este nulă. Este deasemeni punctul de 
intersecție a trirectangularei cruci, la încrucişarea a două ramuri, 
care constituie chintesenţa, în sensul alchemic al termenului, şi 
care figurează trandafirul pe inima crucii în Gradul 18* al Ritului 
Scoţian Antic şi Acceptat. Este încă vârful piramidionului care 
încoronează piatra cubică cu vârf. Este centrul hieroglifei pecetei 
lui Solomon, pecete pe care René Guenon o consideră ca fiind cel 
mai vechi simbol al crucii, una dintre figurile care reprezintă 
piatra filozofală şi care reuneşte susul cu josul prin încrucişarea a 
două triunghiuri echilaterale, unul reprezentând apa (cu vârful în 
Jos) şi celalalt focul (cu vârful în sus) şi în prelungirea acestei 
simbolici, considerând fiecare dintre aceste două triunghiuri 
traversat de baza celuilalt, ideogramele aerului (triunghi al focului 
cu baza triunghiului apei) şi pământului (triunghiu apei cu baza 
triunghiului focului). Punctul central al hexagramei, invariabilul 

mijloc, figurează în acest caz cel de al cincilea element 
“chintesenţa”. 

În “La Grande Triade” (Marea Triadă), Guenon serie: “Un 
Maestru Mason se regăseşte mereu între echer și compas, adică în 
locul exact în care se înscrie Steaua Arzătoare, și care este în fapt 
“unvariabilul mijloc”. Nu este, aşadar întâmplător, că Loja 
Maeştrilor se numeşte “Camera de Mijloc”: Maestrul fiind 
asimilat prin aceasta, “omului veritabil”,plasat între Pământ şi Cer 
şi exercitând astfel misiunea de “mediator”. 


CAPITOLUL 18 


Un Ordin universal 


Autorul acestor rânduri îşi aminteşte de cuvintele 
pronunţate de Maestrul Venerabil al Lojii în seara inițierii lui: 
“Sunteţi unit în acest moment cu milioane de oameni care au 
devenit Fraţii dumneavoastră”. 

Formula este agreabilă, ea vorbeşte inimii, ea răspunde 
acestei necesităţi naturale ale omului de a fi ataşat unei condiţii cu 
caracter universal. Și lanţul de uniune, care închide Lucrările, 
simbolizează această alianță. Mâinile unite în jurul pavimentului 
mozaicat constituie, 

n miniatură”, figura emblemtică a imensului 
lanţ de uniune masonicăla scară planetară. 


Dar despre ce universalitate vorbim? 
Aceasta se referă, pentru numeroşi Masoni, la un soi de 
“uniune a inimilor” plasată sub auspiciile iubirii fraterne. Dar 


această perceptivă este ancorată în emoțional și nu întreţine niciun 

raport, nici direct nici indirect, cu esența unui Ordin Inițiatic care 
nu este, nu a fost şi nu va fi niciodată, asimilabil unei şcoli de 
morală. 

Dinpotrivă, universalitatea Masoneriei este un concept mai 
aproape de catolicitate nu atât ca manifestare existenţială a 
catolicismului Bisericii Ortodoxe sau a celei romane, ci în raport 
cu un principiu comun de identitate care transcede valorile 
geografice adică în sensul etimologic al termenului grec 
“katholikos” care înseamnă “universal” şi nu “mondial”. 

Adjectivul “universal”, în domeniul diverselor manifestații 
ale Tradiţiei, se raportează la caracterul însuşi al conformităţii cu 
principiile imuabile în timp ce adjectivul “mondial” definește o 
regrupare de ordin profan la scară planetară. 

Franc-Masoneria este un Ordin universal nu pentru că 
acesta regrupează Obedienţe, Loji sau Masoni din lumea întreagă, 
căci la aceasta s-ar aplica mai degrabă adjectivul “mondial”, ci în 
sensul că el îşi trage seva din fundamentele multiple ale unei 
identități unice care constituie Tradiţia primordială în pofida, sau 
datorită, multiplicității variantelor care îi sunt vectori. Acești 
vectori nu se diferențiază decât prin varietatea formulărilor care 
caracterizează Riturile. 

Simbolismul Lanţului de Uniune (inexistent în Riturile 
anglo-saxone) este grăitor pentru universalitatea Franc-Masoneriei 
ca Ordin Iniţiatic şi nu ca organizație mondială. 

În acelaş timp putem să calificăm ca fiind “mondială” 
uniunea Obedienţelor diverselor ţări în calitate de organism 
structural. Ne aflăm, în acest mod de a gândi, într-o regrupare a 
“corpurilor masonice” considerată sub un aspect “gestionar”. Este, 
fireşte, cazul Uniunii Mondiale a Masoneriei Tradiţionale fondată 
la București la 22 iunie 2013 cu ocazia Conventului Extraordinar, 
Uniune la care pot adera, oriunde s-ar afla pe lume, Obedienţele 
care semnează Manifestul de la București. 

CAPITOLUL 19 


Secretul 


“Singurul secret veritabil al Franc-Masoneriei nu a fost 
niciodată “dezvăluit” public pentru că el este incomunicabil. El nu 
se dă printr-o performanţă intelectuală ci prin trăire experimentală. 
Așadar, cei care se tem să livreze publicului un material de 
reflecţie sau o sumă de documente susceptibile să lumineze 
percepția intelectuală a “fenomenului”, nu dau sensul secretului ci 
mai degrabă un anume gust pentru “disimulare”. 

La aceste afirmaţii ale lui Daniel Bâresniak adăugăm 
aceste versuri faimoase datorate Fratelui Ricault (1737): 


“Pour le public un Franc-Macon 

Sera toujours un vrai probleme 

Qu'il ne saurait résoudre à fond 
Quen devenant Maçon lui-même” 


(Pentru public un Franc-Mason 
Va fi mereu o adevărată problemă 
La care nu va găsi o soluție profundă 
Decât devenind Mason el însuşi) 


Precum şi afirmația lui Oswald Wirth: “Vocația inițiatică 
se găseşte printre acei vagabonzi spirituali care rătăcesc în beznă 
după ce au părăsit şcoala şi biserica lor, negăsind nicăieri 
adevărata lor lumină”. 

Secretul masonic generează în public suspiciune şi, încă şi 
mai rău, condamnare. De ce Franc-Masonii asumă secretul lor 

când de fapt, dacă nu ar avea nimic de ascuns, ar acţiona 
transparent ca oricare societate de binefacere sau ca partidele 
politice? 

Nu  întârziem asupra unor consideraţii de ordin 
anthropologic și nici nu evocăm cultul transparenţei care se pare 
că a devenit una dintre obsesiile funcționării lumii comtemporane. 

Mai întâi aducem aminte un fapt: zeci de mii de cărți au 
fost consacrate Franc-Masoneriei începând cu secolul al XVII-lea 
şi oricine poate, intrând într-o bibliotecă sau consutând pe web, să 
acceseze toate ritualurile şi catehismele, toate studiile istorice, 
sociologice, culturale şi simbolice, consacrate Franc-Masoneriei. 

Apoi, amintim că oricine dorește poate să păstreze, şi chiar 
să revendice, în pofida cultului transparenţei pe care l-am evocat, 
secretul său medical sau secretul confesiunii sale religioase. 

În ce priveşte Franc-Masoneria distingem secretul 
apartenenţei de secretul inițiatic. 

Primul consistă în interdicția formală de a face cunoscută 
apartenenţa unui membru al Ordinului, în afara cazului în care 
este decedat, fiecare fiind liber să facă publică apartenenţa sa dacă 
doreşte. 

Secretul apartenenţei ține de banalitate. El este intim legat 
de prezervarea persoanei în special în statele în care apartenența la 
Masonerie se dovedește dăunătoare pe plan social sau profesional 
sau unde, încă şi mai grav, conduce la condamnare, la închisoare 
sau la execuţie aşa cum s-a întâmplat, spre exemplu, sub al Treilea 
Reich hitlerian sau sub tot atât de sinistru regim de opresiune al 
dictaturilor comuniste. Nu putem decât să salutăm curajul lui 
Pierre  Mendes-France care declara în fața Curţii special 
constituite de guvernul de la Vichy, în Franța, pentru a-i judeca pe 
rezistenţii antifascişti, sau presupuși ca fiind rezistenți antifasciști: 
“Sunt evreu, sunt Franc-Mason, și acum să înceapă procesul!”. 

Mass-media se  delectează de câte ori descoperă 
apartenența unor personalități la Franc-Masonerie. Pe jurnalişti 
nu-i prea interesează funcționarea şi structurile Ordinului masonic 
şi încă şi mai puțin caracterul inexprimabil al secretului care nu 
decurge şi nu aparține,în niciun caz, registrului “lucrurilor 
ascunse”. 

Adevăratul secret, în ceea ce priveşte atât Franc-Masoneria 
cât şi Companionajul sau oricare alt Ordin inițiatic, consistă 
exclusiv în imposibila comunicare a ceea ce nu aparține decât 
trăirii. Secretul într-un Ordin inițiatic este, într-un fel, 
corespunzător “lucrului trăit”. În încercarea de a face inteligibil 
profanilor acest concept, care caracterizează toate cultele 
misterului, se recurge uneori la metafora: nimeni nu are puterea de 
a explica gustul unei portocale celui care nu a mâncat așa ceva 
niciodată chiar dacă îl informează despre aspect şi despre 
componenţele ei chimice. 

În “Aperçus sur PInitiation” (Privire asupra Iniţierii), René 
Guenon scrie că secretul "consistă exclusiv în “inexprimabil” care 
este, în consecinţă, “incomunicabil” (...) În fapt, ceea ce este 
transmis prin inițiere nu este secretul însuși, fiindcă acesta este 
incomunicabil, ci influenţa spiritualăvehiculată de rituri, făcând 
posibilă lucrarea interioară prin care, luând simbolurile ca bază și 
ca support, fiecare va atinge acest secret şi îl va asimila, mai mult 
sau mai puţin integral, mai mult sau mai puţin profund, după 
măsura posibilităților sale de înțelegere şi de realizare.” 

În opoziţie cu un învățământ profan sau religios deschis 
tuturor inițierea este rezervată organizaţiilor “închise” adică, aşa 
cum subliniază Guenon: “prima dintre condițiile iniţierii (...) este 
necesitatea de a poseda anumite “calificări” particulare fără de 
care niciun beneficiu real nu poate fi obținut de la o asemenea 
organizație”. 

CAPITOLUL 20 


Uns Mason... 


Expresia engleză “Once a Mason, always a Mason”, care 
pare atât de bizară în ochii profanului, defineşte de o maineră 
lapidară una dintre bazele esențiale pe care se sprijină Franc- 
Masoneria şi pe care o putem defini prin valoarea sacră a ritului 
inițiatic. Este exact semnificația pe care o revelează versetul biblic 
“Tu ești gata pentru eternitate ca Melchisedec” (Psalmul 109, 
versetul 4). 

În acest sens iniţierea masonică prezintă aceleași 
caracteristici de perpetuitate ca şi preoţia. Şi nu este vorba, în 
acest caz, de inițierea la primul grad fiindcă această specificitate 
se aplică la toate gradele accesate. lată motivul pentru care un 
Mason, care a atins unul dintre diversele grade,care părăsește o 
Lojă sau o Obedienţă, pentru o altă Obedienţă, nu mai este inițiat 
încă odată pentru că nicio Obedienţă nu va repune în discuţie 
validitatea gradelor trăite.” Cel mult el este reintegrat în Loja sa 
sau afiliat la o altă Lojă (în unele Obedienţe de tip anglo-saxon se 
vorbeşte de “rectificare””) printr-un jurământ de adeziune 
formală la noua lui organizație masonică. Nicio Obedienţă 
masonică nu va putea să pună în discuţie validitatea inițiatică atâta 
vreme cât ele nu se recunosc nici măcar pe plan administrativ; 
toate, sau majoritatea dintre ele se limitează, dealtfel, la aplicarea 
unui ritual de afiliere care este mai mult sau mai putin complex. 


3 A .. x : a x : x 
31 Cu câteva excepții care denotă un grad de ignoranță și de aroganță pe care ne abținem să le 
calificăm şi ale căror rădăcini nu diferă cu nimic de cele ale celor mai obscure şi periculoase 
fanatisme religioase. 
32 i erai Para ; ai Sa aag 

Termen inacceptabil prin care se afirmă invalidarea unui proces de transmisie inițiatică. 

Tot așa este şi caracterul indelebil al inițierii pentru un 
Mason care se declară în adormire sau care şi-a dat demisia din 
Loja sau din Obedienţa sa. Acest caracter indelebil este astfel fixat 
încât oricâtă vreme ar rămâne departe de orice activitate masonică 
el va rămâne Mason în gradele şi calitățile sale. Să reținem, în 
această ordine de idei, că expresia din formulele de salut “în 
gradele şi calităţile voastre” este identică semantic cu expresia “în 
treptele şi calitățile voastre”. Cele două formule co-există, cea 
dintâi fiind de departe cea mai utilizată. 

Mircea Eliade scrie în “Initiation et Monde Moderne” 
(Iniţierea și Lumea Modernă), articol apărut în revista de studii 
masonice “Travaux de la Loge Villard de Honnecourt” în 1980, 
despre valoarea universală a iniţierii, aceste rânduri admirabile: 
“Pentru societăţile tradiționale orientale sacrul este ceea ce este 
absolut real, de origine trans-umană şi trans-terestră, cu zei, deese, 
spirite de origine extraumană aparținând, aşadar, unei realități mai 
reale decât însăşi existența. Această origine legată de fertilitate dă 
un sens vieții. Vedem de ce, în consecință, esenţa sacrului este 
universală, originală. Ea plasează universalul la origine”. Prin 
ataşamentul său la acest concept procesul inițiatic este, prin însăşi 
natura sa, indelebil. 


CAPITOLUL 21 


Administraţia masonică (prima parte) 


Toate asociaţiile funcționează în jurul a două elemente: 
membrii care le compun şi comitetele care asumă propăşirea lor. 
În regula generală comitetele sunt compuse dintr-un preşedinte, un 
vice-președinte, un secretar, şi un trezorier. 

Statutele reglementează funcționarea administraţiei şi 
gestiunea asociaţiei. O adunare generală anuală îi reunește pe toți 
membrii şi constituie, într-un anumit sens, “puterea legislativă”, în 
timp ce “puterea executivă” ţine de competențele comitetului. 

O Lojă masonică, în termenii legii, este o asociaţie care se 
conformează unor statute. Fiecare Lojă este, la rândul ei, membră 
a unei Obedienţe care este o asociație dirijată de un comitet 
dispunând, deasemeni, de statute şi regulamente. Obedienţa este 
întotdeauna o federaţie de Loji sau, uneori, o federație de Rituri. 

Vom ilustra tipologia obedienţială prin două exemple. 

Le Droit Humain (Dreptul Uman) este o Obedienţă 
internațională compusă din jurisdicții naţionale, exclusiv mixtă şi 
monorit (în speță Ritul Scoţian Antic şi Acceptat). Structura 
Dreptului Uman este piramidală în sensul că Obedienţa gerează 
toată scara celor 33° de grade ale sistemului Scoţian. 

Marele Orient al Elveţiei este o Obedienţă naţională, 
exclusiv masculină şi multirit (în speță Ritul Scoţian Antic şi 
Acceptat, Ritul Francez, Ritul Scoţian Rectificat, Ritul lui 
Schröder, Ritul AFAM şi Ritul Ruchon). El gestionează exclusiv 
gradele albastre, numite şi grade simbolice, în timp ce Gradele 
Înalte depind de Supremul Consiliu pentru Confederația Elvetică, 
structurăcare este însă monorit (Ritul Scoţian Antic și Acceptat de 
la gradul 4° la 33°) şi care nu are niciun drept de intervenţie 
asupra Lojilor albastre din care îi provin membrii, dar care acceptă 
să primească la aceste Grade Înalte Masoni aparţinând celor trei 
grade simbolice ale unei alte Obedienţe masonice. 

Așadar, trebuie să distingem, pe plan obedienţial (amintind 
că o Obedienţă este un organism de gestiune a Lojilor care o 
compun) următoarele caracteristici: 

Obedienţa este masculină, feminină sau mixtă, în sensul în 
care toate Lojile federate sunt masculine, feminine sau mixte. În 
acest caz vorbim despre Obediență “monogenă” care poate 

deasemeni să regrupeze Loji exclusive masculine, feminine sau 
mixte. 

În Franţa, Marea Lojă a Franţei este monogenă în sensul că 
toate Lojile sale sunt exclusive masculine tot aşa cum Marea Lojă 
Feminină a Franţei nu este compusă decât din Loji feminine în 
timp ce Dreptul Uman este o Obedienţă mixtă deoarece toate 
Lojile pe care le cuprinde sunt mixte. Marele Orient al Franţei a 
pierdut de curând caracterul sau monogen integrând în sânul său și 
câteva Loji feminine. 

O Obedienţă poate să respecte, în această privință, o 
autonomie absolută a Lojilor care autorizează sau nu admiterea 
Surorilor în vizită în Lojile masculine sau a Fraţilor în vizită la 
Lojile feminine. 

În ce priveşte Riturile masonice utilizate în Obedienţe 
remarcăm faptul că ele admit multiplicitatea Riturilor (vorbim 
despre Obedienţe multirit). Este cazul, spre exemplu, al Marelui 
Orient al Franţei în care Lojile sunt libere să aleagă Ritul în care 
preferă să lucreze. Dinpotrivă, Marea Lojă a Franţei, Dreptul 
Uman, Marea Lojă Franceză de Memphis-Misraim sunt monorit, 
aşa încât toate Lojile acestor Obedienţe lucrează în Ritul impus, 
pentru primele două în Ritul Scoțian Antic şi Acceptat şi pentru 
cea din urmă în Ritul de Memphis-Misraim. 

Mai constatăm şi faptul că riturile folosite pot, în unele 
Obedienţe, să facă obiectul unor modificări importante aşa încât 
să devină de nerecunoscut. Este cazul pentru Marea Lojă 
Elveţienă Alpina sau pentru Marele Orient al Elveției unde fiecare 
Lojă poate numi o comisie de revizuire a riturilor care supune 
riturile modificate unei alte comisii ad-hoc, desemnată de 
Obedienţă: aceasta rămâne liberă să accepte sau să refuze 
modificările propuse de Lojă. Am făcut deja aluzie la Ritul 

Ruchon"” în ceea ce privește Elveţia; el a fost elaborat în 1936 de 
Loja « Fidélité et Prudence » (Fidelitate și Prudenţă) a Marii Loji 
Elveţiene Alpina şi rămâne un exemplu semnificativ printre altele. 

Am evocat deja mai sus faptul că un sistem odediențial 
poate să aibe o formă piramidală (este cazul Dreptului Uman) sau 
o formă separativă. În cazul unui sistem separativ administrarea 
primelor trei grade se găseşte într-o situație de autonomie 
gestionară în raport cu Gradele Înalte care sunt gerate separat. Nu 
revenim aici decât pentru a sublinia faptul că unele organisme ale 
Gradelor Înalte nu primesc, uneori, dar nu neapărat, ca membrii ai 
diverselor grade, decât Masoni formaţi într-o Obedienţă albastră 
constituind astfel prelungirea acesteia. Ca exemplu vom considera 
apartenenţa la Gradele Înalte ale Supremului Consiliu al Elveţiei 
ca fiind rezervată membrilor Marii Loji Elveţiene Alpina şi, prin 
opoziţie, apartenenţa la Gradele Înalte ale Supremului Consiliu 
pentru Confederația  Elveticădeschisă membrilor aparținând, 
pentru primele trei grade, Marelui Orient al Elveţiei şi oricărei 
Loji masculine din orice Obedienţă. 


CAPITOLUL 22 


Administraţia masonică (partea a doua) 


Independenţa Lojilor este relativă. O Lojă poate să-şi 
modifice statutele şi uneori chiar ritualurile, în limitele autonomiei 
pe care i-o prescrie Obedienţa din care face parte. Dintre toate 
prerogativele cea mai delicată rezidă în legăturile 
interobediențiale, în particular în privința drepturilor la vizită. 


33 A se vedea capitolul 3 

Este limpede că un Frate nu se poate duce în vizită într-o 
Lojă care nu acceptă decât prezenţa Surorilor şi reciproc, aceasta 
decurgând din cea mai elementară logică. Dar situația se poate 
dovedi cu mult mai complexă atunci când o Lojă nu este 
autorizată de Obedienţa ei să primească în vizită membrii unei alte 
Obediente. 

Marea Lojă Regulară a Belgiei, spre exemplu, poate 
sancţiona Lojile care primesc în vizită Frați care aparțin Marelui 
Orient sau Marii Loji a Belgiei. Dacă nu ar face-o ar fi ea însăși 
sancționată de Grupul de recunoaștere de care depinde, în speță, 
de Marea Lojă Unită a Angliei. 

Nicio Lojă, care depinde de acest Grup de recunoaştere, nu 
va putea să înscrie în statutele sale că toți Fratii inițiați regular pot 
fi primiți în vizită în gradele și calitățile lor. 

Autonomia este cu mult mai largă în Obedienţele aşa zise 
“liberale” cu toate că în sânul unora dintre ele, cum este Marea 
Lojă a Franţei, numai membrii masculini ai unei Obedienţe mixte 
pot avea acces la Lucrări. 

Se întâmplă uneori, ca membrii unei Obedienţe zise 
“regulare”, adică beneficiare a recunoașterii londoneze, să se ducă 
în vizită la Ţinute ale Lojilor care aparțin curentului liberal (pe 
riscul lor, bineînțeles). În majoritatea cazurilor aceste vizite sunt 
discrete iar vizitatorii nu prezintă salutările uzuale din partea Lojii 
lor. Uneori ei refuză să semneze registrul de prezență sau înscriu 
un pseudonim și o Lojă fantezistă. 

Se mai întâmplă uneori, ca o Lojă dintr-o Obedienţă zisă 
“regulară” să admită ocazional prezența unor vizitatori veniți din 
Loji dependente de curentul numit “liberal”. Ei sunt atunci rugaţi 
să nu prezinte salutările de rigoare și nu sunt, decât rare ori, 
primiți în calitățile lor. Un Maestru Deputat dintr-o Lojă a Marii 
Loji Elveţiene Alpina, spre exemplu sau, ca dealtfel oricare Frate, 
poate să denunțe această “inconveniență” Marelui Colegiu sau 

Marelui Maestru, ceea ce declanşează o situaţie foarte delicată 
pentru Loja respectivă şi sancțiuni care pot să varieze de la un 
avertisment la radierea temporară sau definitivă. 

Atingem aici un punct foarte sensibil al Ordinului masonic 
şi anume acela care priveşte “calitatea masonică” a unui Franc- 
Mason recunoscut (cel mai des, dar nu întotdeauna automat) 
“extra muros”, adică în afara unei Ținute,și nerecunoscut “intra 
muros”, adică în cadrul unei Ținute. Unii se acomodează perfect 
cu această “schizofrenie” masonică dar fiecare recunoaşte că 
argumentele sunt ca picioarele de argilă ale coloşilor fiindcă în 
cazul unei afilieri renuvelarea iniţierii pare absurdă în ochii 
majorității Masonilor din Obedienţele “regulare” care recunosc, 
aşadar, implicit, calitatea masonică a unui Mason inițiat într-o 
Lojă a unei Obedienţe zisă “liberale” pe care însă se prefac a o 
considera ca fiind o organizaţie profană. Trebuie să mai precizăm 
aici şifaptul că Obedienţele “liberale”, care lucrează întru Gloria 
Maelui Arhitect al Universului şi în care “Volumul Legii Sacre” 
constituie, împreună cu echerul și compasul, una dintre cele “trei 
mari Lumini” nu sunt, cu toate acestea, recunoscute ca regulare 
fără autorizaţia Marii Loji Unite a Angliei. Este cazul Marii Loji a 
Franţei, a Marii Loji Tradiţionale Simbolice Opera sau a Lojilor 
Ritului de Memphis-Misraim, între altele. 

La inițiativa Marelui Orient al Franţei unsprezece 
Obedienţe au semnat constituirea, în 1961, CLIPSAS(acronim al 
“Centrului de Legătură şi Informaţie ale Puterilor Masonice 
Semnatare ale Apelului de la Strasburg”) pentru a constitui o 
alternativă a Marii Loji Unite a Angliei, un grup de reconoaștere 
care să lege între ele Obedienţele liberale. 

CLIPSAS definelte astfel scopul său: “Scopul CLIPSAS 
este de a asambla Franc-Masonii şi Franc-Masoanele care 
consideră că marea victorie a umanităţii asupra ei-însăşi consistă 
în libertatea absolută a conştiinţei. 

Pentru a avansa în recunoașterea libertăţii absolute a 
conştiinţei (care include prin definiție libertatea de asociere) şi 
pentru a reconcilia diferitele concepții metafizice ale Franc- 
Masoneriei, Lojile diferitelor Obedienţe, membre ale CLIPSAS, 
sunt libere să deschidă Lucrările lor folosind sau nu Biblia și să 
plaseze aceste Lucrări, sau să nu le plaseze, sub egida Marelui 
Arhitect al Universului. CLIPSAS este Centrul de Uniune 
Fraternă a Franc-Masonilor care consideră că libertatea de 
conştiinţă este marea victorie a umanităţii asupra eiînsăşi şi că, 
departe de a fi un motiv de dezuniune, această libertate conduce la 
căderea tuturor barierelor grație confruntării loiale de idei”. 

Mai multe centre de legătură ale Obedienţelor liberale au 
văzut lumina zilei după CLIPSAS. Astfel, CLIMAF (Centrul de 
Legatură Internaţională al Masonerie Feminine) fondat în 1982, 

AMIL (Asociaţia Masonică Intercontinentală) fondată 1996, 
GLUE (Confederația Lojilor Unite ale Europei) fondată în 2000, 
EME (Spaţiul (Espace) Masonic European), fondat în 2002, 
UMMIT (Uniunea Mondială a Masoneriei Tradiţionale), fondată 
la Bucureşti în 2013 la iniţiativa Prea Puternicului Suveran Mare 
Comandor Mare Maestru al Marii Loji Naţionale Române fondată 
1880, Bartolomeu-Constantin SĂVOIU. Mai multe Obedienţe 
aparțin mai multor grupuri de recunoaștere. 

Apartenența unei Obedienţe la un Grup de recunoaştere nu 
este obligatorie; spre exemplu, Marea Lojă Mixtă din Elveţia, (o 
Obedienţă, care a apărut ca urmare a sciziunii Jurisdicției 
Elveţiene a Dreptului Uman, nu aparține nici unui grup de 
recunoaștere şi nu este nici semnatară a Declarației commune a 
Obedienţelor elveţiene (care regrupează Marele Orient, Dreptul 
Uman şi Marea Lojă Feminină din această ţară). Dar, pozitionân- 
du-se în afara oricărui grup de recunoaștere obedienţială, de orice 
natură ar fi acesta, o Obedienţă riscă, ca şi o Lojă independentă 

(numită deseori “sălbatică”), să trăiască într-o relativă izolare care 
poate să-i aducă prejudicii mai devreme sau mai târziu. 

Acest risc, mai mult sau mai puțin evident, apare cu atât 
mai probabil cu cât există, pe lângă aceste legături asociative, 
contracte relaționale între Obedienţe menite să consolideze 
schimburile prin “garanți de amiciţie”. 


CAPITOLUL 23 


Luminile 


În cele ce urmează nu vom mai evoca “căutarea Luminii”, 
despre care am vorbit deja suficient în capitolele precedente, ci 
vom vorbi despre ceea ce numim cele trei “mari” şi cele trei 
“mici” Lumini dintr-o Lojă masonică. 

Jurămintele la cele trei grade masonice, Ucenic, Calfă şi 
Maestru, sunt depuse cu mâna dreaptă, fără mănuşă, așezată pe 
trei obiecte plasate diferit la fiecare grad considerat. Aceste trei 
obiecte se referă la simbolica trinitară cu același titlu, dar sub o 
formă diferită, ca şi Delta luminoasă plasată la Orient, cei trei 
stâlpi în jurul pavimentului mozaicat, amplasarea respectivă a 
Maestrului Venerabil la Orient, a Primului Supraveghetor la Sud 
şi a Secundului Supraveghetor la Occident, a bateriei primului 
grad, aclamaţiei, celor trei trepte de la Orientul Templului, vârstei 
Ucenicului, etc. Aceste trei obiecte sunt: Volumul Legii Sacre, 
Echerul şi Compasul. 

Poziţia Volumului Legii Sacre este invariabilă la cele trei 
grade“, Echerul este aşezat peste Compas la gradul de Ucenic, 


* Din punctul nostru de vedere nu are nicio importanță dacă Volumul Legii Sacre (în general 
Biblia) este sau nu este deschis la prologul Evangheliei după Sfântul Ioan sau la paginile Cărţii 
Regilor sau la Cronicile care relatează construcția Templului lui Solomon. 

poziționat invers în gradul de Maestru în timp ce braţele Echerului 
şi ale Compasului sunt încrucişate în gradul de Calfă. 
Simbolismul este transparent în ce priveşte poziţia instrumentelor 
ştiind că Echerul permite trasarea pătratului, simbol al materiei şi 
al domeniului corporal, în timp ce Compasul trasează cercul, 
simbol al domeniului spiritual. 

Prezența Volumului Legii Sacre este o evidență în 
Masoneria anglo-saxonă dar poate să irite un mare numar de 
Masoni latini, mai ales francezi și belgieni, în sensul că, din 
punctul lor de vedere, acesta este un obstacol pentru libertatea lor 
de conștiință. Dealtfel, dacă la originile Masoneriei speculative 
toți Masonii se refereau la valorile biblice, vedem acum din ce în 
ce mai mulți Masoni care nu sunt atașați de nicio religie sau care 
provin din alte religii decât cea creştină. Numai religiile creștine, 
(ca să nu spunem, cum ar fi mai correct, religia crestină), se referă 
la Biblie. Aceasta nu satisface, așadar, nici pe musulmani, care nu 
ar depune jurământ decât pe Coran, nici pe evrei care nu se referă 
la Noul Testament al Sfintei Scripturi ci la Tora. 

Într-unele Loji, preocupate de o laicitate absolută, o carte 
albă sau Constituţiile lui Anderson (ceea ce propunea Marius 
Lepage) sau o antologie extrasă din “Cărţile Sacre”, cum dorea 
Armand Bedarride, 
i-ar satisface pe toţi. 

Trebuie să recunoaștem că aici ne aflăm în faţa unei duble 
problematici. 

Pe de o parte toate Lojile, tuturor Obedienţelor masonice, 
fac apel la simboluri ale căror origini se găsesc în Vechiul 
Testament, cum ar fi construcția Templului lui Solomon şi la 
simboluri ale căror origini se află în Noul Testament, cum sunt 
sărbătorile solsticiale ale Sfântului loan de Vară sau ale Sfântului 
Ioan de Iarnă. Ce să mai spunem despre gradul 18° al Ritului 
Scoţian Antic și Acceptat, în care simbolismul creştin este 

omniprezent de la Cruce la Cină trecând prin Parola INRI, semnul 
bunului păstor, sau imaginea eucaristică a pelicanului? 

Pe de altă parte Volumul Legii Sacre poate fi considerat 
realmente un simbol masonic? Irene Mainguy, în primul dintre 
cele trei volume ale cărții “La Franc-Maçonnerie Clarifice pour 
ses Initiés” (Franc-Masoneria Clarificată Iniţiailor ei), răspunde 
afirmativ la acestă chestiune precizând că Volumul Legii Sacre 
“reprezintă, pentru cei care îl adoptă, manifestarea Verbului 
creator sub aspectul unei revelații”. 

Este semnificativ să constatăm că în Ritul de Memphis- 
Misraim Biblia, Echerul și Compasul, sunt prezente pe Altarul 
jurămintelor, la baza platoului Maestrului Venerabil, dar şi că pe 
Altarul central (naosul), Rigla este aceea care formează ternarul 
sacru împreună cu Echerul şi Compasul şi că aceste “mari 
Lumini” sunt numite “arcanele gnozei”. 

Cele trei “mici Lumini” sunt flăcările ternarului 
Înţelepciune, Forţă şi Frumuseţe. În Ritul Scoţian Antc și 
Acceptat, ca şi în Ritul de Memphis-Misraim, acest ternar 
desenează un Echer în jurul pavimentului mozaicat: Înţelepciunea 
la Sud-Est, Forţa la Nord-Vest, şi Frumuseţea la Sud-Vest. O 
frază rituală este pronunțată pe rând de Maestrul Venerabil, de 
Primul şi de Secundul Supraveghetor, în timpul aprinderii şi 
stingerii acestor trei Lumini pe care le întruchipează lumânările cu 
care culminează cei trei stâlpi. 

Înţelepciunea concepe, Forţa dirijează, Frumuseţea 
ornamentează. Acestui ternar îi corespund, după unii comentatori, 
cele trei ordine de arhitectură :lonic, Doric și Corintic și sefiroții 
Chochmah, Geburah şi Tipheret. 

Cele mai vechi ritualuri mentionează, corespunzând celor 
trei Lumini, Maestrul în Jilţul lui Solomon pentru a dirija Loja, 
Soarele pentru a guverna ziua și Luna pentru a guverna noaptea, 
ceea ce revine riguros la acelaș lucru ştiind că locul Calfelor este 

pe Coloana de Sud (care corespunde Soarelui), sub direcția 
Primului Supraveghetor, şi că Ucenicii sunt așezați pe Coloana de 
Nord (corespunzâd Lunii) care se afla sub supravegherea 
Secundului Supraveghetor. 


CAPITOLUL 24 


Cele două coloane 


“El (topitorul, turnătorul din Tyr, Hiram) a ridicat 
coloanele înaintea Templului, una la dreapta, cealaltă la stânga: el 
a numit-o pe cea din dreapta Iachin (Jakin) şi pe cea din stânga 
Booz (Boaz)...” (Cartea a Doua Paralipomena sau Cartea a Doua 
a Cronicilor - Zidirea Templului Domnului - Cap. 3, 17). 

Textul biblic descrie cele două Coloane ale Templului 
Regelui Solomon cu o deosebită grijă: 

“15. A turnat pentru pritvor doi stâlpi de aramă, fiecare stâlp de 
optsprezece coți îălțime, şi rotundul fiecărui stâlp era cât putea să- 
l cuprindă o sfoară de doisprezece coţi. Grosimea era de patru 
degete, iar pe dinăuntru era gol. 

16. Şi pentru pus în capetele stâlpilor, a făcut două coroane, 
turnate din aramă; înălțimea unei coroane era de cinci coți şi 
înălțimea celeilalte coroane era de cinci coţi; 

17. Şi pentru acoperit coroanele care erau în capetele stâlpilor, a 
făcut el două rețele, lucrate împletit, şnururi în formă de lanţuri: 
şapte la o coroană și şapte la cealaltă coroană. 

18. Şi, când a făcut stâlpii, a făcut şi două şiruri de rodii de aramă, 
atârnate împrejur de marginea rețelelor, ca să împodobească 
coroana ce era pe vârful stâlpului; la fel a facut şi celeilalte 
coroane de la celălalt stâlp. 

19. Coroanele din capetele stâlpilor de la pritvor erau făcute în 
forma cupei de crin, de patru coți la gaură; 

20. Şi la coroanele de la amândoi stâlpii erau sus, la încheietura 
lor, în dreptul marginii reţelei, rodii de aramă; şi şirurile de rodii 
dimprejur la fiecare coroană erau de câte două sute de rodii. 

21. Și a aşezat stâlpii la pritvorul templului, punând un stâlp în 
partea dreaptă şi dându-i numele de Iachin; şi pe celălalt stâlp în 
partea stângă dându-i numele de Booz. 

22. Şi pe capul stâlpilor a pus coroanele, făcute în forma cupei 
florii de crin. Aşa s-a sfârșit lucrul stâlpilor”. (III Regi 7, 15-22) 

Riturile anglo-saxone şi Ritul Scoţian Antic şi Acceptat 
plasează coloana lachin la dreapta şi coloana Booz la stânga. 
Pozițiile lor sunt inversate în Ritul Francez şi în Ritul de 
Memphis-Misraim. Amplasarea coloanelor (ca și parolele sacre 
ale primelor două grade, care depind de coloane) nu au nicio 
importanţă. Semnificația celor două coloane decurge din două 
nivele simbolice distincte. 

Pe de o parte ele marchează separarea fizică între profan şi 
sacru. Ele marchează astfel şi accesul la un spațiu, “altul”, aşa 
cum coloanele lui Hercule defineau separația dintre lumea 
cunoscută şi lumea necunoscută. În antichitatea romană coloanele 
lui Hercule întruchipau cele două stânci care străjuiesc 
strâmtoarea Gibraltar: “Calpe” la nord şi “Mons Abyla” pe malul 
marocan al Mediteranei. 

Pe de altă parte, cele două coloane ale Templului sunt, de 
o anume manieră, “sexuate”, una masculină (lachin) şi cealaltă 
feminină (Booz), dacă ţinem cont de simbolismul literelor ebraice 
“iod” (corespunzând lui I) şi “beith” (corespunzând lui B). Ne 
aflăm aici în prezenţa unui binar, a unui cuplu constituit din două 
elemente complementare, la fel ca şi alte simboluri binare care 
figurează în Templu: luna şi soarele, verticalitatea perpendicularei 
şi orizontalitatea nivelei, dalele alternative albe şi negre ale 


- 96 - 


Pavajului mozaicat, între altele. Îi aparţine iniţiatului să rezolve 
problema opoziţiei elementelor binare printr-un al treilea termen, 
aşa cum arată figura Echerului purtat în colan de Maestrul 
Venerabil, care reuneşte Perpendiculara, purtată de secundul 
Suptaveghetor cu Nivela, purtat de Primul Supraveghetor. 

Soluţionarea binarului prin ternar nu indică deloc ceea ce 
putem numi “calea de mijloc”, concept profan care derivă din 
formula mêden agan “nimic mai mult”, înscrisă pe frontonul 
Templului din Delphi, de unde provine formula latină “Ne quid 
nimis” şi încă “in medio virtus”, care se referă la acest “justul 
mijlociu” de ordin moral, incitând oamenii să păstreze măsura în 
toate lucrurile şi care se confundă, într-un sens, cu ideeia de 
cosensualitate. Aceasta nu echivalează decât cu calea de mijloc 
care este formulată, într-un context comportamental, prin expresii 
populare cum sunt “nici țânţar nici armăsar” sau, tradus din 
franceză, “nici arici nici preş” care sunt total străine unui Ordin 
inițiatic. Soluționarea pătratelor albe şi celor negre ale Pavajului 
mozaicat, spre exemplu, nu seamănă deloc cu o suprafaţă gri. 

În limba română cuvintele Iachin (Jakin) şi Booz (Boaz) 
înseamnă “EI va stabili” şi “În El este Forţa”. 

În privința capitelurilor (coroanelor în textul biblic 
românesc) celor două coloane ne limităm explicațiile la cele 
rezumate de Jules Boucher care ne pun la adăpost de toate 
speculaţiile fanteziste care îi amuză pe simboliștii care taie firu-n 
patru: “În rezumat, rodiile simbolizează, în  Masonerie, 
multiplicarea şi uniunea; anemona sau crinul, flacăra pură şi 
fecundantă: pasiunea arzătoare; înfine, lanţurile reprezintă, pe de o 
parte, legăturile care îi leagă încă pe profani şi, pe de altă parte, 
legăturile care îi unesc pe Masoni”. 

CAPITOLUL 25 
Despre “Gradele Înalte” 


Cu toate că “Gradele Înalte” nu fac parte din tematica 
acestei cărți ar fi inacceptabil să le ignorăm existența cu 
desăvârșire sau să le trecem cu discreţie sub tăcere. 

După Roger Dachez Franc-Masoneria nu întrunea, la 
începuturile ei, decât două grade: cel de Ucenic şi cel de 
Companion, sau Calfă. Gradul de Maestru Mason apărând mai 
târziu, spre 1725, la Londra. Această afirmaţie nu este exactă. 
Ştim că gradul de Maestru exista deja cel puţin începând cu data 
de 1711 așa cum îl indică un manuscris de la Dublin”. 

Enciclopedia online Wikipedia afirmă că “începând cu 
1740 diferiți autori, în majoritate francezi și apoi englezi, au scris 
mai multe ritualuri adiționale menite, în ochii lor, să completeze şi 
să le aprofundeze pe primele trei”. Istoricii au numărat mai multe 
sute la sfârşitul secolului dar trebuie să relativizăm acest numar în 
măsura în care multe dintre ele nu sunt, de fapt, decât variante ale 
unora şi ale altora sau nu au fost în realitate nicodată practicate. 
Toate aceste grade pot fi regrupate într-un număr cu mult mai 
restrâns de teme. Aşa se construiră, prin regruparea logică a 
diferitelor serii de grade, într-un tot progresiv şi coerent, 
principalele rituri masonice de la sfârşitul secolului al XVIII-les și 
începutul secolului al XIX-lea. 

După aceasta, noile “Grade Înalte”, uneori structurate în 
“Rituri” independente, alteori integrate în Rituri existente, au 


55 Este vorba despre Manuscrisul Trinity College care datează din 1711: 

Chestiune: Unde aţi intrat? Răspuns: într-o Lojă completă şi perfectă. 

Chestiune: Ce face ca o Lojă să fie completă şi perfectă? Răspuns: Trei maeştrii, trei companioni, 
oameni de meserie și trei ucenici intrați. 

continuat să fie redactate într-un ritm mai puţin susținut. Este 
cazul, spre exemplu, al “Ritului Operativ al lui Solomon” fondat 
în Franţa în anii 1970. 

De ce Masoneria zisă speculativă s-a amplificat dincolo de 
Măestrie printr-un număr considerabil de grade numite “Grade 
Înalte” sau, în engleza, “Side Degrees”? 

Gradele acestea, care necesită în prealabil gradul de 
Maestru, se prezintă oare ca nişte complemente sau ca niște 
suplimente ale acestuia? Modifică ele, adăugate primelor trei 
grade, “regimul ontologic“ al inițiatului sau reduc ele procesul 
inițiatic la un sistem academic (aşa cum bacalaureatului i se 
adaugă licenţa şi licenţei doctoratul)? Se referă ele la drepturi 
funcționale, similare sistemelor piramidale ale succesiunii 
titlurilor ecleziastice ale Bisericilor catolice Ortodoxe si 
romanecum sunt: vicar, preot paroh, decan, episcop, arhiepiscop, 
evec, cardinal, patriarhsau papă? 

Se reduc ele, încă şi mai prozaic, la un proces de valorizare 
progresivă a egoului? 

În fine, pentru ce motiv numărul acestor “Grade Înalte” 
variază de la un Rit la altul? 

Şi aici trebuie să revenim la însuși conceptul de Rit 
considerat din punct de vedere al unui ansamblu coerent care se 
eşalonează de la primul la ultimul grad. Astfel, Ritul Scoţian 
Antic şi Acceptat se structurează în 33° grade regrupate în şapte 
clase distincte: 

1. Masoneria albastră, (“Craft Masonry” în engleză), care 

regrupează primele trei grade, 

. Lojile de Perfecţiune (de la gradul 4° la 14°), 
. Capitulele (de la 15° la 18°), 

. Areopagurile (de la 19° la 30%), 

. Tribunalele (31°), 

. Consistoriile (32°) şi 


DAUA UN 


- 99 - 


7. Supremele Consilii (33°). 

Mai trebuie încă să subliniem că marea majoritate a 
Masonilor “Scoţieni”, la scară mondială, nu practică Ritul Scoţian 
Antic şi Acceptat decât începând cu gradul 4° (Maestru Secret) şi 
aparțin, în privinţa gradelor albastre, Lojilor care practică Riturile 
anglo-saxone: Emulation, Logic, Bristol, etc. 

Subliniem încă faptul că expresia “grade simbolice” pentru 
a desemna primele trei grade ale Masoneriei, numită şi 
“Masonerie albastră”, ar putea să inducă idea că gradele 
următoare nu mai au nimic simbolic ceea ce este evident o eroare 
grosolană, des întâlnită, care ar consista în a distinge o Masonerie 
“simbolică”, în primele sale grade, şi o Masonerie “filozofică” în 
“Gradele Înalte”. 

În Ritul Scoţian Antic şi Acceptat, ca în toate celelalte 
Rituri, apartenenţa la Gradele Înalte este facultativă. De altfel 
această aparteneţă nu autorizează abandonarea Lojilor albastre sub 
pretextul că am fi depăşit o etapă de care nu ar mai fi nevoie! În 
sfârșit, Maeştrii nu au dreptul de a solicita admiterea în Gradele 
Înalte în care nu se intră decât prin cooptare. 

Ritul Scoţian Rectificat se articulează după cum urmează: 
Lojile Albastre (Ucenic, Calfă sau Companion şi Maestru), Lojile 
verzi (gradul de Maestru Scoţian al Sfântului Andrei), Ordin 
Interior (gradul de Scutier Novice și de Cavaler Binefăcător al 
Cetăţii Sfinte) şi Colegiul Metropolitan, (arhiepiscopal), grad de 
Prof&s (cel ce a făcut jurământul de călugărie), şi de Mare Profes. 

Ritul Francez este compus din opt grade dintre care trei 
simbolice (Lojile albastre compuse din Ucenici, Calfe şi Maeștrii), 
patru Ordine ale Capitulului: Ales Secret, Mare Ales Scoţian, 
Cavaler al Spadei sau al Orientului şi Suveran Prinţ Rosa-Cruce. 
Există un al cincilea Ordin pe care îl descrie Wikipedia: “Ultimul 
său ritual, (din cele 80 de ritualuri care sunt supuse studiului 
Masonilor din acest Ordin în Marele Capitul General al Marelui 

Orient al Frantei), este cel de “Sublim Filozof Necunoscut”, în 
Marele Capitul Francez este acela de “Cavaler al Vulturului Alb” 
şi în Sublimul Consiliu al Ritului Modern pentru Franţa acela de 
“Cavaler al Înţelepciunii”. 

Ştim, deasemeni, că Ritul de Memphis-Misraim are 98° 
dintre care primele 33° sunt, cu câteva diferențe de nuanţă, cele 
ale Ritului Scoţian Antic şi Acceptat. 

În ce ne priveşteconsiderăm Gradele Înalte ca fiind, într- 
adevar, adiționale. Simbolismul lor, împrumutat diverselor 
manifestări ale Tradiţiei, merită să fie abordat în cadrul unei 
extensii referențiale. 

Ele sunt de cele mai multe ori gerate de organisme 
independente de cele care gerează primele trei grade numite 
“simbolice” sau “albastre” dar există Obedienţe, precum Dreptul 
Uman, în care gestiunea de tip piramidal se aplică tuturor 
gradelor, de la primul la treizeci şi trei, ceea ce se justifică la fel 
de bine. 

Dar, în ceea ce priveşte terminologia, pare a fi necesar să 
nu cădem într-un soi de puritate sterilă conform căreia ar trebui să 
distingem termenul de “grad” de cel de “treaptă” rezervând primul 
termen ca fiind cel ce este conferit unui membru iar cel de al 
doilea ca referindu-se la nivelul la care un Atelier lucrează la un 
moment dat. 

lată două extrase scurte din «Cuvântul înainte»la 
“Symbolique des Grades de Perfection et des Ordres de Sagesse” 
(Simbolica Gradelor de Parfecţiune și a Ordinelor de Înţelepciune) 
de Irene Mainguy (Ed. Dervy, 2011) care merită cu prisosință să 
fie citate. 

Primul citat este din textul scris de însăşi Irene Mainguy. 
Cel de al doilea este o citaţie propusă de Irene Mainguy din cartea 

lui Claude Gusrillot “La Legende d'Hiram selon le Rite de 
Perfection et le Rite Ecossais Ancien et Accepté?®”. 

Vom privi aceste citații cu multă atenţie pentru că ele pun 
accentul pe un adevăr esențial în ce priveşte primul citat şi asupra 
unei stupidități, la fel de importante, pentru cel de al doilea. 

Irene Mainguy are dreptate când scrie: “Dacă acum câteva 
decenii un Maestru Mason urcă până la Capitul (gradul 18°) după 
mai mulți ani de măiestrie, de vreo treizeci de ani încoace 
Atelierele de  Perfecțiune s-au multiplicat constant prin 
dezvoltarea gradelor intermediare şi practicarea riturilor lor” şi ea 
precizează: “Acum, în numeroase Obedienţe, inițierile se fac la 
gradul de Maestru Secret (4°), Maestru Perfect (5°), Maestru Ales 
de Nouă (9°), Mare Maestru Arhitect (12°), Royal Arche (13°) şi 
la gradul de Mare Ales al Bolţii Sacre (14%)”. Este absolut exact şi 
este tot atât de exact pentru iniţierile la suita Gradelor Înalte de la 
15° la 33°. 

Irène Mainguy trece în grabă peste delicatul subiect al 
oportunității, reale sau nu, a acestei frânări a accesului la gradele 
“superioare”, implementat de mai bine de o generație, lăsând să se 
înțeleagă validitatea citației din Claude Guérillot pe care o dă în 
preambulul textului ei. Vom reveni. 

Trebuie să constatăm că multe dintre Lojile Albastre au 
încetinit şi ele, în cursul ultimilor treizeci de ani, procesul de 
trecere la gradul al doilea și la gradul al treilea. Unele afirmă că 
este mai convenabil să se aștepte doi ani, sau chiar mai mult, între 
două grade. Altele subordonează trecerile de la un grad la altul 
prezentării a două planşe dintre care una este calificată ca fiind 
“simbolică” şi cea de a doua ca fiind “filozofică”. 

În ce priveşte Gradele Înalte ele erau, deobicei, de două 
tipuri: cele considerate, pe buna dreptate sau nu, ca fiind 


3% Ed. Trédaniel, 2013, pp. 100-101 

“esenţiale” şi care, în consecință erau practicate realmente, şi cele 
privite ca fiind accesorii şi care erau transmisie “prin 
comunicare”. Din prima categorie făceau parte gradele 18°, 30%, 
32° şi 33° iar din a doua toate celelate. Progresiv, ritualurile 
gradelor zise “intermediare” au căpătat un nou inţeles al cărui sens 
nu rezidă neaparat în simbolica pe care aceste grade o 
vehiculează. Dacă trebuie să se aștepte doi sau trei ani pentru a 
urca la gradul următor, şi tinând seama de vârsta profanilor care 
decid să intre în Masonerie, numai octogenarii ar mai putea să 
ajungă în Supremul Consiliu al Ritului Scoțian Antic şi Acceptat. 
Si ce să mai spunem de Ritul de Memphis-Misraim care are mai 
mult de nouăzeciși cinci de grade? 

În realitate totul se petrece, de mai bine de douăzeci de ani, 
ca şi cum Lojile Albastre, Atelierele de Perfecţiune, Capitulele, 
Areopagurile, Constoriile şi Supremele Consilii ar fi decis să 
frâneze progresia ascensiunii algoritmului masonic. Nu dorim să 
ne pronunțăm asupra acestui proces care pare totuşi să se 
generalizeze în sânul Ritului Scoţian Antic şi Acceptat. Dar nu 
putem să considerăm altfel decât ca total falsă ideea că un Mason 
care nu a primit “gradele intermediare” nu ar fi decât un Mason 
imperfect. Aceasta pentru două motive: primul rezidă în faptul că, 
alături de Rene Guenon, Oswald Wirth ca și alaturi de toți masonii 
anglo-saxoni, considerăm Masoneria Albastră ca fiind completă 
(“Craft Masonery” în limba engleză) și Gradele Înalte ca 
adiționale (“Side Degrees” în engleză); al doilea motiv se referă la 
idioţia judecății conform căreia Masonii care ar fi primit gradele 
intermediare “prin comunicare” (adică imensa lor majoritate 
începând cu secolul al XVIII-lea) sau cei care nu doresc să 
practice "Gradele Înalte”, pentru motive care le aparțin, ar fi 
“Masoni imperfecți”. 

Așa se face că ne manifestăm mirarea în fața validării 
implicite a lui Irene Mainguy în raport cu afirmaţiile lui Claude 

Gusrillot pe care aceasta le citează în Cuvântul-înainte la 
“Symbolique des Grades de Perfection” (Simbolica Gradelor de 
Perfecțiune) şi pe care le reproducem aici: “Separaţia care s-a 
instaurat între ceea ce numim “Gradel Albastre” şi ce spunem că 
sunt “Gradele Înalte” este, în realitate, o ierarhie inițiatică. Cei 
care se opresc la gradul trei pot să pretindă că au primit totalitatea 
inițierii masonice, dar rămân ignoranți în raport cu acel Hiram 
Arhitect care pretinde a se fi reîncarnat în ei în seara ridicarii lor la 
măestrie. Ei nu vor şti niciodată ceea ce “verbele substituite” 
înlocuiesc. Mai grav, ei vor rămâne pentru totdeauna “inițiati 
incomplet”. 

Suntem obisnuiţi de multa vreme să auzim baliverne 
masonice dar rar ne-a fost dat să descoperim una de o asemenea 
dimensiune! 


CAPITOLUL 26 


Cavalerii între istorie şi Franc-masonerie 


Termenul latin "equus" înseamnă cal. Termenul latin 
"caballus" desemnează un cal prost, un cal de călărit. Din acest 
cuvânt derivă substantivul "cavalerie" dar şi "călăreț" și "cavaler". 

Burghezii şi ţăranii călăreți formau o cavalerie care 
constituia infanteria şi, mai târziu, artileria, în timp ce clasa 
cavalerilor forma combatanții de elită care proveneau des din 
nobilime. 

Primii cavaleri erau supuşi unui cod de onoare foarte strict, atât la 
vânătoare cât şi în luptă dar şi în comportamentul lor social şi în 
vestimentar. 

Fi trebuiau să-şi arate loialitatea față de companionii lor de 
arme şi să fie viteji în luptă, asociind vigoarea musculară cu forța 
de caracter. 

Cavalerul trebuia să fie mereu loial față de companionii săi 
de arme. Că era pentru vânătoare sau pentru a-i combate pe 
duşmani, cavalerii trebuiau să fie prezenți în luptă până la sfârşit, 
mereu gata să-i ajute, cu curaj, în orice moment pe confrații lor. 

Ei trebuiau să dea dovadă de înțelepciune, să rămână 
stăpâni de sine în orice clipă și în orice circumstanţă. Apărători ai 
seniorului lor dar și ai celor care depindeau de ei, cavalerii se 
angajau să apere Biserica şi Statul, rămânând în acelaşi timp fideli 
"Doamnei" lor; ei serveau cu fidelitate, cu umilitate, cu Justiţie şi 
cu compasiune, alegând întotdeauna să nu se împovăreze cu 
interese personale. 

În perspectiva medievală cavalerul este, de asemenea, un 
luptător creştin, loial, pios şi viteaz, fidel şi supus Doamnei sale, 
Seniorului său şi Bisericii. 

În secolul al 12-lea o legendă îşi face apariţia în romanul 
Percival sau Contele de Graal de Chrétien de Troyes. Este un 
avatar al cazanului imortalităţii lui Dagda, un talisman al 
literaturii celtice, un arhetip cunoscut în culturile indo-europene, 
printre altele, sub forma cornului abundenței din mitologia greacă. 
Deţinerea sa asigura redobândirea bogățiilor an după an. 

Graal (din latinul "cratela") desemnează un vas sau o cupă 
larg deschisă. În legenda arthuriană Graal-ul este obiectul căutării 
celor doisprezece cavaleri ai Mesei Rotunde. El întruchipează 
cupa pe care a utilizat-o lisus Hristos și cei doisprezece discipoli 
în cadrul ultimei Cine și în care a fost recoltat sângele lui Hristos. 

Dus pe pământuri îndepărtate de către Iosif d'Arimathie, el 
devine obiect al căutării spirituale prin excelență, centrul unui 
mister inefabil, simbol al accesului la viaţa eternă. 

Există nenumărate variante ale acestei legende inspirată de 
"Evanghelia lui Nicodim”. Printre versiunile cele mai populare 
găsim pe cea în care Ponce-Pilat a înmânat lui Iosif d'Arimathie 
Sfânta Cupă pe care acesta s-a dus s-o caute la Cenaclu și în care 
Iosif a recoltat picăturile de sânge izvorâte din rana provocată în 
coasta lui lisus de soldatul roman Longin prin lovitura cu "Sfânta 
Suliţă”. Graal desemnează astfel atât vasul care cuprinde cât și 
conținutul: Cupa şi Sângele pe care ea îl conține. 

A pleca la cucerirea Graal-ului nu este în fapt decât una 
dintre nenumăratele forme ale căutării Logosului, Parolei 
Pierdute, căzută, prin culturi şi timp, în meandrele complexe ale 
tematicilor magiei şi credinţei, prilejuind lecturi ezoterice adeseori 
inextricabile, foarte complicate, care s-au succedat în decursul 
timpului. Sute de versiuni, adaptate circumstanțelor şi locurilor în 
momentele cheie ale istoriei, au fost dezvoltate şi au produs 
adevărate capodopere literare dar şi încâlciri delirante. 

Cavalerismul a cunoscut apogeul său între secolele 11 şi 
13. Au exista vreo treizeci de Ordine cavalerești în Europa între 
secolele 11 și 17. 

Cei care plecau la războaiele sfinte făceau des parte dintr- 
un grup particular fondat de călugări. Cele mai celebre Ordine 
sunt: Ordinul Cavalerilor Sfântului loan (fondat în 1099), Ordinul 
Templierilor (fondat în 1119) şi Ordinul Teutonic (format din 
cavaleri germani în 1187). 

Franc-masoneria, în cele trei grade "albastre", nu are nici o 
legătură formală cu o inițiere cavalerească. Ea derivă din 
simbolismul meseriilor zise "artizanale" (în speţă referitoare la 
cioplitorii de piatră) şi la simbolica cosmogonică. În ce priveşte 
"Parola Pierdută” (Verbum Demissum), aceasta este înlocuită 
printr-o parolă de substituție iar demersurile care caracterizează 
căutarea ei, cu siguranță asimilabile căutării Graalu-lui, sunt 

legate de gradele ulterioare. Termenul însuşi de "cavaler" se referă 
la numeroase grade ale scării gradelor înalte. 

Maeştrii Masoni poartă, în unele Rituri și în unele 
Obedienţe o eșarfă, de la umărul drept la şoldul stâng. Acest 
cordon (eșarfă sau centiron) aminteşte portul spadei, privilegiu al 
nobilimii în viața socială din secolul 18. Portul cordonului de 
către toți Maeștrii Masoni (albastru în Ritul Francez, sau albastru 
brodat cu roșu în Ritul Scoţian Antic și Acceptat) exprimă 
principiul egalității tuturor Masonilor, oricare ar fi originea și 
condiția lor socială, manifestând astfel noblețea sufletească şi 
spirituală a acestora. Dar, acest simbolism nu are nici o legătură 
cu alunecarea, în Franţa, spre 1738, de la o Masonerie "Ordin de 
Societate" la o Masonerie "Ordin Cavaleresc”. 

Dicţionarul Universal al Franc-Masoneriei, alcătuit sub 
direcția lui Daniel Ligou, menționează despre această alunecare: 
"Transformarea Masoneriei "Ordin de Societate" într-o Masonerie 
"Ordin cavaleresc" a început să se producă în Franța prin 1737 
(Registrul Lojii ”Coustos Villeroy”). Discursul lui Ramsay din 
1738, care afirmă că Masoneria descinde din Cruciați şi din 
Cavalerii Sfântului Ion din Ierusalim a întărit această tendință cu 
forță şi vigoare. Adăugăm uitarea aproape totală a tradiției 
operative: "Spada pe care o mânuiesc Masonii cu mâna dreaptă ne 
face să uităm mistria pe care ei o țin în mâna stângă (Le 
Forestier). Începând cu 1745 există o "Cavalerie secretă, compusă 
din Cavaleri Masoni" și, în paralel, este momentul în care 
termenul de "Ordin" tinde să înlocuiască pe cel de "Frăţietate", 
"Confrerie" sau "Fraternitate”. Încă şi mai mult, suntem departe 
de termenul englez "Craft". Dezvoltarea gradelor cavalereşti este 
de asemenea legată de înnobilarea fictivă acordată Masonului, 
chiar plebeianului, atunci când intra în Lojă”. 

După aceasta, Daniel Ligou, enumără mai bine de două 
sute de grade masonice ale mai multor Rituri care poartă titlul de 

"Cavaler". Ritul Scoţian Antic şi Acceptat, aşa cum este el 
practicat în majoritatea țărilor, menţionează titlul de "Cavaler" de 
opt ori: în gradele 11°, 15°, 17°, 21°, 22°, 25°, 28°, 30°. Gradul 
30° este singurul care se referă, în formă şi în conținut, la un 
Ordin istoric (altele se referă parțial, printre care gradul 33°). 

Este locul să menționăm doua texte fundamentale. 

În primul rând un extras din faimosul manuscris 27 din 
1805, care provine din "Fonds Kloss" din Țările de Jos: 

"În acest moment, Frații mei, noi avem obiceiul să 
chemăm la răzbunarea templierilor, care au fost torturați de doi 
abominabili infami, Philippe le Bel şi Bertrand de Goth. Li se 
atribuiau mari cunoştinţe ezoterice, şi se pretindea că o serie 
neîntreruptă de mari maeştrii ar fi legat Templul (Ordinul 
Templier) cu Ordinul nostru. Niciuna dintre aceste aserțiuni nu a 
primit cea mai mică urmă de dovadă şi nu ne aparține să 
respectăm ca fiind un adevăr ceea ce nu este, fără urmă de 
îndoială, decât o legendă". 

Apoi, iată ce convine a fi numit "Discursul istoric al 
gradului 33°", extras din ritualul Supremului Consiliu pentru 
Franța: "Este acum momentul de a reaminti câteva detalii istorice 
prin evocarea cărora gradul de Cavaler Kadosch a fost implicat de 
o asemenea maniera încât rațiunea sa de a exista a fost 
controversată: Cavalerii Templieri formau un Ordin de Cavaleri 
instituit sub autoritatea Papei Gelase, spre anul masonic 5117 şi 
astfel numit pentru că se stabilise într-o parte a Templului din 
Ierusalim, nu departe de Mormântul lui lisus Hristos. El primea și 
îi asista caritabil pe străinii creştini şi pe pelerini, îmbrăcaţi în 
armurile lor, conducându-i în ţara sfântă pentru a le arăta 
monumentele sacre ale creştinătăţii, fără să le fie frică de infideli. 
Acest Ordin a prosperat în număr, în putere, în bogăţie şi, spre 
anul 1200 al erei vulgare, s-a răspândit în toată Europa. 
Principalele lor Comandamente erau situate pe malul Mediteranei. 

Influența şi posesiunile lor erau imense şi se măreau zi după zi. 
Philippe le Bel, Regele Franţei, a devenit gelos şi această gelozie 
se transforma repede într-o ură implacabilă atunci când a 
îmbrățișat cauza lui Boniface VIII în conflictul pe care acest Papă 
îl avea cu Regele. La 13 octombrie, anno lucis 5307, Philippe le 
Bel a decis arestarea tuturor Cavalerilor Templieri care se găseau 
în regatul său și i-a supus celor mai crâncene torturi. În 5312 tot 
Ordinul a fost suprimat de Papa Clement V la cererea Regelui. 
Regii Angliei, ai Castiliei și ai Siciliei, Contele de Provence și toți 
Suveranii Europei, i-au arestat pe Cavalerii Templieri, le-au 
confiscat posesiunile şi au instalat gărzi în Comandamente lor. La 
1 octombrie al aceluiaşi an, Conciliul de la Viena a proscris 
întregul Ordin, în acord cu Papa, și a donat marea majoritate a 
posesiunilor lor Cavalerilor Ospitalieri ai Ordinului Sfântului loan 
din Ierusalim, Cavalerilor din Rodos, numiţi acum Cavaleri de 
Malta, Ordin stabilit spre anul Masonic 5120 atunci când Papă a 
fost ales Honorius. Cavalerii Kadosch erau numiți la origine 
Cavaleri Templieri, dar după masacrul acestora prin ordinul lui 
Philippe le Bel, cei care au scăpat fură obligaţi să-și schimbe 
numele şi aparenţa pentru a evita persecuțiile inamicilor lor. Ei au 
încetat să poarte cordonul negru şi crucea roșie şi le-au înlocuit cu 
un cordon, de culoarea sângelui purpuriu purtat de la umărul stâng 
la şoldul drept, căruia i-au suspendat un vultur negru cu două 
capete, cu aripile desfășurate, ținând în gheare o sabie fără teacă”. 

Care a fost, în ochii istoriei, importanța reală a Ordinului 
Templierilor? Ne mulțumim aici cu câteva opinii contradictorii. 

Prima este aceea a lui Joseph de Maistre care nu admite 
originea templieră a Masonerie și care chiar scrie despre acest 
subiect: "Ce importanţă are pentru Univers distrugerea Ordinului 
Templier?". 

Cea de a doua este replica pe care René Guenon i-o aruncă 
în textul său din "Etudes sur la Franc-Maçonnerie" (vol.1 p. 20): 

"Aceasta are, dimpotrivă, o mare importanță pentru că de aici 
datează ruptura Occidentului cu propria sa tradiție inițiatică, 
ruptură care este cu adevărat prima cauză a tuturor deviaţiilor 
intelectuale ale lumii moderne: această deviaţie, într-adevăr, urcă 
înainte de Renaștere, care marchează numai una dintre 
principalele etape şi trebuie să mergem până în secolul 14 pentru a 
găsi punctul de plecare". 


CAPITOLUL 27 


O privire asupra alchimiei 


Pentru marea majoritate a Masonilor care practică primele 
trei grade ale Ritului Scoţia Antic și Acceptat, ale Ritului Francez 
sau ale Ritului de Memphis-Misraim, referințele alchimice sunt 
evidente. Mai mult, chiar înainte de a fi introduşi în Lojă la primul 
grad, profanii sunt confruntați direct cu simboluri care le sunt, în 
marea majoritate a cazurilor, total necunoscute. Sunt cele şapte 
litere ale cuvântului VITRIOL şi ideogramele sării, sulfului şi 
mercurului, pe care ei le descoperă, imediat, în Cabinetul de 
Reflecție, această mică încăpere obscură iluminată doar de o 
lumânare plasată lângă un craniu, o bucată de pâine şi un ulcior cu 
apă. 

În cursul celor trei voiaje, pe care recipiendarii le vor face 
în Templu, ei vor suporta proba aerului, a apei și a focului, şi vor 
primi învățătura conform căreia al patrulea termen, care compune 
“tetrasomia” (suma celor patru), este proba pământului figurată 
prin Cabinetul de Reflecţie în care ei au fost invitați să-și 
redacteze “testamentul filozofic”. Acest testament va deveni, 

evident pentru ei, un echivalent al celui redactat în ultima instanță 
a vieţii, “in articolo mortis”. 

Nu este nici pe departe la fel în Riturile anglo-saxone care 
nu cuprind nici purificările prin elemente nici, Cabinetul de 
Reflecţie. În ce priveşte Ritul Scoţian Rectificat Cabinetul de 
Reflecție nu reprezintă proba pământului ci un loc unde se prepară 
o nouă viață și unde voiajele prin apă şi foc nu sunt legate de un 
context alchemic ci de cele două forme ale botezului corpusului 
creștin. 

Ni s-a părut util să schițăm aici, în câteva rânduri, o privire 
rapidă asupra “fundamentarelor” alchimiei. 

Arta alchimică este, orice s-ar zice, cursa pe care omul o 
înfăptuieşte spre Lumină, spre acest Absolut de unde vine şi către 
care se va întoarce. “Cu toate că este în beznă omul aleargă după 
lumină; dorinţa aprigă de a o cunoaşte dovedește că ea există. 
Adeptul nu putea să facă cercetări inutile; idea pe care el o are 
despre sublim dovedeşte că sublimul există”. Ținem să subliniem 
aici aceste cuvinte esenţiale pronunţate de Claude Lablatinicre 
d Ygé”. 

Despre alchimie există o bogată imagerie populară 
sprijinită de unele opere de artă (tablourile lui Teniers, gravurile 
lui Cock, desenele lui Pierre Brueghel l'Ancien, printre alții). 
Portretul “classic”? al alchimistului se prezintă astfel: om foarte 
vârstnic, prost îmbrăcat, aferat într-un laborator vetust, în fața 
unui “athanor” (cuptorul special al alchimistului), care tronează în 
mijlocul cărților de farmece, ale retortelor, pânzelor de păianjeni 
şi cadavrelor de lilieci. 

Acestor imagini “clasice” li se adaugă, suprapunându-se, 
aprecierile mai mult sau mai puțin literare despre alchimie. 


31 Filozof şi ezoterist francez, născut în 1912, mort în 1964. Îi datorăm două antologii hermetice de 
calitate, prefațate amândouă de Eugène Canseliet: “Anthologie de la Poésie hermétique” (1948) — 
Antologia Poeziei Hermetice și “Nouvelle Assemblée des Philosophes Chymiques” (1954) — Noua 
Adunare a Filozofilor Chimici. 

Amintim printre acestea “făcătorul de aur'căutând să se 
îmbogăţească prin transmutaţia unui metal vulgar, precum 
plumbul, într-un metal nobil, preţios, cum este argintul şi mai cu 
seamă aurul. 

Istoria a reţinut numele câtorva şarlatani, mai mult sau mai 
puțin abili, precum un oarecare Dunikowski, care pretindea că 
poate să transmute printr-o misterioasă “rază X” tone de pământ 
în câteva kilograme de aur. 

Aşa s-a dus vestea că alchimistul este un fel de falsificator 
de monede. 

Foarte des alchimia a fost redusă la un fel de prechimie 
uşor aberantă, în general himerică, des frauduloasă. 

O asemenea concepție, consolidată prin interpretările 
pozitiviste, susținută prin dogmele chimiei de dupa Lavoisier, 
considerând alchimia ca pe o superstiție medievală ne apare 
astăzi, pe bună drepate, ca fiind ridiculă. 

“Totul se petrece ca şi cum am asista la o fascinație 
crescândă pentru alchimie”, scrie Serge Hutin "nu numai la 
nivelul unei simple curiozităţi a marelui public pentru un domeniu 
încărcat de mistere şi de legende, pe care putem s-o înțelegem - 
dar și la nivelul bărbaţilor şi femeilor cultivate, chiar şi printre cei 
care au o formație ştiinţifică”. Și adaugă: “Alchimia îi interesează, 
în numar din ce în ce mai mare, pe oamenii de ştiinţă mai ales, şi 
este semnificativ, pe cei tineri”. 

Personajul mitic Hermes Trismegistos, asimilat zeului 
egiptean Thot sau zeului latin Mercur, i se atribuie paternitatea 
Tablei de Smarald'$ (Tabula Smaragdina), cel mai scurt tratat de 
alchimie redactat vreodată, veritabilă biblie a alchimiștilor. 

De la Hermes Trismegistus, adică Hermes «de trei ori 
mare», derivă termenul de hermetism, sinonim cu alchimie 


38 Am reprodus textul integral al « Tablei de Smarald » ( Tabula Smaragdina ), în nota nr. 28 din 
josul paginii Capitolului 12 

occidentală, ca şi expresia “discipol al lui Hermes”, sinonim cu 
alchemist. Cum focul, unul dintre elementele constitutive ale 
“tetrasomiei” definită de Empedocle din Agrigente, constituie 
fundamentul însuşi al practicii transmutării ; avem obiceiul de a-l 
desemna pe alchemist prin expresia “filozof prin foc”. 

El este calificat, după o expresie medievală, drept “iubitor 
de ştiinţă” înțelegând că, în aceste domenii, termenul de “știință” 
se referă la o cunoaștere tradițională și nu la o disciplină ştiinţifică 
în sensul modern al cuvântului. 

Termenul de “spagirie” şi de “iatrochimie” desemnează un 
demers raţional ale cărui finalităţi fizico-chimice erau evidente și 
vizau prepararea tincturilor sau a medicamentelor. Printre 
“spagirişti” trebuie să-l cităm pe elveţianul Paracelsus, născut în 
1493 la Einsiedeln şi mort în 1541 la Salzburg. Legături strânse şi 
subtile unesc până în secolul al XVIII-les alchimia şi spagiria. 
Dar, alchimia decurge dintr-o tradiție care se transmite de la 
maestru la discipol şi de la o generaţie la alta fără să fie afectată 
de vre-o modificare (ca dealtfel toate formele autentice ale 
Tradiţiei). Dimpotrivă, spagiria s-a dezvoltat constantprofitând în 
cursul timpului de aportul practicienilor. Așa se face că putem să 
afirmăm, odată cu Serge Hutin, că alchimia, contrariu spagiriei, nu 
are istorie”. 

Tehnica «suflătorului» şi ştiinţa spagiriei au la origine 
procese rationale şi se exprimă “verbal” în timp ce învăţămintele 
alchimiei decurg din Tradiție exprimându-se prin intermediul 
simbolurilor. Alchimia vizează transmutarea regimului ontologic 
al fiinţei. Asupra acestui termen de transmutaţie merită să ne 
oprim puţin cu toate că l-am inclus deja în cel de al doilea capitol 
al acestei cărți. Dacă insistăm asupra acestui punct este pentru că 
în ceea ce privește alchimia, la fel de bine ca şi Franc-Masoneria, 


% A vedea Capitolul 1. 

atingem, aici, însăşi esența fenomenologiei inițiatice. Aşa cum 
olarul schimbă prin foc argila în ceramică, făcând imposibilă 
întoarcerea acestei la starea de argilă, inițierea procedează prin 
transmutaţie. 

Ne aflam, prin cele spuse mai sus, în străfundul inimii 
procesului inițiatic: transmutaţia (înțelegând, pe plan masonic, 
inițierea), este de-a dreptul ireversibilă în timp ce fasonarea, care 
decurge din procesul transformării, nu lucrează decât asupra 
comportamentului în sens moral, intelectual sau socio-cultural, al 
termenului. Alchimistul - ca şi Franc-Masonul, Sufitul, Kabalistul 
sau Companionul Turului Franţei - tinde, deasemeni, la 
transmutarea propriei fiinţe sau, pentru a relua expresia lui Mircea 
Eliade, a regimului său ontologic. 

Titus Burckhardt definește alchimia ca fiind arta 
transmutaţiei sufletului, în timp ce Wilhelm Ganzenmiller, căruia 
îi datorăm frumosul volum “L"Alchimie au Moyen Âge” 
(Alchimia în Evul Mediu), propune această definiţie: “o filozofie 
a naturii şi, fiindcă discipolii săi se desemnează ei însuşi de 
preferință ca filozofi, un efort pentru a cunoaște lumea în 
contextura ei intimă”. Nu este usor de a pătrunde în arcanele 
alchimiei. Aceasta, cum am relevat deja, nu evoluează, nu 
progresează, ci se transmite din generaţie în generaţie, fără să 
suporte alterații sau modificări de nicio natură. Această transmisie 
este asigurată prin Corpus Hermeticum, adică printr-un anumit 
număr de tratate, care se prezintă ca autentice vehicule ale tradiției 
hermetice şi care necesită prezența unui maestru. 

Studentul pătrunde şi desluşeşte arcanele științei lui 
Hermes prin asimilarea progresivă a corpusului hermetic citindu-l 
şi recitindu-l. Celui care nu este familiarizat suficient cu simbolica 
alchimică şi nici cu uzanțele alchimiştilor, tratatele de alchimieîi 
sunt, cu desăvârşire, impenetrabile. Să ne imaginăm că cineva 
asistă la un joc fără să-i cunoască regulile: toate piesele jocului par 

a fi deplasate întâmplător. Dar, în urma unui efort, mai mult sau 
mai puțin important în raport cu complexitatea jocului și cu 
personalitatea observatorului, reguli stricte se substituie progresiv 
a ceea ce părea, la prima vedere, fructul hazardului. 

Este riguros la fel în privinţa studiului literaturii alchimice 
unde perseverenţa cititorului îl va conduce la concluzia că 
limbajul, care i se părea la început impenetrabil, este pe deplin 
inteligibil. 

Este limpede că obscuritatea voită a limbajului alchimice 
răspunde, înainte de toate, unei necesități de ordin metodologic. Îi 
revine, aşadar, studentului să învingă obstacolele ridicate voit în 
fața lui dacă dorește cu adevărat să asimileze fiinţei sale, această 
poezie de un tip particular care este alchimia. Perspectiva 
alchimică (cititorul va fi constatat paralelismele evidente cu 
manifestarea masonică a Tradiţiei), insistăm încă odată, este de 
natură poetică şi, tot aşa cum nu-l citim pe Baudelaire cu aceeași 
privire ca cea care se aplică unui tratat de algebră sau de 
fiziologie, tot aşa nu cerem ştiinţei pozitive să facă lumină în 
domeniul poetic al alchimiei. 

Filozofia hermetică se bazează pe unitatea cosmică 
fundamentală. Sub multiplicitatea formelor şi varietatea naturilor 
(minerale, vegetale, animale), se ascunde esenţa comună a 
întregului univers,conceput și creeat, ca un gigantic organism viu. 

“Unul este Totul, prin el Totul și în el Totul”: aşa se 
exprimă Zozim Panapolitanul, alchimist grec care a trăit în secolul 
al IV-les la Alexandria. 

Tot ce există posedă un suflet şi totul trăieşte, inclusive 
regnul mineral inert, numai în aparență. 

Această energie cosmică, acest motor al vieţii, este o forță 
animatoare universală simbolizată des prin soare, forţă pe care 
Robert Fludd, alchimist englez din secolul al XVII-les, o 
desemnează prin expresia “anima mundi” (sufletul lumii), 

Paracelsus, alchimist elveţian din secolul al XV-les, prin “Archee” 
(roca incandescentă din centrul pământului), iar “Tabla de 
Smarald”, atribuită lui Hermes Trismegistus, prin “Telesme”. 
Soarele, care iradiază forța universală, devine astfel un Tabernacol 
al lui Dumnezeu, recipintul Verbului primordial şi imagine, în 
Masonerie, a “Cuvântului pierdut”. 

Aurul, metal prețios prin excelență, simbolizează această 
putere solară a cărei strălucire majestuoasă o reflectă. 

În sânul materiei unitare alchimiştii disting un dualism 
fundamental, simbolizat prin complementaritatea fixului şi 
volatilului, al pincipiului generator şi al principiului fecundat, cum 
sunt soarele şi luna, ziua și noaptea, activitatea şi pasivitatea, apa 
şi focul, pamântul şi aerul, etc, etc. 

Acest dualism “sexuat”, pe care îl figurează deasemeni 
cele două coloane ale Templului lui Solomon, lachin la dreapta şi 
Booz la stânga, găsesc o soluţie în “contul spiritual”, împerecherea 
care volatilizează fixul şi fixează volatilul, ceea ce exprimă 
formula “Solve et Coagula” (dizolvă şi coagulează) şi care 
figurează joncţiunea perpendicularei Secundului Supraveghetor cu 
nivela orizontală a Primului Supraveghetor, în Echerul Maestrului 
Venerabil. 

Aşa cum există trei persoane în Dumnezeu, există în 
virtutea legilor corespondențelor, trei principii alchimice: sarea, 
sulful şi mercurul. Această triadă elementară nu întreţine niciun 
raport cu elementele chimice cu acelaşi nume dar reflectă forţele 
constitutive ale “materiei prime”, această primă materie care, prin 
operațiile pe care alchimia i le imprimă se va transmuta în "piatra 
filozofală”. Într-una dintre interpretările alchimiei mercurul 
corespunde sufletului, sulful spiritului şi sarea corpului. 

La această triadă alchimică se adaugă cuaternarul 
elementelor. Originea teoriei celor patru elemente - sau tetrasomia 
- se pierde în negura timpurilor dar a fost codificată de Empedocle 

din Agrigente în secolul al V-lea înainte de Hristos. Pământ, Aer, 
Apa şi Foc, nu desemnează, evident, realitățile fizico-chimice care 
poartă aceste nume. Este vorba, în acest caz, de modalitățile 
generice de existenţa ale naturii. 

Apa reprezintă starea lichidă şi ideograma ei este un 
triunghi cu vârful în jos, asemenea unui recipient, a unei pâlnii. 
Focul, elementul ei complementar și opus, figurează stării subtile 
şi ideograma lui este un triunghi pe bază, sugerând imaginea unei 
flăcări. 

Aerul reprezintă starea gazoasă, volatilă, în timp ce 
elementul său complementar şi opus este pământul, care 
reprezintă starea solidă, stabilă. 

Ideogramele pământului şi aerului rezultă direct din 
uniunea apei cu focul. Aşadar, această uniune își găseşte expresia 
simbolică în “pecetea lui Solomon” (Steaua lui David), vechi 
simbol al crucii. Baza unuia dintre triunghiuri constituind linia 
care întretaie celălalt triunghi. 

Aceste patru elemente converg către unitatea din care, 
dealtfel, provin. 

Alchimiștii adaugă cuaternarului elementelor septenarul 
planetelor. 

Metalele sunt, aşa cum am văzut, fiinţe vii investite cu 
viață, ca şi vegetalele şi animalele. Toate regnurile au o origine 
comună. 

“Metalele, scrie Albert le Grand, sunt toate asemănătoare 
în esenţa lor şi nu diferă decât prin forma lor”. Distingem două 
metale nobile: argintul şi aurul, de cinci metale imperfect, sau 
“vulgare”: cuprul, fierul, cositorul (staniu), mercurul şi plumbul. 

Ele sunt, printre altele, desemnate prin corespondenţele lor 
planetare: Venus pentru cupru, Marte pentru fier, Jupiter pentru 
staniu, Mercur pentru argintul-viu, Luna pentru argint şi Soarele 
pentru aur. 

În privinţa etapelor Marii Opere distingem trei faze. Opera 
la Negru, faza preliminară, numită și “caput corvi” (cap de corb) 
sau “caput mortuum” (cap de mort), figurează descompunerea 
materiei prime, moartea vechiului om, despuierea. În cursul 
acestei faze de “coborâre în infern” acronimul VITRIOL (Visita 
Interiora Terrae Rectificando Invenies Occultum Lapidem), în 
variant Kurt Seligmann, exprimă cu toată forţa semnificația sa; 
viitorii Masoni îl întâlnesc în Cabinetul de Reflecţie: “Vizitează 
interiorul pământului și rectificândvei găsi piatra ascunsă”. 

A doua fază este numită Opera la Alb sau “petit magistere” 
(micul elixir); ea permite transmutarea în argint “l'argyrop6e” 
(poemul sau opera argintului) şi este sub egida lunii, 
corespunzătoare într-un sens, coloanei de Nord, în timp ce a treia 
fază sau “grand magistere” (marele eixir), Opera la Rosu, permite 
realizarea transmutaţiei în aur “chrysopse” (poemul sau opera 
aurului) care se înfaptuieşte sub egida soarelui, corespunzând 
coloanei de Sud. 

O incursiune, atât de rapidă în “modus operandi” alchimic, 
nu autorizează mai mult decât o deplorabilă schematizare dar care 
este necesară în cadrul unei prime abordări ale raporturilor 
alchimiei cu Franc-Masoneria. 

Această incursiune este cu atât mai indispensabilă cu cât 
alchimia, aşa cum este codificată ea prin “tratate”, a exercitat, şi 
exercită încă în zilele noatre, o foarte importantă influență asupra 
literaturii şi artelor plastic. De la “Roman de la Rose” (Romanul 
Rozei), scris de Guillaume de Lorris şi Jean de Meung și până la 
“Divina Comedie” a lui Dante Aligheri, de la “All's Well That 
Ends Well” (Totul e bine când se termină cu bine) de Shakespeare 
şi influența prodigioasă, deasemeni, până la “Faust” de Goethe sau 
de la “La Recherche de l'Absolu” (Căutarea Absolutului) de 
Balzac şi până la “Sonnet des Voyelles” (Sonetul Vocalelor) de 
Rimbaud, de la “Gargantua” și “Pantagruel” de Rabelais şi până la 

“Etats et Empires du Soleil et de la Lune” (Statele şi Imperiile 
Soarelui şi ale Lunii) de Cyrano de Bergerac, de la “Strigoii” lui 
Eminescu şi până la “L"Oeuvre au Noir” (Opera la Negru) de 
Marguerite Yourcenar, fără să uităm “Portrait de l'Artiste en 
Jeune Singe” (Portretul Artistului în Tânăra Maimuţă) de Michel 
Butor. La fel de prodigioasă a fost şi este influența exercitată de 
alchimie asupra artelor plastice: de la Albert Diirer la Pierre 
Brueghel l'Ancien, de la Rembrandt la Odilon Redon, de la David 
Teniers la William Blake, de la Jérôme Bosch la Gustave Moreau, 
fără să-i uităm, în secolul 20, pe principalii adepți ai 
suprarealismului 


CAPITOLUL 28 


Originile Franc- Masoneriei și probele prin elemente 


Existența Lojilor este atestată, deja, în cursul secolelor 
XIII şi XIV în Anglia, Franţa și Germania. Orice studiu istoric, 
privitor la originile Franc-Masoneriei,trebuie să fie întreprins cu 
infinite precauţii. 

O privirea exersată obiectiv, va distinge tezele legendare 
de datele istorice ştiind însă că miturile constituie un aport 
simbolic care nu poate fi neglijat şi că ar fi extrem de regretabil 
dacă aceste teze ar fi ştersedin corpusul inițiatic în numele rațiunii 
şi a unui pretins bun simţ. 

Primele procese verbale cunoscute ne duc în 1598 iar cel 
mai vehi catehism cunoscut ne duce în 1696. Anterior acestor date 
cunoaștem circa 130 de texte numite “Vechile Îndatoriri” sau “Old 
Charges”. Ansamblul acestor documente constituie ceea ce avem 
obiceiul să numim “Vechile Constituţii sau Constituţiile Gotice”. 


- 119 - 


Este interesant să constatăm că toate aceste texte sunt 
structurate, cu mici excepții, de aceeaşi manieră: invocaţie pioasă, 
istorie legendară a Ordinului și, în fine, statute şi regulamente 
generale sau particulare. 

Două manuscrise, cele mai vechi, sunt “Regius”, scris spre 
1390, şi “Cook”, scris spre 1410, amândouă conservate la British 
Museum. 

“Regius” (Manuscrisul regal) este un lung poem de 194 de 
versuri în vechea limbă engleză. Gasim: 86 de versuri consacrate 
istoriei legendare a Masoneriei, 173 dedicate muncii corporative, 
209 constituțiilor propriu-zise, 25 adunării anuale, 37 legendei 
celor Patru Împărați (în referință la Ordinul Quatuor Coronati), 33 
relatează edificarea Turnului Babel, 19 privesc cele şapte arte 
liberale, 111 recomandările religioase şi 101 sunt consacrate 
cunoașterii regulilor vieţii de societate, a uzanțelor. Acest 
manuscris mai este cunoscut şi sub numele «Manuscris 
Halliwell, după numele primului său editor. 

Cooke (după numele lui Matthew Cooke, primul său 
editor) cuprinde o istorie a geometriei și a arhitecturii în 19 
articole urmate de “Îndatoriri”: statute, organizarea muncii, 
îndatoriri morale, religioase şi sociale. Se pare că James Anderson 
s-a referit cu precădere la Manuscrisul Cooke pentru a compila 
Constitutiile sale. Este interesant să notăm faptul că în acest 
manuscris apare, pentru prima dată, termenul de “speculativ”: 
“Fiul regelui Athelstan era un adevărat maestru speculativ”. 

În privinţa originii cuvântului “Franc-Mason” notăm mari 
divergențe de opinie. Dupa René Guenon unii Masoni sunt 
declaranți “liberi” (franc) pentru că beneficiază de privilegiul 
independenţei şi scutirii de taxe, acordat de către suverani, 
corporației ziditorilor. După D. Knoop şi J. Jones, care se referă la 
statutele din 1351, un “freestone mason” este un “Mason de piatră 
tandră” şi care, în domeniul meseriei de constructor, “free” 


- 120 - 


alăturat la “stone” desemnează o piatră moale, nisipoasă, prin 
opoziţie la “roughstone” sau piatră dură. În 1376 apare în Anglia 
cuvântul “Free-mason”; el va fi tradus prin “Franc-Magon” în 
timpul introducerii Masoneriei speculative în Franţa, abia în 
secolul XVIII. Așadar, acest termen particular nu a fost cunoscut 
nici în Evul Mediu francez și nici în secoleleXVII si XVIII, secole 
în care Companionajul a prosperat aşa încât avem asupra lui o 
primă menţiune, deja în 1540, la Dijon. 

Mai constatăm că aceşti “Freemasons” acordau o 
importanţă capitală religiei, așa cum reiese din “Old Charges”, şi 
în special invocaţiei. Am menţionat manuscrisele “Regius” şi 
“Cook fiindcă sunt cele mai vechi; au urmat altele asupra cărora 
nu ne vom opri. 

Cu toate că niciun ritual al Masoneriei operative nu ne-a 
parvenit ştim, prin primele procese verbale de Lojă cunoscute 
(începând cu 1598), că se proceda la o ceremonie de recepție şi la 
una de promovare. Prima atestare a gradului trei este mai târzie: 
ea figurează într-un document din 1711“ ca dedublare a gradului 
doi. Totuşi, gradul de Maestru exista, dar definea calitatea de şef 
de şantier, “patron” al construcției. 

Despre trecerea de la Masoneria operativă la Masoneria 
speculativă nimic nu este cu adevărat sigur dar ştim că teoria 
diminuării numărului masonilor operativi din Loji, în favoarea 
creșterii numarului de non-operativi, nu mai este astăzi credibilă. 
Asupra acestui subiect pot fi consultate, cu un real beneficiu, 
lucrările remarcabile ale lui Roger Dachez. Avem însă 
certitudinea că în Irlanda, în 1688, exista o Lojă compusă exclusiv 
din Masoni non-operativi. Mai știm deasemeni că Elias Ashmole, 
alchimist şi fizician englez, a fost primit Franc-Mason la data de 
18 octombrie 1646, în Loja din Warrington - cu toate că Paul 


4 Manuscris de la Trinity College menţionat anterior 

Arnold contesta autenticitatea celebrului “Diary” - şi că o Lojă 
“Acception”,de la Londra, era deschisă non-operativilor încă din 
1619. 

Am spus-o şi o repetăm: ignorăm totul despre ritualurile 
practicate înainte de secolul al XVIII-lea. Ar fi un abuz de limbaj 
să afirmăm că “Manuscrisul din Arhivele de la Edinburgh”, din 
1696, sau “Dumfries nr.4” din 1710, sunt ritualuri. Avem doar 
catehisme utile cunoaşterii simbolismului în vigoare la acea epocă 
dar în niciun caz aceste documente nu pot fi asimilate ritualurilor. 

În ce priveşte catehismele trebuie să precizăm că nu 
posedăm dacât şase texte anterioare Constituţiilor lui Anderson 
din 1723. 

Cel mai vechi catechism cunoscut, “Edinburgh Register 
House Ms”, datează din 1696. El a fost descoperit în 1930 de 
Charles T. McInnes. Acest catechism ne informează asupra 
mijloacelor de recunaoștere care, trebuie să recunoaștem, au variat 
considerabil cu trecerea timpului. Totuşi, el face aluzie la câteva 
elemente constante, printre care menţionăm Templul lui Solomon 
orientat est-vest, conceptul de Lojă justă și perfectă, trei Lumini şi 
trei bijuterii, echerul, și compasul, parolele sacre după numele 
celor două coloane, Sfântul loan, etc. Subliniem absența 
corespondențelor dintre catehismele modern și aceste vechi 
documente. Astfel, spre exemplu, cele cinci puncte perfecte ale 
măiestriei aparțin Companionului, şapte Maeștrii şi cinci Ucenici 
formează o Lojă justă şi perfectă, etc. 

Manuscrisul “Dumfried nr.4”, care datează de prin 1710, 
este cu mult mai interesant decât manuscrisele anterioare, toate 
călcate mai mult sau mai puţin pe “Edinburgh Register House”, pe 
care l-am menţionat mai sus. Pentru prima oară se face aluzie la 
cei trei stâlpi dar aceştia sunt echerul, compasul şi Biblia: 
răspunsurile la chestiuni se adeveresc deja mai aproapiate, în 

formularea lor, de cele pe care le găsim în micul volum a lui 
Prichard. Găsim, dealtfel, o referinţă la Hiram. 

Catehismele ulterioare devin din ce în ce mai precise. Ele 
se îmbogăţesc considerabil în privința simbolurilor folosite. Între 
1720 şi 1730 gama instrumentarului inițiatic se completează, 
semnele și parolele ca și atingerile se precizează. Primul 
manuscris care relatează gradul de Maestru este Manuscrisul 
Graham din 1726. 

În 1730 apare “Masonry Dissected” de Samuel Prichard, 
un opuscul al cărui success pare nestins. El va fi tradus în franceză 
în 1738 sub titlul “L"Origine et la Declaration Mystérieuse des 
Francs-Magons” (Originea şi Declarația Misterioasă a Franc- 
Masonilor). 

Nici unul dintre aceste catehisme nu menţionează 
circumstanţele particulare ale ceremoniilor şi nicăieri nu se face 
aluzie la probele prin elemente. 

Totuşi, trebuie să menționăm practica împrăștierii unei 
pudre de răşină peste lumânări pentru a provoca o flacără în 
momentul în care candidatul este introdus în Lojă aşa încât, ne 
spune Henry Carr, acesta să fie îngrozit. Mai găsim şi alte 
documente în acest sens cum sunt: “Réception d'un Frey Maçon” 
(Primirea unui Franc-Mason) din 1737, “Le Secret des Francs- 
Maçons” (Secretul Franc-Masonilor) din 1742, “L’Ordre des 
Francs-Magons Trahis” (Ordinul Trădat al Franc-Masonilor) din 
1745. Ni se pare dificilă asimilarea acestei practici cu ceea ce 
numim, în Ritul Scoţian Antic și Acceptat, în Ritul Francez sau în 
Ritul de Memphis-Misraim, proba focului. 

După René Guilly probele apei şi focului au apărut în 
Masoneria franceză spre 1780 ca substitut al celor două botezuri 
creștine (sic). Tot acest autor susține că Ritul Scoţian Antic şi 
Acceptat a adăugat probelor prin apa şi foc, cele prin aer și 
pământ, în cursul secolului XIX, fiindcă cele patru elemente 

“materialiste și păgâne” erau mai “securizante”. Pentru C.N. 
Batham, fost secretar al “Quatuor Coronati Lodge”, probele prin 
elemente au fost introduse în ritualurile franceze în cursul 
secolului al XVIII-lea ca părți ale Ritului de Perfecțiune care s-a 
extins apoi prin cele 33° de grade ale Ritului Scoţian Antic şi 
Acceptat. 

Jean-Pierre Bayard, şi nu putem să-l urmăm în acest punct, 
afirmă că găsim în toate inițierile valoarea celor patru elemente 
chiar dacă acestea nu sunt date efectiv în timp ce, dupa Alec 
Mellor, probele “trezesc curiozităţi hermetice” (sic) care s-au 
născut pe continent în mijlocul secolului al XVIII-lea. 

Dimpotrivă, Paul Naudon afirmă că Anglo-Saxonii au 
suprimat voit din ritualuri probele prin elemente în cursul 
secolului al XVIII-lea. Este deasemeni punctul de vedere al lui 
Daniel Beresniak. Ne vom întreba, evident, care ar fi putut să fie 
intenţia reală a acestor Frați anglo-saxoni? Probele prin elemente 
constituie o parte mai mult decât importantă, o parte esenţială a 
hermetismului, iar aceste probe ne fiind deloc comparabile cu 
dogmele religioase și nici cu puterile politico-relogioase ale 
locului, Naudon şi Beresniak iau în vedere existența unei voințe 
deliberate de a goli inițierea de caracterul ei “gnostic” pentru a o 
face conformă cu normele moraliste ale societăţii britanice. Şi în 
această problemă nu putem decât să avansăm ipoteze în absenţa 
oricarui document care să infirme sau să confirme afirmaţiile 
exprimate, trebuie să spunem, de exegeți foarte competenţi. 

Inutil să adăugăm că din momentul în care aceste teze s-ar 
confirma nu vom mai putea să considerăm că Masonii operativi 
ignorau alchimia și, în consecință, teoriile conform cărora 
catedralele nu au nimic de a face cu simbolismul hermetic ar 
dispare tot așa de repede pe cât au apărut. Cu toate acestea istoria 
nu se poate face decât pornind de la documente supuse criticii 
istorice, externe şi interne, şi știm că nu există niciun document 

care să ateste existența unui curent alchimic în Masoneria 
operativă. Dar istoricul știe, deasemeni, că absența unei probe 
documentare nu autorizează - în niciun domeniu - dreptul de a 
concluziona. În arheologie, spre exemplu, prezenţa suveicilor 
(mici discuri găurite care servesc la menţinerea firului pe fus) 
indică prezenţa şi practica ţesătoriei în locul unde se face săpătura, 
dar absența suveicilor nu permite afirmaţia că nu se practică 
țesutul căci aceste obiecte puteau să fi dispărut sau să se fi distrus. 

La fel, unele documente scrise referitoare la Franc- 
Masoneria operativă, au putut să fie distruse sau au dispărut în 
cursul unei istorii agitate: este de ajuns să avem în vedere numărul 
foarte mic de documente care ne-au parvenit. Pe de altă parte 
continuăm să ignorăm identitatea autorilor acestor documente şi 
nimic nu ne permite să credem că ei au fost foarte scrupuloși. 
Ignorăm chiar şi apartenenţa lor efectivă la Ordin. Dar, dacă teza 
continuității Tradiţiei de la un Ordin inițiatic la altul nu poate fi 
demonstrată cu documente, nici teza contrarie nu devine mai 
probabilă. Ținem să subliniem această realitate cu toate că nu 
dorim să adoptăm o poziţie sau alta. 

În 1977 Fratele nostru Daniel Ligou a publicat un studiu 
foarte bine documentat, într-o revistă belgiană“, sub titlul “La 
sécularisation de la Maçonnerie française de 1722 à 1887 d’après 
les rituels” (Secularizarea Masoneriei franceze între 1722 şi 1887 
după ritualuri). Reiese că Masoneria franceză, care asocia probele 
cu voiajele (ritual din 1786), a suprimat aceste probe după această 
dată. "Aceste practici”, scria Amiable în raportul în care îl ataca 
pe Wirth, "sunt în contradicție cu datele ştiinţei care a făcut de 
multă vreme lumină asupra celor patru elemente”. Ne dăm seama 
aici, că există o voinţă de secularizare în sânul Marelui Orient al 
Franţei în conformitate cu exigenţele pozitiviste ale secolului al 


4l Tijdschrift voor de studie van de Verlichting. 

XIX-lea. Această secularizares-a operat în conformitate cu 
perspectivele materialiste şi anticlericale în timp ce, atunci când a 
avut loc în Anglia, așa cum afirmă Daniel Beresniak, ea s-a 
produs invers, în perspectiva de a satisface puterea politico- 
religioasă britanică. 

Chestiunea esențială, fundamentală, care ne preocupă, este 
de a şti dacă curentul alchimic pe care l-am menţionat a penetrat 
în Franc-Masoneria franceză în cursul secolului al XVIII-lea 
printr-un joc, atât subtil cât şi complex, al diverselor influențe, 
fără să fi întreținut cel mai vag raport cu Franc-Masoneria pe care 
o calificăm drept operativă. A răspunde afirmativ, soluţie tot aşa 
de ușor de luat în considerare, repetăm, că şi a răspunde negativ, 
când nu avem nicio urmă susceptibilă să confirme sau să infirme o 
teză sau alta, a raspunde afirmativ ar antrena, aşadar, de o manieră 
univocă, refuzul tuturor exegezelor alchimice ale operelor 
edificate de Masonii operative. În consecință, aşa cum susțin, 
printre alții, H.F. Marcy şi Alec Mellor, nu putem decât să negăm 
orice urmă de simbolism hermetic în construcţia catedralelor 
gotice. 

“După Oswald Wirth”, scrie Alec Mellor, "evul mediu ar 
fi cunoscut o erezie (sic) secretă de inspiraţie hermetică”. ”Teză 


* René Gusnon și Mircea Eliade constituie, din punctul nostru de vedere, referințele esenţiale în tot 
ce priveşte, de o manieră generală, studiul Tradiţiei ca şi studiul simbolurilor universale şi 
explorarea miturilor în particular. 

În privinţa specificităţii contextului masonic, ţinem să subliniem că Oswald Wirth rămâne, pentru 
noi, autorul masonic cel mai subtil în privinţa expunerii simbolicii masonice propriu zise. Wirth nu 
a încercat niciodată, sub niciun pretext, să disece simbolurile și nici să le închidă printr-o lectură 
univocală. Este suficient, pentru a ne convinge, să consultăm numeroasele pasaje referitoare la 
simbolul esenţial al “Parolei pierdute” în volumul trei al trilogiei sale consacrate gradului de 
Maestru: “tot ce trebuia a fi spus, este spus”, afirmă el, dar niciodată definit de maniera 
dezvoltărilor născute din pana miriadelor de lexicografi enciclopediste, mai degrabă preocupaţi să 
câştige în credibilitate prin etalarea unei cunoașteri istorice şi lingvistice decât să se comporte ca 
ghizi fideli şi siguri ai Masonilor în parcursul lor inițiatic. Oswald Wirth s-a născut la Brienz, în 
Elveţia, în 1860. A murit la Mouterre-sur-Blourde, aproape de Potiers, în 1943. Prieten, secretar şi 
colaborator a lui Stanislas de Guaita, iniţiat în 1884 în Loja “La Bienfaisance Châlonnaise” 
aparținând Marelui Orient al Franţei, afiliat apoi la Loja “Les Amis Fideles” aparţinând aceleiaşi 
Obedienţe, el se alătură în 1889 Lojii “Travail et Vrais Amis Fidèles” (Marea Lojă Simbolică 

inexactă”, adaugă el, "fiindcă scrierile alchimiştilor circulau la 
lumina zilei”. Adevărul este că abia în secolul al XVIII-lea unele 
spirite remarcabile, cum a fost baronul Tschoudy, au conceput o 
Franc-Masonerie menită unor mari developări. 

După opinia lui Hubert Moges, Franc-Masoneria a 
suferitîn profunzime influența fraternității Roza-Cruce care a fost 
fundamental hermetistă. “Primele asociaţii, scrie el, s-au constituit 
în Germania şi au roit apoi în toată Europa. În Franţa a început să 
se vorbească prin 1622. În Anglia, Robert Fludd a răspândit şi a 
dezvoltat doctrina. Doi adepţi celebrii, Ashmole şi T. Waughan, 
au continuat opera sa. Ashmole a jucat un rol preponderent în 
transformarea Masoneriei zisă operativă în Masonerie speculativă. 
Influența rozacruciană este clară în Franc-Masoneria primelor trei 
grade aşa încât găsim în ritualurile de iniţiere numeroase urme ale 
acestei influenţe, urme care decurg din alchimie şi din 
hermetism”. 

Franc-Masonul este un om liber. Această libertate 
constituie, dealtfel, una dintre condiţiile admiterii unui profan în 
Ordin. În numele şi în virtutea acestei libertăți, Franc-Masonul de 
astăzi, repetăm, nu poate să bazeze interpretările sale pe niciun 
text medieval în ceea ce priveşte probele prin elemente. În 
consecinţă, el se va întreba care este semnificația pe care o poate 
atribui singurelor mărturii medievale, care i se oferă meditației, 


Scoţiană, devenită Marea Lojă a Franței în 1898) al cărei Maestru Venerabil va fi în mai multe 
rânduri. 

Prin trilogia sa “La Franc-Magonnerie Rendue Intelligible ă ses Adeptes”, ale cărei volume sunt 
consacrate celor trei grade albastre sau “simbolice”, Oswald Wirth a exercitat o influență 
importantă în Masoneria franceză a secolului 20, căreia îi reproşa dezvoltarea preocupărilor 
societale şi o relativă detaşare de valorile iniţiatice. 

Înafara trilogiei menţionate, îi mai datorăm lui Wirth câteva lucrări relative la Franc-Masonerie: 
“Le Symbolisme Hermetique dans ses Rapports avec l'Alchimie et la Franc-Maçonnerie”, “Les 
Mystères de l'Art Royal” şi “Qui est Regulier?” și, deasemeni, lucrări consacrate altor domenii, 
printre care “Le Tarot des Imagiers du Moyen Âge” şi “Le Symbolisme Astrologique”. 

Nu putem să subscriem afirmației, din punctul nostru de vedere, total gratuite, conform căreia 
“opera lui Wirth este astăzi total depășită” şi nu putem decât să-i sfătuim pe tinerii Masoni, că sunt 
Ucenici, Calfe sau Maeștrii, să reconsidere imensa operă a lui Oswald Wirth, printr-o privire mai 
puţin rău-voitoare, pe care autorii contemporani încercă s-o impună “noii generaţii”. 

adică operelor de piatră, catedralor gotice, pe care predecesorii săi 
le-au edificat întru Gloria Marelui Arhitect al Universului. El va 
judeca singur dacă se află în prezenţa unor alegorii morale sau în 
prezența unor simboluri alchimice. Și până la urmă el se va mai 
întreba şi dacă Masonii operativi erau realmente “inițiați”, adică 
dacă au suferit, din perspectiva teoriei inițierii formulate de 
Mircea Eliade, o transmutare a regimului lor ontologic. 

“N-am termina niciodată să dezbatem asupra inițierii în 
Masoneria operativă. Noi gândim, dealtminteri, scrie Jean Palou’, 
că Masonii care lucrau la construcția bisericilor medievale nu erau 
toți “inițiați”. 

Remarcăm aici! că recurgerea la probele prin elemente 
caracterizează numai anumite Rituri în timp ce Riturile anglo- 
saxone (York, Emulation, Oxoniensis, Logic, Bristol, etc) sunt 
total străine acestei concepții. 

“Aspectul moral, - sensibil mai ales în țările anglo-saxone, 
- decurge, scrie Marius Lepage, mai ales din curentul operativ 
conservat în Old Charges... Dimpotrivă, aspectul hermetic şi 
metafizic, predominant în simbolismul particular al Masoneriei 
latine, provine din cu totul alte surse”. În altă parte acelaş autor 
notează: “în pofida aportului celor numiți “Antients” (Anticii), 
englezii nu cunosc nici Cabinetul de Reflecţie, nici probele prin 
elemente, nici Potirul Amărăciunii nici, mai ales, consacrarea prin 
sabie şi ciocan. Dar ei au conservat rituri şi simboluri care au 
dispărut cu desăvârșire în Franţa unde, dealtfel, se pare că nu au 
fost niniodată folosite: grâul, uleiul, scara în spirală, etc. (...) Este 


# Jean Palou, La Franc-Maçonnerie, Payot, Paris, 1964. “Această carte, citim în a 4-a pagină a 
coperții, este mai puţin o istorie a Ordinului masonic cât un studiu original asupra Franc-Masoneriei 
închipuită în planul ei real, cel al iniţierii. Ea îşi propune să studieze de o manieră aprofundată 
Masoneria aşa zisă operativă de unde purcede Franc-Masoneria modernă. Aceasta nu este decât 
continuarea aceleia. Lanţul inițiatic nu s-a rupt niciodată în cursul timpului. 

4 Am menţionat deja această realitate mai sus. 

ca şi cum dintr-un trunchi, la un moment dat, două ramuris-au 
separat după aportul unor grefe diferite”. 

Misterul originilor noastre decurge din tăcerea istoriei. 
Poate că această tăcere este sursă de înțelepciune?! 

“Cel care ştie nu vorbeşte, iar cel care vorbeşte nu ştie”. 
Așa spune Lao-Tseu în capitolul 56 din Tao-Te-King. 


CAPITOLUL 29 


Aici totul este simbol 


Această minusculă dar extrem de fermăsentință, care face 
parte din ritualul primului grad, atrage atenția recipiendarului 
asupra caracterului esențial, fundamental, al transmisiei Tradiţiei 
şi ea rămâne valabilă peste toată aria gradelor unui Rit, de la 
primul la ultimul grad. 

Recursul constant şi exclusiv la simbolica masonică 
rămâne singurul mijloc tradițional de transmisie posibilă a 
inițierii. 

Orice tentativă de exegeză a simbolurilor este deplasată şi 
inoperantă pentru că aceasta nu poate decât să considere 
simbolismul ca pe un simplu limbaj codificat unde, ca într-o 
lexicografie, fiecărui termeni-ar corespunde o definiție precisă. 
Dacă acesta ar fi adevărat, ar fi deajuns să se distribuie un 
dicționar al simbolurilor fiecărui grad. 

Dar, să ne înţelegem bine. Nu dorim să proclamăm prin 
cele spuse că dorinţa de a recurge la consultarea unui dictionar, 
sau a manualelor referitoare la simbolurile masonice, ar fi 
absurdă; acestea au utilitatea lor în măsura în care ele îl conduc pe 
cititor la deschiderea porţilor care deschid la rândul lor alte porți şi 

pot provoca, în acest context, o solicitare a aprofundării căutării 
personale pornind de la câteva date elementare. Pentru a întări 
această poziţie, este deajuns să amintim că anumite simboluri se 
bazează pe necesitatea absolută a prolegomenelor. Aşa se petrec 
lucrurile în privinţa simbolurilor alchimice ale Cabinetului de 
Reflecție, care nu au strict nicio semnificație fără explicitarea 
naturii lor, ca şi cum am prezenta unui Occidental caracterele 
chinezesti. 

Inițierea nu are nimic, absolut nimic care ar putea fi 
comparat, de o maieră sau de alta, cu o iluminare, care este 
proprie căii mistice. Procesul inițiatic se bazează, am subliniat 
deja în nenumărate rânduri, pe principiul îmbibării“5. Numai prin 
frecventarea regulată a Lucrărilor și numai cu trecerea timpului 
calea inițiatică conduce la această “Lumină” pe care inițiatul a 
venit s-o caute în Lojă. 

Această îmbibare se înrădăcinează pe capacitatea de a 
primi în sine, şi pentru sine, “învăţătura” delivrată prin ordonarea 
simbolurilor. Elementele dobândite nu se cultivă printr-un proces 
analitic; aceasta constituie chiar, ca să vorbim fără ambiguitate, un 
obstacol în calea drumului inițiatic. Ucenicia masonică nu are 
nimic, absolut nimic, în comun cu demersul intelectual. Ucenicia 
masonică nu este eficace decât prin supunerea față de o structură 
inițiatică considerată, aşa cum se face aluzie în alcimie, un “ludus 
puerorum” sau “joc de copii”. Puterea rațiunii, a logicii, a 
analizei, servesc ca fundamente pentru achizitionarea 
cunoştinţelor academice dar se plasează în contra-punct cu 
îmbibarea. Am evocat suficient mai sus, în capitolul 13, ceea ce îi 
separă pe “cercetători” de “cercetași” aşa încât nu mai revenim 
aici. 


45 A vedea pentru acest subiect extrem de important, Capitolul 13. 

Fiecare Rit masonic are specificitatea lui. Unele Rituri se 
dovedesc mai adaptate decât altele profilului Masonului. Toate 
conduc la aceeaşi finalitate. 

Dacă ar trebui să dăm un singur sfat Masonilor care sunt 
puțin familiarizați cu diversitatea uimitoare a practicilor rituale, 
acesta ar fi: aplicaţi procesele analitice la orice numai la 
manifestările Tradiţiei, nu. Masoneria este una dintre aceste 
manifestări. Învăţaţi că această cale simbolică constituie un 
“Mutus Liber”, o carte mută, ale cărei singure cuvinte: “Ora, 
lege, lege, relege, labora et invenies”, trebuie memorate. ”Roagă- 
te, citeşte, citeşte, reciteşte şi vei descoperi” ca şi aceste două 
cuvinte de la sfârşitul volumului: “Oculatus abis”: “Clarvăzător tu 
vei pleca”. 

Calea simbolică nu consistă în nici un caz în disecția 
simbolurilor. Un fluture disecat este un fluture mort! Simbolul, 
prin esență, trăieşte. El nu poate fi apropiat de o maniera utilă 
decât în diversele sale contextualizări. 

Numai prin frecventarea constantă şi asiduă a câmpurilor 
simbolice pe care le constituie ritualurile, şi numai așa, izvorul lor 
vital va deveni progresiv mai abundent în forță şi în vigoare. 

Un simbol, oricare ar fi el, nu supravieţuieşte în urma unei 
disecții. Dealtfel, simbolul nu se integrează niciodată în cadrul 
unei semnificații specifice cu caracter univoc. El este interiorizat 
şi trăit înafara oricărei veleități de ordin analitic. În ceea ce 
priveşte Franc-Masoneria știm cu rigoare că în asimilarea lentă și 
progresivă a “căii simbolice” rezidă singurul, unicul, veritabil 
“secret masonic”, incomunicabil prin natura sa, altfel decât prin 
“îmbibare”. 


4 Referire la faimosul “Mutus Liber Alchimiae”, tratat de alchimie compus exclusiv din planșe 
gravate, imprimat în 1677 la La Rochelle și al cărui autor, rămas multă vreme necunoscut, este un 
farmacist de la La Rochelle numit Isaac Baulot. 

Şi un simbol, - că este sau nu masonic, - nu se revelează 
niciodată prin izolarea lui. 

Ceea ce trebuie considerat în fiecare dintre simboluri, nu 
aparține unui domeniu închis ci unei organizații interactive de o 
uimitoare complexitate. La limită, putem spune că un simbol, ca 
atare, este aproape lipsit de semnificație înafara câmpului simbolic 
integral în care el se înscrie. Cine n-a înţeles acest lucru n-a înţeles 
NIMIC. 

Adoptăm întru totul această definiție formulată de Marie- 
Madeleine Davy” în cartea sa “Initiaiton à la Symbolique 
Romane” (Semnificația Simbolismului Roman): “Funcția 
simbolului este aceea de a lega înaltul cu josul, de a creea între 
divin şi uman o comunicare, aşa încât acestea să devină intim 
legate unul de altul. Simbolul, prin caracterul lui sacral, scapă 
limitelor lumii profane. El indică întotdeauna o formă de popas pe 
calea care leagă vizibilul de invizibil. Prin aceasta, el este o 
erupție în lumea noastră a ceva care nu aparține lumii noastre”. 

Prin absorbția lentă a simbolicii masonice Masonul 
asimilează, cu timpul care trece, imperceptibil, mijloacele de a 
lega ce este “sus” cu ce este “jos”. 

În concluzia acestui capitol cităm încă un pasaj din 
lucrarea lui Marie-Madeleine Davy, mai sus menționată: 
“Simbolul rămâne polivalent. El revelează sensuri diferite, chiar 
contradictorii. Prezentând cupluri el poate, prin aceasta, să facă să 
se nască opoziții. (...) În chiar inima acestor zone ale realului, pe 
care îl exprimă orice simbol, rămâne semnul unei realități 
transcendente care priveşte sacrul, divinul, incorporând toate 
simbolurile care l-au precedat, incluzând toate simbolurile care îl 
vor urma,pe o cale ascendentă. De unde aceast lanţ simbolic 


1! Istoric şi filozof francez, nascută în 1903 şi mosrtă în 1998, specialist a teologiei şi misticii 
medievale. 


- 132 - 


unificator, care nu separă decât pentru a uni, nu anexează 
totalitatea decât pentru a o sacraliza”. 


CAPITOLUL 30 


Femeia Franc-Mason 


Atunci când, în 1882, Dr. Georges Martin şi Marie 
Deraismes au fondat Dreptul Uman, Obedienţă internatională a 
cărui caracter fundamental este mixitatea, am fi putut să 
presupunem că va avea loc o generalizare, într-un timp mai mult 
sau mai puţin îndelungat, a masoneriei mixte la scară planetară. 
Nu a fost aşa. 

Încă şi mai surprinzător pentru Franc-Masonii de la 
sfârșitul secolului al XIX-lea a fost, fără îndoială, nașterea şi 
afirmarea unei Franc-Masonerii strict feminine începând cu a 
doua jumătate a secolului XX. 

Sub pretextul că Masonii operativi erau numai bărbati 
(afirmaţie dealtfel falsă), Franc-Masoneria a rămas exclusiv 
masculină aproape două secole, cu câteva rare excepţii, cum ar fi 
Lojile aşa numite “de adopție”, din Franța. 

Astăzi ne aflăm în prezenţa a două curente masonice dintre 
care primul, majoritar, depinde de grupul de recunoaștere al Marii 
Loji a Angliei iar al doilea, minoritar, legat de grupul aşa zis 
“liberal”. Numai acesta este compus din Obedienţe masculine, 
mixte şi feminine. Astfel, înainte să fie primit într-o Lojă, profanul 
este informat de această diviziune. O femeie ştie că va fi admisă în 
vizită într-o Lojă feminină sau mixtă şi, uneori, dar nu neapărat, - 
sau ocazional, - într-o Lojă masculină a curentului “liberal”. 

Se pare că toată lumea s-a pus de accord asupra acestei 
situații, atât Masonii cât şi Surorile lor, aşa încât tema inexorabilei 
mixități a viitorului lumii masonice nu mai este subiect al 
interminabilelor dezbateri care au agitat masoneria în ultimele 
decenii. 

Întâlnim din ce în ce mai rar Masoni care îndrăznesc să 
evoce problema inițiabilității femeilor sau, încă şi mai rău, ideea 
adaptării simbolismului construcției la simbolismul țesutului şi al 
broderiei care ar conveni mai bine pentru inițierea genului 
feminin. 

Mulţumim lui Dumnezeu că în zilele noastre nu mai sunt 
foarte numeroşi acei bătrâni Masoni care invocau impuritatea 
femeii într-un context sacru în perioadele de ciclu menstrual sau 
care, fără să râdă, se întrebau dacă femeile sunt sau nu sunt 
inițiabile, asupra capacităţii acestora de a păstra un “secret” sau 
dacă acestea au sau nu suflet! Astăzi, reticențele cu privire la 
mixitate sunt mai degrabă legate de frica puterii de seducţie şi de 
complicațiile conjugale care ar putea surveni, reticențe care se 
manifestă deasemeni, trebuie s-o spunem, şi în Lojile exclusiv 
feminine. 

După un articol din jurnalul “L"Express” în Franţa, din 
1970 numărul femeilor inițiate s-a multiplicat de şase ori trecând 
de la 3425 la 22440 în zilele noastre. În sânul Franc-Masoneriei 
franceze ele constituie 22%, adică de două ori mai mult decât 
acum treizeci de ani. 

Dacă femeia este viitorul omului, așa cum scria Louis 
Aragon ea este, deasemeni, poate, viitorul Franc-Masoneriei. 

CAPITOLUL 31 
Oficiile și Ofițerii 


Înainte de a dizerta asupra corespondenţelor dintre 
plasamentul în Templu al Ofiţerilor și arborele sefirotic trebuie să 
subliniem că Franc-Masoneria operativă nu cunoștea decât Oficiul 
Maestrului de Lojă asistat de unul şi apoi de doi Supraveghetori. 

În cursul secolului al 18-lea vedem apărând Secretarul şi 
Trezorierul (Vistiernic), apoi Acoperitorul (extern şi / sau intern), 
apoi Diaconii, care vor deveni, în anumite Rituri, Experţi sau 
Expert şi Maestrul de (Ceremonii. Ofițerii (din latinul 
“officium”,oficiu) - se preferă uneori termenul de Oficiant -, sunt 
astăzi, în Ritul Scoţian Antic şi Acceptat, Maestrul Venerabil, 
asistat de Primul şi Secundul Supraveghetor, Secretarul, Oratorul, 
Ospitalierul, Trezorierul, Expertul, Maestrul de Ceremonii şi, în 
sfârșit, Acoperitorul. 

Amplasamentul acestor Ofiţeri variază puţin în funcție de 
Rituri dar nu afectează cu nimic funcțiile lor. “Platoul” 
Maestrului Venerabil este obligatoriu la Orient. Cel al Primului 
Supraveghetor la Occident, cel al Secundului Supraveghetor, la 
Sud. În Ritul Francez cei doi Supraveghetori sunt aşezaţi la 
Occident, la piciorul coloanei lachin și la piciorul coloanei Booz. 
După Rit, amplasamentul Coloanelor este inversat. În principiu 
Oratorul ia loc la Orient, în partea Sudului, iar Secretarul la Nord, 
față în faţă. Acoperitorul este întotdeauna, în orice Rit, aproape de 
poarta Templului, la Occident. În Ritul Scoţian Antic şi Acceptat 
Ospitalierul se situează, cel mai adesea, aproape de Secretar în 


48 Acest termen se referă la o mică masă. La originea Masoneriei speculative numai Maestrul 
Venerabil în Jilțul Regelui Solomon dispunea de un “platou” și se așeza în Jilt în timpul Ţinutei. 

timp ce Maestrul de Ceremonii și Trezorierul stau aproape de 
Orator. 

Toate aceste variante ale Riturilor nu au nicio importanță 
cu condiția să existe o potrivire cu Ritul, o coerenţă internă în 
poziționarea “platourilor”. 

De la începuturile Masoneriei speculative nu încetăm să ne 
întrebăm asupra validității plasamentului platourilor, a coloanelor 
I şi B, a amplasării şi a aprinderii şi stingerii “micilor Lumini”, 
asupra numărului dalelor pavimentului mozaicat şi asupra multor 
elemente secundare. Toate aceste chestiuni ar stârni râsul dacă nu 
s-ar găsi, ieşită ca din codru, o autoritate care, în numele unei 
pretinse alte autorități, nu ar da lecţii rigide de pedagogie 
masonică care ar face să se strâmbe de râs Coloana lui Traian. 

Am auzit o Masoană afirmând că poziția Coloanei de 
Armonie este pe un podium pentru motive planetare şi cosmice 
când, defapt, atunci când a fost construită Loja din care aceasta 
făcea parte, electricianul a făcut un podium la unghiul Nord-Vest 
al Templului ca să plaseze dedesubt cablurile electrice. 

Am auzit un Frate care practica Ritul Scoţian Antic şi 
Acceptat, în vizită la o Lojă de Rit Scoţian Rectificat afirmând, 
fără să glumească, în timpul unei inițieri, că absenţa probei aerului 
este o “uitare gravă” când, defapt, această probă nu există în Ritul 
Scoţian Rectificat. Același Mason regreta că nu s-au făcut decât 
trei voiaje şi nu cinci, în gradul de Calfă, când în acest Rit Scoţian 
Rectificat nu sunt decât trei voiaje. 

Am întâlnit un Frate, venit pentru prima oară să descopere 
Ritul Emulation care se întreba, după Ținuta de iniţiere, dacă mai 
putem vorbi despre Masonerie pentru că nu există un Cabinet de 
Reflecţie, nici probele prin elemente, nici cupa amărăciunii ŞI nici 
lanţul de unire, elemente pe care acest Rit nu le conţine. 

Am auzit un Mason de Rit de Memphis-Misraim, care 
părea să decopere în cursul unei vizite la o Lojă a Dreptului 


- 136 - 


Uman, că pavimentul mozaic ar putea să nu fie compus din 108 
pătrate. 

Am mai fost mâhnit şi observând gestul înduioşător şi 
puţin patetic, al unui Frate Ucenic, venit în vizită de nu știu unde, 
gata să-i dea câteva monede vecinului său, proaspăt inițiat, atunci 
când trecea Trunchiul Vaduvei prin faţa acestuia şi îl găsea în 
imposibilitatea de a exercita datoria sa de caritate fiind privat de 
toate metalele, așa cum prescrie ritualul. Și încă, am văzut un 
Mason cu experienţă întrebându-se asupra justificări sensului orar 
şi antiorar la intrarea şi la ieşirea din Templu în Ritul de 
Memphis-Misraim, convins că este vorba despre o eroare comisă 
de Maestrul de Ceremonii. 

Literalmente şocat de prezenţa literei G, în primul grad al 
Ritului Emulation, un Frate era ferm convins că această literă nu 
poate fi revelată decât în gradul de Companion şi că se comite o 
eroare. 

Am auzit o Soră întrebând de ce Maestrul de Ceremonii nu 
aprinde luminile Întelepciunii, Forţei şi Frumuseţii, perturbată de 
faptul că în mod “normal” acesta nu este rolul Maestrului 
Venerabil şi al celor doi Supraveghetori ci a Maestrului de 
Ceremonii. 

Am putea să multiplicăm exemplele. Rămânem la cele 
spuse cu convingerea că cititorul a înțeles că particularismele 
masonice sunt foarte numeroase şi că înainte de a emite judecăţi, 
asupra unor elemente secundare ale ritualurilor, trebuie să ne 
concentrăm asupra coerenţei interne a unui Rit. Tot aşa este şi în 
domeniul religios: catolicismul roman, ortodoxia catolică şi 
protestantismul, dacă putem considera acest fenomen ca fiind 
similar, posedă fiecare un profil propriu. Toate sunt în acelaş timp 
ancorate în fondul comun al religiei creştine. 

Numai frecventarea asiduă şi diversificată a Lojilor de Rit 
diferit poate pune capăt evaluărilor standard, fondate pe ritualurile 
şi Ritul Lojii de care aparținem. 

Nu există decât două mijloace de a se instrui în acest sens: 
primul depinde de deplasări: sunt vizitele efectuate la Loji de 
Rituri diferite şi în diferite țări; al doilea depinde de studiul 
aprofundat al ritualurilor însuşi. Toate ritualurile diferitelor Rituri 
sunt accesibile celui care își dă osteneala pentru a le obţine şi cu 
mult mai benefic decât onanismul intelectual relativ la 
interpretarea unui element specific al “liturghiei masonice”. 


CAPITOLUL 32 


Ramsay şi Ecosismul ca exemplu de delir apologetic. 


În al său “Tuileur Général” (carte care descrie metodele de 
identificare a  Masonilor autentici) Jean-Marie Ragon de 
Bettignies (1781-1866) afirmă că ar exista 52 de Rituri pe care le 
enumară într-o listă incompletă și care conţine numeroase erori. 
“Dicționarul Universal al Franc-Masoneriei”, publicat sub direcția 
lui Daniel Ligou, enumeră aproape 140 de Rituri dintre care 
majoritatea nu sunt citate decât pentru trecutul practicilor lor. 
Unele Rituri au avut doar o existență efemeră, altele au fuzionat, 
altele au fost profund modificate. 

Termenul însuși de “Rit” ar putea să inducă o confuzie 
dacă nu distingem ritul (cu ”r” minuscul), care este un act 
ceremonial (spre exemplu despărțirea de metale) de Rit (cu "R” 
majuscul) care este o expresie particulară a Franc-Masoneriei (Rit 
Francez, Rit Scoțian Antic şi Acceptata, Rit Scoţian Rectificat, Rit 


- 138 - 


Antic şi Primitiv de Memphis-Misraim, Rit de York, Rit Bristol, 
Rit Emulation, etc.). 

După Jean Pierre Bayard” există în zilele noastre circa 40 
de Rituri. Ritul Scoţian Antic și Acceptat este considerat astăzi ca 
fiind cel mai răspândit la scara planetei. Este totodată și adevărat 
şi fals. 

Această afirmație este exactă dacă ținem cont de cele 
treizeci de grade care urmează după gradul de Maestru; în acest 
sens putem afirma că Ritul Scoţian Antic și Acceptat este, 
întradevăr, Ritul cel mai răspândit în lume. Dar, Ritul Scoţian 
Antic şi Acceptat, în primele trei grade ale Masoneriei - numită 
albastră sau simbolică, - este minoritar mai cu seamă în ţările 
anglo-saxone. 

Trebuie să mai precizăm aici şi faptul că Ritul Francez 
cuprinde doar patru Grade Înalte, numerotate de la 4 la 7, care au 
fost uneori abandonate în favoarea celor treizeci de Grade Înalte 
ale Ritului Scoţian Antic şi Acceptat și că gradele de la 4 la 33 ale 
Ritului Antic și Primitiv de Memphis-Misraim sunt identice cu 
cele ale Ritului Scoţian Antic şi Acceptat. 

Definiţia unui Rit, știm bine, nu poate deloc să fie asumată 
prin caracteristicile primelor sale trei grade. 

În ce priveşte regularitatea iniţiatică a unui Rit, CLIPSAS 
a definit-o pe scurt şi de o manieră remarcabilă. Nu vom reveni, 
aşadar, decât pentru a relata o anecdotă amuzantă: Ritul Scoţian 
Antic şi Acceptat a fost introdus în Marea Lojă Naţională 
Franceză în 1965, fapt care îl face pe Jean-Pierre Bayard să spună: 
“Este aproape indecent să se afirme, cum au făcut-o unii, că Ritul 
Scoţian Antic şi Acceptat ar fi fost “regularizat” în 1965 cu ocazia 
instalării lui în localurile GLNF (Marea Lojă Naţională Franceză), 
fără ca riturile (practicate anterior în alte locuri) să fie modificate; 


* În « Le Symbolisme Magonnique Traditionnel », Volumul 1. 

ar trebui să admitem, prin această logică, faptul că un Rit nu poate 
fi valoros decât prin localul sau organismul care il adăposteşte”. 
Afirmația capătă întreaga ei ampoare când ştim că în septembrie 
2012 Marea Lojă Naţională Franceză (GLNF) a pierdut 
recunoașterea Marii Loji a Angliei. Aceasta, consideră astăzi 
teritoriul francez ca pe “deşert masonic” fiindcă, în acest moment, 
nici o Obedienţă franceză nu este considerată la Londra ca fiind 
regulară! 

Aducem aminte că Ritul Scoţian Antic şi Acceptat a fost 
constituit pe baza Ritului Francez începând cu anul 1804 şi cu 
împrumuturi făcute “Marii Loji a Anticilor”, fondată în Anglia în 
1751. În 1821 el se desăvârşeşte prin redactarea “Ghidului 
Masonilor Scoţieni” fixând astfel primele trei grade ale Ritului. 

Lojile care lucrează în Ritul Scoţian Antic și Acceptat, în 
primele trei grade, prezintă un anumit număr de caracteristici pe 
care le vom enumera. 

Luna şi Soarele se află plasate, la dreapta şi la stânga 
Maestrului Venerabil. Mersul, la gradul de Ucenic, începe cu 
piciorul stâng. Primul Supraveghetor este așezat la Occident în 
timp ce Secundul Supraveghetor se află așezat la Sud. Ucenicii 
primesc salariile lor la piciorul Coloanei B, Calfele la piciorul 
Coloanei I. Trei stâlpi încadrează pavimentul mozaicat: 
Înţelepciune (Maestrul Venerabil) la unghiul sud-est, Forţă 
(Primul Supraveghetor) la unghiul nord-vest şi Frumuseţe 
(Secundul Supraveghetor), la unghiul sud-vest. Maeştrii poartă un 
şort bordat care, după recomandările Conventului de la Lausanne 
din 1875, este dublat cu roşu, şi un cordon albastru bordat cu roşu. 
Bateria, la primul grad, este de trei lovituri regulate. Aclamaţia 
este, pentru o inițiere, cuvântul “Houzze” (se pronunță Huze, cu 
”h” mut) repetat de trei ori. Contrariu Riturilor anglo-saxone, în 
Ritul Scoţian Antic şi Acceptat se practică, pentru o iniţiere, 
probele prin cele patru elemente (pământul, asimilat Cabinetului 

de Reflecție, apa, aerul şi focul, în cursul a trei “voiaje” urmate de 
proba Cupei Amărăciunii). 

Totuși, variantele sunt nenumărate după Loji, Obedienţe şi 
țări. Nu ne vom ocupa de variante în acest capitol. 

Ritul Scoţian Antic şi Acceptat, aşa cum am afirmat deja, 
este înainte de orice un sistem masonic particular, compus din 33 
de grade. Acestea se referă, în marea lor majoritate, la o nouă 
Cavalerie şi se sprijină pe ritualuri cu referințe gnostice, alchimice 
şi creștine, de netăgăduit. Dealtfel, înainte să apară independenţa 
administrativă a Lojilor albastre, în unele Obedienţe din unele țări, 
Gradele Înalte reglau, de iure și de facto, primele trei grade ale 
Ritului, într-o ierarhie piramidală, perfect structurată. 

Așadar, în absența unor surse istorice probatoare, se 
adevereşte posibil să ne imaginăm că Ritul Scoţian Antic şi 
Acceptat, conform devizei sale “Ordo ab Chao”, s-a născut din 
voința promotorilor săi de a constitui un Rit masonic coerent, sau 
cel puţin suficient de rigid, care să se poată referi, de la primul 
grad, la o perspectivă organică profundă. 

Această perspectivă este de esență gnostică, sau hermetică, 
cum o atestă datele alchimice, magice și kabbalistice, ale 
diferitelor grade care compun Ritul. Nu putem accepta teza celor 
care afirmă că nimic nu exclude ipoteza că la originea Ritului 
Scoţian Antic şi Acceptat s-ar afla emoția resimţită de numeroși 
Masoni cu prilejul condamnării, pronunțată prin Bula “In 
Eminenti Apostolatus Specula” emisă de Papa Clement XII în 
1738, prima condamnare fulminată de Biserica Romano-Catolica 
contra Franc-Masoneriei. 

După părerea nostră Ritul Scoţian Antic şi Acceptat s-a 
constituit progresiv prin absorbția simbolurilor şi conceptelor și, 
de ce nu, prin absorbția Riturilor diferitelor Ordine inițiatice, cu 
origini străine Franc-Masoneriei, dar îmbibate de gnoză şi, între 
altele, de gnoza creștină. 

Redactorii ritualurilor au putut astfel să constituie, cu 
răbdare, Ritul Scoţian Antic şi Acceptat ca pe o ramură specifică a 
Franc-Masoneriei, fără ca prin aceasta să-l opună antagonic altor 
Rituri şi Regimuri. 

Fiind bine înţeles că gnoza creștină nu a găsit niciodată un 
ecou favorabil în mișcările reformate, fondatorii Ritului Scoțian 
Antic și Acceptata au găsit un ecou natural în celebrul discurs al 
cavalerului Andre-Michel de Ramsay (1686-1743), presbiterian 
convertit la catolicismul roman şi care, într-un text unde legenda 
şi istoria se găsesc amestecate inextricabil, ataşa Franc-Masoneria, 
primelor Ordine cavalerești şi Cruciaţilor. 

Majoritatea comentatorilor sunt de accord că Ramsay s-ar 
fi născut în 1686 la Ayr, în Scoţia, dintr-un tată calvinist și o 
mamă anglicană. S-a căsătorit la vârsta de 49 de ani cu fata unui 
baron englez. El însuşi a fost înobilat de Regentul Philippe 
d'Orleans, Mare Maestru al Odinului din Franţa, cu titlul de 
Chevalier de Saint-Lazare. Contele de Derwentwater şi contele 
d'Engletown au semnat amândoi actul de deces al lui Ramsay la 
Saint-Germain-en-Laye, la data de 7 mai 1743. 

În 1707 Ramsay, care a frecventat cursurile de teologie ale 
Universităţilor din Glasgow și Edimbourg, obține gardul de 
Maestru în Arte. Douăzeci și trei de ani mai târziu va fi primit 
doctor onorific în drept civil al Universităţii Oxford. El şi-a 
consacrat viața funcției de preceptor al copiilor “marilor familii” 
printre care, la Roma, copiilor pretendentului Jacques II Stuart. 
Între 1707 şi 1715 el a trăit în preajma lui Fénelon, la Cambrai, 
până în 1717 lângă Doamna Guyon la Blois și lângă ducele de 
Sully, la Paris, între 1725 şi 1728. 

Pe bună dreptate Ramsey a fost numit “omul 
incertitudinilor”: el a fost quaker, anabaptist, presbiterian, catolic 
şi chietist. Este probabil că Ramsay să fi fost inițiat în martie 1730 
în Loja “Horn”, la Palatul Yard de Westminster, cu toate că există 

indicii că ar fi fost inițiat în Franţa, în anturajul Doamnei Guyon. 
Reţinem totuși eventualitatea inițierii în Loja “Horn” menționată 
de “London Evening Post”. 

Oricum ar fi fost Ramsay se bucură de un prestigiu 
considerabil în unele cercuri masonice. În 1737 el îi scria 
Cardinalului Fleury: “Sunt convins că dacă am strecura în fruntea 
acestor adunări oameni înţelepţi, aleși de Excelenţa Voastră, ei ar 
putea să devină foarte utili religiei, Statului şi Literelor”. 

Eșecul politic al lui Ramsay şi uitarea scrierilor sale“ nu 
au diminuat cu nimic notorietatea masonică a acestui personaj, 
straniu şi ambiguu, al cărui celebru “Discurs” a fost calificat ca 
nemuritor de Albert Lantoine. 

Acest discurs este compus din două părți distincte de 
dimensiuni aproximativ egale: prima jumătate a discursului este 
consacrată conţinutului global al Franc-Masoneriei iar a doua 
jumătate istoriei Ordinului Masonic. 

Să vedem mai întâi conţinutul global. 

O privire puţin exersată percepe imediat caracterul 
apologetic al textului. După Ramsay, şi nu ne îndoim de faptul că 
este vorba despre un punc de vedere foarte comun în Lojile 
secolului XVIII, Franc-Masoneria are drept scop să reunească 
oameni luminaţi, oameni de bine, virtuoşi şi instruiți. 

Perspectiva generală se înscrie în vasta mişcare a 
“Luminilor”, mişcare propagată de filozofi francezi, de cluburile 
şi de saloanele literare ale epocii. Aspectul inițiatic al Franc- 
Masoneriei nu apare deloc în cuvintele lui Ramsay aşa încât 
intrarea în Ordin corespunde mai degrabă unei “recepții” decât 
unei ““inițieri”. Aşadar, Franc-Masoneria se înscrie într-un vast 
curent politic cu toate că evident departe de ce am numi astăzi 
“politică politicianistă”. Să judecăm: dacă Masoneria își propune 


50 În special “Voyages de Cyrus” publicat în 1727. 

să fie reuniunea oamenilor luminaţi, la scară planetară, este pentru 
că oamenii nu se disting decât prin limbă, prin îmbrăcăminte şi 
prin ţările lor. Ei sunt cu toții copiii unei Națiuni şi fiecare Națiune 
este o familie a marii Republici, adică a lumii întregi. Astfel, 
calitățile cerute unui viitor Franc-Mason se rezumă în câteva 
elemente: umanitate, morală, discreție şi gust pentru Artele- 
Frumoase. Virtutea și ştiinţa compun cimentul care va creea 
fraternitatea universală, dorită deja de Cruciați, pe care Ramsay îi 
numeşte “străbunii noştri”. În timp ce Ordinele militare trebuie să 
inspire dragostea pentru glorie, iar Ordinele religioase au ca 
obligație să formeze buni creștini, Masoneria trebuie să se ocupe 
de formarea cetăţenilor buni şi virtuoşi ai lumii. 

Ordinul este divizat în trei grade; fiecăruia îi corespunde 
un învățământ particular. 

Virtuţile morale sunt inculcate “Novicilor” sau Ucenicilor, 
virtuțile eroice sunt inculcate Companionilor şi virtuțile creștine 
celor “Perfecţi” sau Maeștrilor. 

În privinţa conceptului de secret, departe de a-l înţelege pe 
planul transmisiei inițiatice, Ramsay nu vede decât un mijloc de 
recunoaştere între “confrații” de diferite naţiuni. În această viziune 
“secretele” consistă în semne, parole şi atingeri, ale căror valoare 
consistă în universalitatea lor: ele constituie un idiom masonic 
fără altă semnificație decât aceea a recunoașterii Masonului ca 
atare. 

Prima jumătate a discursului, așa cum am spus, prezintă un 
caracter net apologetic. Acesta reiese în particular din credinţa că 
banchetele masonice nu sunt nici vulgare, nici libertine şi nici 
antireligioase. Jena pe care o resimte Ramsay pentru termenul 
însuși de Franc-Mason apare clar atunci când simte nevoia să 
explice că predecesorii noștri nu erau umili cioplitori de piatră ci 
abili arhitecți. Recunoaştem aici gustul pe care îl manifestă 

noblețea de Curte pentru “stâne”; se joacă rolul de cioban şi 
ciobaniță în decoruri princiare... 

Ramsay insistă asupra finalității “ştiinţifice” a Masoneriei 
care este chemată să reunească Fraţii cei mai savanţi din lumea 
întreagă pentru a pune bazele unui dicționar universal al artelor 
liberale şi al ştiintelor utile (dar din care sunt excluse politica şi 
teologia, considerate factori de discordie). Este o aluzie la 
“Cyclopaedia” a cărei prime ediţii, apărută la Londra în 1728 sub 
direcția Fratelui Ephraim Chambers, prefigurează Enciclopedia lui 
D”Alembert şi Diderot. 

În sfârşit, Ramsay face aluzie la înrudirea Franc- 
Masoneriei cu Ordinele antice: Eleusis (Ceres), Egipt (Isis), Atena 
(Minerva), Fenicia (Urania) şi Sciţia (Diana), unde el găseşte 
vestigii ale religiei lui Noe și a Patriarhilor. El adaugă faptul că 
aceste Ordine au degenerat din cauza admisiei femeilor căci 
acestea, spune el, alterează puritatea moravurilor noastre, ceea ce 
explică interzicerea lor în Franc-Masonerie. 

Toate acestea ar putea să stârnească râsul dacă nu am ști 
cat sunt de actuale și frecvente, din păcate, printre contemporanii 
noştri. 

A doua jumătate a discursului se referă la istoria Ordinului 
Masonic. 

Pe de o parte, pentru a acredita seriozitatea iniţiativei sale, 
Ramsay începe prin a enumera originile foarte îndepărtate pe care 
unii le atribuie Franc-Masoneriei. El nu le contestă dar preferă să 
înceapă cu originile mai recente. Pe de altă parte, dacă am avea 
dubii asupra solidității argumentelor sale, el găseşte oportun să 
dezvăluie sursele sale: Analele  Marii-Britanii, Acte ale 
Parlamentului britanic şi Tradițiile vii ale Națiunii engleze. 

Originile  Masoneriei, după Ramsay, se situează în 
Palestina pe timpul Cruciadelor atunci când prinții, seniorii şi 
cetăţenii, s-au asociat pentru a restabili Templul creştin în Ţara 

Sfântă. Notăm că este vorba despre Templul lui Solomon şi nu de 
o referință la Ordinul Templului. 

Scopul Franc-Masoneriei, după Ramsay, este “să-i unească 
pe creştinii tuturor Naţiunilor într-o confraternitate unică”. 
Ramsay subliniază, deasemeni, referințele aristocratice ale 
Masoneriei: “Regii, principii şi seniorii, întorcându-se din 
Palestina, au fondat diverse Loji în Statele lor”, scrie el. Și 
continuă indicând faptul că au fost ridicate Loji în Germania, în 
Italia, în Spania, în Franţa şi, de aici, în Scoţia, “din cauza alianţei 
strânse a Scoţienilor cu Francezii”. Ramsay indică, apoi, că James 
Lord Steward (Jacques Stuart) al Scoției era Mare Maestru al unei 
Loji din Kilwining în 1276. “Masoneria a fost menţinută în 
splendoarea ei printre Scoțienii cărora, adaugă el, regii voştri au 
încredinţat, câteva secole, protecția persoanelor lor sacre”. 

Dacă ar fi să-l credem pe Ramsay declinul Franc- 
Masoneriei se situează în altă parte decât în Scoţia: “Discordiile 
fatale dintre religii, care au incendiat şi deșirat Europa, au produs 
degenerescența Ordinului şi abandonarea  nobleţii sale 
origininale.” 

În sfârşit, Ramsay nu se poate abţine să facă ochi dulci 
Franţei afirmând că, după ce a fost conservată în Scoţia, Arta 
Regală a revenit în Franța sub domnia “celui mai amabil rege a 
cărui umanitate animă toate virtuțile” (să înţelegem Loius XV): 
"Franţa este”, spune Ramsay, “patria tuturor popoarelor”. 

Aşa se prezintă celebrul “Discurs” a lui Ramsay căruia nici 
Ritul Scoţian Antic și Acceptat, nici Masoneria în general, nu-i 
datorează nimic înafara referințelor la nobleţe şi la cavalerie prin 
care se oferă Gradelor Înalte o coloratură “istorică” suficient de 
credibilă în domeniul în care cercetarea istorică se dovedeşte, prea 
des, foarte superficială. 

Că intențiile lui Ramsay au fost politice nu încape nicio 
îndoială aşa încât masonii contemporani, ai tuturor Riturilor, ar fi 

bine inspirați dacă ar considera “Discursul” ca pe un produs 
anecdotic al istoriei. 

Comentând influenţa lui Ramsay, René Guénon”! afirmă: 
“importanţa care este atribuită celebrului discurs este excesivă şi, 
în orice caz, este absolut inexact să se spună că el "expune 
doctrina Masoneriei”; el nu exprimă, în realitate, decât concepția 
particulară pe care o emite autorul asupra căruia, notăm în trecere, 
sunt furnizate date biografice foarte curioase; ceea ce rămâne 
adevărat este numai faptul că acest discurs a exercitat, aposteriori, 
o influență considerabilă asupra constituirii Gradelor Înalte dar, 
bineînteles și contrariu legendelor fanteziste răspândite în unele 
medii sociale, Ramsay el însuși şi Fenelon nu au avut nicio 
contribuţie. În ceea ce priveşte Gradele Înalte trebuie să spunem 
că în pofida precizărilor asupra câtorva elemente, care privesc mai 
cu seamă datele şi istoria acestor grade, istorie care dealtminteri 
nu este decât schițată pe scurt, aceasta rămâne destul de confuză 
în ansamblul ei: ea este dealtfel extrem de complicată și este 
foarte posibil să nu reușim niciodată să o clarificăm în totalitatea 
ei. Suntem oare cu adevărat mai avansați în cunoașterea originilor 
reale, ştiind că prima menţiune cunoscută despre un asemenea 
grad se găseşte într-un document datat dintr-un anume an?“. 


CAPITOLUL 33 


Tipologia masonică 


Există oare o tipologie masonică? Dacă răspundem 
afirmativ trebuie s-o şi definim prin intermediul profilelor 
Riturilor, Obedienţelor sau Lojilor? 


51 Etudes sur la Franc-Magonnerie et le Compagnonnage, Tome II, pp. 125-126. 

Pentru imensa majoritate a  Masonilor anglo-saxoni 
“Franc-Masoneria este un sistem particular de moralitate acoperit 
sub alegorii şi ilustrat prin simboluri”. 

Pentru numeroşi Masoni de pe continent caracterul 
fundamental al Franc-Masoneriei este inițierea, caracter care 
consistă în a opera o modificare a recipiendarului, prin mijloace 
care se situează la confluenţa psihologiei şi magiei, etica ne fiind 
în această perspectivă, o finalitate şi ne fiind nici măcar esenţa 
Ordinului inițiatic dar fiind, totuşi, legată de calitățile pe care 
aceasta le solicită de la neofiți. 

Marele Orient al Franţei defineşte Franc-Masoneria ca 
fund “o instituție de esenţă filantropică, filozofică şi progresivă, 
care are ca obiect cercetarea adevărului, studiul moralei și practica 
solidarităţii şi care lucrează la ameliorarea materială şi morală, la 
perfecționarea intelectuală şi socială, a umanității. Ea are ca 
principiu toleranța mutuală, respectul semenilor şi respectul de 
sine, libertatea absolută de conştiinţă. Considerând concepțiile 
metafizice ca fiind de domeniul exclusiv de apreciere individuală 
a membrilor săi, ea se abţine de la orice afirmaţie dogmatică. Ea 
dă o importanţă fundamentală laicităţii”. 

Marea Lojă a Franţei defineşte Franc-Masoneria pornind 
de la articolul I al Constituţiei sale: “Franc-Masoneria este un 
Ordin inițiatic tradițional şi universal, bazat pe fraternitate. Ea 
constituie o alianță de oameni liberi şi de bune moravuri, de toate 
rasele, de toate naționalitățile şi de toate credinţele“. 

Ordinul Masonic Mixt International “Dreptul Uman” 
evocă, în ceea ce îl privește, “o metodă ritualică și progresivă 
datorită căreia membrii săi constuiesc Templul pentru Perfecţiune 
şi pentru Gloria Umanității precizând că, respectând laicitatea, 
toate credinţele relative la eternitatea sau la non-eternitatea vieții 
spirituale, membrii săi caută, înainte de orice, să realizeze pe 
pământ, şi pentru toţi oamenii, maximum de dezvoltare morală, 

intelectuală și spitiruală, condiție primordială a fericirii, care poate 
fi atinsă de fiecare individ într-o umanitate fratern organizată....”. 

Marea Lojă Franceză de Memphis-Misraim recurge la 
conceptul de Tradiţie Primordială precizând că “Ordinul Masonic 
este depozitarul curentului ezoteric care vehiculează Adevăruri 
profunde, capabile să dea răspunsuri adecvate la chestiunile pe 
care nu încetează să şi le pună cei care meditează asupra sensului 
Vieţii, Universului, locului omului în acest Univers şi scopului 
existenței sale. Ordinul este vehiculul și depozitarul Tradiţiei 
Primordiale”. 

Constatăm, prin aceste proclamaţii, că finalitatea Ordinului 
inițiatic care este Franc-Masoneria, este în acelaş timp complexă 
şi diversificată. 

Yves Hivert-Masseca propune un decupaj în cinci “tipuri” 
de Franc-Masonerie: 

Mai întâi o Franc-Masonerie “ezoterică”, care pune 
accentul pe procesul inițiatic, menită să-i facă să treacă pe 
membrii ei de la “tenebrele” exterioare la o “iluminare” interioară. 
Acest tip de Franc-Masonerie se regăsește mai degrabă pe 
continentul European, cu precădere în “Gradele Înalte Masonice”. 

Apoi, o Franc-Masonerie “creştina” care se concepe ca o 
aprofundare a spiritualității creştine. Este cazul, în special, al 
Ritului Suedez şi al Obedienţelor scandinave sau germane care nu 
acceptă (sau nu au acceptat un timp îndelungat) decât membrii 
creștini, cel mai adesea protestanți. 

În al treilea rând, o Franc-Masonerie de tip “vechi/anglo- 
saxon”, care consideră că scopul Franc-Masoneriei este educarea 
morală şi civică a adepților ei. Acest tip de Franc-Masonerie se 
definește, deobicei, ca un “sistem particular de morală, predata ca 
la o şcoală, sub voalul alegoriei și prin mijlocirea simbolurilor”. 
Ea își interzice orice discuție pe teme politice sau religioase şi 
impunea membrilor săi, deobicei, până la sfârșitul secolului XX, 

să aparțină unei religii monoteiste. Acest tip de Franc-masonerie 
este larg majoritară în America de Nord şi în ţările 
Commonwealth. 

Al patrulea tip este cel al Franc-Masoneriei “moderne, 
liberale şi simbolice”, care se referă la prima versiune a 
Constituţiilor lui Anderson (1723) şi “se reclamă în acelaş timp ca 
descendentă a unei tradiţii şi orientată către progres, adeptă a unei 
solide practici simbolice şi a unor preocupări civice și morale”. Ea 
este, cu precădere, prezentă în Europa continentală şi în America 
latină. 

În fine, în al cincilea rând, o Franc-Masonerie “agnostică”, 
care afirmă că nicio concepție metafizică şi religioasă a 
candidaţilor nu va fi luată în considerare pentru admiterea lor şi 
care lucrează, în principal, la instaurarea unei societăți mai bune, 
autorizând în Loji discuţiile politice. Adesea mixtă, ea este 
majoritară în Franța şi foarte prezentă în restul Europei 
continentale. 

Chiar dacă nu este posibil de identificat o tipologie 
masonică de tip obedienţial, convine totuşi să evităm eroarea de a 
sistematiza, mai ales în cadrul Obedienţelor multirit. Aşa se petrec 
lucrurile în Marele Orient al Franţei unde coexistă Ritul Francez, 
larg majoritar, Ritul Scoţian Antic şi Acceptat, Ritul Scoţian 
Rectificat și Ritul de Memphis-Misraim, între altele. 

În Elveţia este cazul Marii Loji Elveţiene Alpina, ca și cel 
al Marelui Orient al Elveţiei, unde coexistă, în principal, Ritul lui 
Schröder, Ritul Scoţian Rectificat, Ritul Francez, Ritul Ruchon și 
Ritul Scoţian Antic şi Acceptat. 

În al sau “Discours de la Méthode Magonnique”, Jean- 
Frangois Pluviaud procedează la developarea unei tipologii cu 
totul diferită, fondată pe Riturile Masonice; el subliniază că este 
vorba, în speţă, de “familii”, pentru că “acelaş curent de gândire 
se exprimă uneori prin diferite Rituri foarte învecinate, care nu se 

disting între ele decât prin nuanţe fine de interpretare dar care, 
intrinsec, pot fi clasate într-unul sau altul dintre curente”. 

Pluviaud distinge, astfel, trei căi propuse de diverse Rituri: 
Riturile teiste, Riturile deiste şi Riturile laice. 

Vom încerca să le definim sumar în liniile care urmează. 

În mare, Riturile teiste sunt articulate în jurul credinţei 
într-un Dumnezeu unic revelat, Riturile deiste în jurul unui 
principiu superior, incognoscibil, nerevelat şi transcendent, iar 
Riturile laice în jurul rațiunii ca referință creatoare a umanului. 

O asemenea tipologie poate să pară, ca şi cea propusă de 
Yves Hivert-Masseca, pe care am menționat-o mai sus, oarecum 
caricaturală cu atât mai mult cu cât se referă la Rituri și nu la 
Obedienţe; ori ştim că o Obedienţa multirit, cum este Marea Lojă 
Naţională Franceză (care nu mai este considerată ca regulară de 
Marea Lojă Unită a Angliei din 2012) afişează, în totalitatea ei, un 
profil teist, tot aşa cum ştim şi că în contextul curentului Franc- 
Masoneriei liberale, numită şi “adogmatică”, sunt admise în sânul 
Obedienţelor Loji cu profil, pentru a relua tipologia lui Pluviaud, 
teist, deist sau laic. 

În acelaș timp suntem obligaţi să admitem că, de o manieră 
generală, Riturile anglo-saxone şi Ritul Scoţian Rectificat aparțin 
curentului teist, Ritul Scoţian Antic şi Acceptata se înscrie mai 
degraba în curentul deist, ca şi Ritul de Memphis-Misraim, aşa 
cum Ritul Francez este dominat de curentul laic. Dar, realitatea 
este cu mult mai complexă decât pare. Marea Lojă a Belgiei, spre 
exemplu, care practică numai Ritul Francez, este majoritar deistă, 
faşă de Marea Lojă Elvețiană Alpina ale cărei Loji practică 
diferite Rituri. Precizăm că prima este membră a CLIPSAS, care 
este reprezentativă pentru Masoneria liberală, la fel şi Marele 
Orient al Belgiei sau Federaţia Dreptului Uman, în timp ce cea de 
a doua este legată de grupul de recunoaștere a Marii Loji Unite a 
Angliei. 

Complexitatea  Franc-Masoneriei nu permite enunţul 
niciunei tipologii. Conceptele de Lojă, Rit şi Obedienţă, ca şi 
criteriile de “regularitate” nu se lasă definite prin consideraţii de 
tipul celor comentate mai sus. 

Este, fără îndoială, motivul pentru care Sebastian Galceran 
insistă, în mica sa lucrare intitulată “Les Francs-Magonneries” 
(Franc-Masoneriile), motivațiile titlului său: “De ce “Franc- 
Masoneriile?”. Acest plural ia naștere din starea fragmentară , 
deschisă, a spațiului social masonic pentru a evita două greşeli 
majore: iluzia substanțialistă şi iluzia instituțională”. 


CAPITOLUL 34 


Pe tărâmurile delirului 


Am subliniat deja mai sus cât este de aberantă reducerea 
simbolului la o definiție de tip lexicologic. Aşadar, a auzi sau a 
citi, că echerul este simbolul dreptăţii, sau că ciocanul este 
simbolul forței active, decurge din categoria “contra-inițierii”, 
pentru a relua expresia des folosită de Rene Guânon. A da o 
definiție unui simbol este un act criminal pentru că făcând aceasta, 
cuvântul ucide însăşi natura simbolului. Simbolul se asimilează, 
se absoarbe, se trăiește. În niciun caz el nu se analizează și nici nu 
se traduce. 

Şi totuşi, unii procedează la o supra-analiză a 
simbolismului masonic şi adaugă absurdului, mai sus menționat, 
procesul de amplificare care îi atrage pe pasionaţii ezoterismului. 
Subliniem, încă odată, că studiul unui simbol seamănă cu o 
disecţie care implică moartea unui animal. Simbolul trăieşte şi, 
mai mult, este nemuritor. Aşadar, avem dreptul legitim să ne 

întrebăm la ce folosesc consideraţiile ezoterice, elaborate pornind 
de la o analiză personală, care îşi fac cuib pe terenurile delirului şi 
ai căror autori sunt de două ori vinovaţi: ignoranţi, în ce priveşte 
rolul şi funcția simbolului, ei trec dincolo de disecția lui și îl 
desfigurează prin patetica lor inventivitate. 

Avem nenumărate exemple aşa încât nu este exagerat să 
spunem că scrierile de acest tip constituie cea mai mare parte a 
publicaţiilor referitoare la Franc-Masonerie. 

Relatăm un exemplu printre altele sperând că cititorii 
avertizați nu vor cădea în plasa acestor naivităţi. Am fi putut să 
cităm oricare altul de acest tip. Am extras un exemplu din cartea 
lui Julien Behaegel intitulată “Quête Symbolique d'un Franc- 
Magon” (Căutarea Simbolică a unui Franc-Mason). Figurează aici 
ca ilustrație a unei literaturi cu pretenţii ezoterice, gata să suscite 
interesul Masonilor fără experiență, prin puterea de atracţie pe 
care o exercită atunci când nu este de-a dreptul fascinantă: 

“Manifestarea cristică, veritabilă cosmogonie, ar putea să 
fie reprezentată sub forma unei cruci pe care Crist (I) ar ocupa 
ramura de sud, aceea a soarelui la zenith, ramura de vest ar fi 
rezervată Botezătorului (B-apă-lună), cea de est Evanghelistului 
(E-aer-lumină), iar cea de la nord ar fi rezervată Feciarei Maria 
(Maria-M), aceea prin a cărei disponibilitate s-a născut 
Mântoitorul. În fine, în centru acestei cruci-roată, s-ar afla Ioan 
din Patmos (P), simbolizând lumina realizată în și prin sacrificiul 
lui Dumnezeu. (...) Fecioara iniţiatoare este poarta Împărăției; ea 
este cea care ne permite să facem din Trei Unu sau, dupa 
Evanghelia lui Toma, din Doi Unu”.Pentru cei care nu vor fi 
sesizat subtilitatea acestei vorbării, de aceeași factură ca şi cele 
300 de pagini ale volumului, este inutil să mai spere că ar putea să 
dialogheze cu autorul fiindcă acesta a plecat la Orientul Etern în 
2007. 

Toată literatura ridiculăşi patetică, care se revarsă din 
rafturile marcate “Ezoterism” sau  “Franc-Masonerie” ale 
librăriilor, ar provoca doar zâmbete dacă nu ar exercita un efect 
lamentabil asupra tinerilor Masoni şi asupra profanilor susceptibili 
să intre în Ordin, efect asemănător elucubraţiilor lui Léo Taxil 
sau altor mistificatori vehementi ai Anti-Masoneriei. 


CAPITOLUL 35 
O deşteptătoare 


Printre puținele lucrări de valoare referitoare la Ordinul 
Masonic una se distinge în acelaş timp prin calitatea ideilor cât şi 
prin limpiditatea discursului. A fost publicată în 1997 de Presses 
Universitaires de France sub titlul “Humanisme, Franc- 
Maçonnerie et Spiritualité” (Umanism, Franc-Masonerie şi 
Spiritualitate). O datorăm perspicacității lui Claude Saliceti. 

Vom reproduce, în cele ce urmează, lungi citate extrase 
din capitolul 5 intitulat ”Masonerie şi spiritualitate”. Le vom 
introduce, cu câteva comentarii, considerându-le complimente de 
lectură referitoare la capitolele precedente pe care le-am centrat în 
jurul simbolismului, fenomenului de scisiparitate şi tipologiei 
masonice. 

Primul extras privește rolul simbolismului ca vector 
fundamental al Franc-Masoneriei: 

“Dacă, asemenea riturilor religioase, simbolul, prin 
frumusețea sa, trebuie să vorbească mai întâi sentimentelor şi 
intuiției iar Ritul să înveţe a gândi cu corpul, nicio semnificaţie 
echivocă nu este impusă. Dimpotrivă, este recomandat Masonului 
să caute el-însuşi “idea sub simbol” cu ajutorul unei “alchimii” 

intime amestecând corpul, rațiunea, experienţa şi dialogul, cu 
Fraţii săi. Spre deosebire de religii şi de practicile lor “exoterice”, 
fundamentate pe literă, autoritate și ascultare, practica masonică 
invită la o utilizare “ezoterică” (în sensul etimologic al cuvântului: 
din interior) şi filozofică, a simbolului masonic. 

În asemenea măsură încât, atunci când se îndepărtează în 
practică de acest ax, Masoneria are tendința de a semana cu ceea 
ce ea nu este şi nu poate fi: o instituție de înregimentare în loc să 
fie o “deşteptătoare””. 

Ce am mai putea adăuga acestei afirmaţii de o redutabilă 
claritate? Am fi bine inspirați, în toate Lojile, de toate Riturile, din 
toate Obedienţele, să facem aşa încât neofiții și candidaţii să 
citească aceste afirmații de o admirabilă claritate, să le recitească 
în momentul trecerii la celelalte două grade, pentru a se asigura de 
perfecta asimilare a conceptului care pune în opoziţie două epitete 
aproape antagonice în ce privește finalitatea procesului inițiatic, 
care exclude imaginea înregimentării înlocuind-o cu cea a 
deșteptătoarei, menită să facă să strălucească Lumina prin ceea ce 
Kandinsky numeşte “Einfiihlung” (intuiţia interioară) în “Uber 
das Geistige in der Kunst”. 

“Aşadar, continuă Claude Saliceti, când Franc-Masoneria 
subordonează iniţierea unei credințe teiste, impuse, care limitează 
căutarea liberă a adevărului şi libera interpretare a simbolurilor, ea 
tinde să se asimileze, că vrea sau nu, unei practice religioase 
confesionale.” 

Câteva linii mai Jos, în acelaş capitol, Claude Saliceti 
adaugă: “Deasemeni, în numele unor filozofii străine de originile 
ei, (materialism, scientism, pozitivism, confundat des cu 
raționalismul), ea tinde să golească riturile de conținutul contrar 
acestor filozofii pentru a face din simbolism doar un vag decor 


 Sublinierea ne aparţine. 
53 «Spiritul în Artă». 

alegoric şi protocolar și un cod de recunoaştere, devenind 
inevitabil asemănătoare unui simplu club de gândire sau asemenea 
unui partid politic şi făcând din Masoni militanţi care se 
împotrivesc principiilor libertăţii de gândire și pluralismului.” 

Al doilea extras se referă la tipologia masonică, așa cum 
am menţionat-o mai sus, dar autorul se bazează numai pe o 
mecanică dublă: anglo-saxoni pe de o parte şi latini pe de altă 
parte. 

El scrie (reportăm aici notele din josul paginii aceluiași 
capitol) cu privire la ambiguitatea, indusă în Constituţiile lui 
Anderson, că “ambiguitatea acestui text va permite ulterior, sub 
presiunea circumstanțelor politice şi noilor filozofii, să se poate 
legitim două interpretări opuse ale Masoneriei: aceea, anglo- 
saxonă, care se zice “regulară”, ferm teistă şi dogmatică, şi cea 
latină care se vrea “liberală” dar se lasă, în realitate, invadată 
progresiv de un materialism şi un scientism tot aşa de dogmatic”. 
El precizează, relativ la prima, că “atunci când Masoneria 
subordonează inițierea unei credinţe teiste impuse, care limitează 
libera căutare a adevărului şi libera interpretare a simbolurilor, ea 
tinde să se confunde, că vrea sau nu, unei practice religioase 
confesionale”. 


CAPITOLUL 36 
Iniţiabilul 


La întrebarea “De ce ați cerut să fiți primit în Franc- 
Masonerie?” tuilajul răspunde: “Pentru că rătăceam în întuneric şi 
doresc să văd lumina”. 

Este adevărat că nimeni nu ar avea ideea să evoce rațiuni 
de ordin aferist care, chiar dacă nu au dispărut total din peisajul 
masonic s-au rărit, cu timpul, de o manieră considerabilă. Cu atât 
mai mult cu cât, în zilele noastre, apartenenţa la Franc-Masonerie 
se adevereşte mai degrabă ca fiind un obstacol într-o carieră 
profesională sau politică decât un mijloc de promovare, de 
avansare sau de liberă trecere. Şi fiecare ştie că nu este oportun, în 
unele ţări şi sub unele regimuri, să se destăinuie apartenenţa la 
Franc-Masonerie. 

Motivele intrării în Masonerie depind de mai mulți factori 
printre care cel al unui complement la angajamentul politic sau 
religios, cel al tradiţiei familiare, al atracției pentru ezoterism sau, 
dimpotrivă, interesul pentru apărarea conceptelor care gravitează 
în jurul obligaţiilor cetăţeneşti, a laicității și a Republicii. 

Nu trebuie pierdut din vedere faptul că intrarea în Franc- 
Masonerie, prin cooptare, rămâne majoritară; noile mijloace de 
informare permițând celor “interesați” să găsească toate 
informațiile pe care le doresc despre rituri, Obedienţe, contactul 
cu o Lojă apropiată: “Cereţi şi veţi primi, daţi un clik şi vi se va 
deschide”. Ne aflăm, fără îndoială, destul de departe de concepția 
planului divin pe care o formulăm, deobicei, prin expresia: “Când 
discipolul este gata, maestrul apare” după declarația Maestrului 
Tibetan Djwal Khul, publicată în 1934. 

Destul de des, în contextul familiei, printre prieteni, pe 
plan profesional sau social, un Mason poate să apară, unui profan, 
ca model, incitându-l să se decidă să facă demersurile preliminare 
care îl vor conduce la iniţiere. 

Dar nu orice lemn este bun pentru a face un “Mercur” şi nu 
orice aspirant la inițiere este neaparat inițiabil, aşa cum spune 
Oswald Wirth în “Les Mystères de l'Art Royal” (Misterele Artei 
Regale). 

Oswald Wirth nota în acest sens: “Pentru a cere să devi 
Franc-Mason trebuie să dorești Lumină. Ori, noi nu dorim decât 
ceea ce ne lipseşte; este, așadar, necesar a se simţi în întuneric 
pentru a resimţi nevoia de a ieşi din această stare. Această remarcă 
este mai importantă, decât ni se pare la prima vedere, căci acela 
care crede că posedă adevărul nu visează să-l caute. (..) Iniţierea 
se adresează, așadar, spiritelor neliniştite, celor care nu sunt 
satisfăcuți de ceea ce au putut să înveţe. Trebuie să fie 
nemultumiţi de ei-însuși, de ce ştiu, de înţelepciunea lor, pentru a 
dori mai mult şi mai bine”. 

Acela care aderă la un crez religios, filozofic, ştiinţific sau 
politic, greşeşte dacă vrea să se îndrepte către poarta Templului; el 
nu va putea să se comporte altfel decât ca un intrus, dacă va fi 
admis să treacă prin singurul sanctuar destinat căutării unui adevăr 
stric imparţial, sanctuar care exclude orice prejudecată şi toate 
doctrinele dinainte formulate. Vocaţia iniţiatică se întâlneşte 
printre vagabonzii spirituali care bâjbâie în noapte, după ce au 
părăsit şcolile şi bisericile lor din pricina faptului că n-au găsit 
adevărata lor Lumină” (op. cit. pp. 77-78). 

Comentând aceste afirmații ale lui Oswald Wirth prea 
catolicul şi conservatorul Alec Mellor, avocat la Curtea din Paris 
şi membru al Marii Loji Naţionale Franceze, scrie în “La Franc- 
Maçonnerie à l'Heure du Choix” (Franc-Masoneria la Ora 
Alegerii) formulând serioase rezerve cu privire la opera lui Wirth, 
precizând că “ceea ce el nu spune, este cât de fals se dovedeşte a fi 
acest aliment astfel oferit. Mulţi revin la credință și chiar nu ar fi 
revenit niciodată fără decepţia masoneriei. Alții se lansează spre 
Gradele Înalte unde îi aşteaptă noi deziluzii. Alţii se prăbuşesc în 
occultism şi în nebuniile lui”. 


54 Sublinierea ne aparţine 

CAPITOLUL 37 
Perfectibilitatea 


Ritualurile masonice se bazează pe două principii. Primul 
este că există adevăruri prea profunde pentru a suporta să fie 
communicate prin cuvinte: numai simbolurile ca atare şi 
organizarea simbolurilor între ele într-un sistem apropriat, sunt 
capabile să exprime ceea ce scapă limbajului uman. Al doilea 
rezidă în puterea de penetraţie a unei “liturghii” care transcede 
percepția intelectuală şi care decurge, în realitate, din 
sensibilitatea care, numai ea, face accesibilă permeabilitatea 
recipiendarului. 

Aceasta înseamnă, în prealabil, că limbajul simbolic şi 
puterea de evocare a ritualurilor “vorbesc” “inițiabililor”. În 
aceasta rezidă tot secretul masonic. 

Singura chestiune care merită să fie spusă este, aşadar, 
aceea a bazelor profilului acestor “inițiabili”. 

Cine sunt aceştia? Cum se poate efectua gestiunea 
agregării unui profan la Ordinul Masonic? Cum poate fi validată 
de o Lojă, celula de bază a Franc-Masoneriei, calificarea inițiatică 
a unui profan? 

S-ar părea că toate Riturile, toate Obedienţele, de trei 
secole de când există Franc-Masoneria zisă “speculativă”, cel mai 
mic denominator comun, care poate fi universal recunoscut drept 
criteriu al  inițiabilității, este acceptarea conceptului de 
perfectibilitate a omului. 

Ne aducem aminte că într-o Obedienţă a fost propusă o 
temă de studiu formulată după cum urmează: “Este perfectibilă 

ființa umană și, dacă este perfectibilă, prin ce mijloace?”. Se pare 
că nici o Lojă nu a răspuns negativ la această întrebare! 

Într-un registru mai puţin anecdotic trebuie subliniat că 
perfectibilitatea omului este un concept de două ori mai ambiguu 
în contextul masonic. 

Una dintre ambiguități se situează la nivelul ideei de 
“sine”: noțiunea de perfectibilitate poate fi citită, pe plan 
antropologic, ca bază a credinţei de tip progresist. Convine oare să 
fie luată în consideraţie ființa umană ca specie prin adiţionarea 
domeniilor sale specifice: valori morale, intelectuale, sociale, sub 
unghiul evoluției umanităţii sau, mai degrabă, mărturisirea 
explicită a propriei perfectibilități a unui candidat, citită ca o 
condiție sine qua non a inițierii? Aceasta din urmă ar aparține 
categoriei umilității sinelui (şi reîntâlnim aici simbolica porții 
joase şi abandonul metalelor despre care am vorbit mai sus), care 
nu poate decât să ne amintească, cu toate că din alt punct de 
vedere, cuvintele Botezătorului: “Trebuie ca El să crească şi eu să 
descresc”s5, sau că Mathias Grünewald a înscris pe panoul de la 
Issenheim după Vulgata: “Illum oportet crescere, me autem 
minui”. 

Recunoaşterea declarată (nu mimată) a propriei 
perfectibilități nu se găseşte în acelaş registru cu declarația de 
perfectibilitate pe planul global al genului uman. 

Cealaltă ambiguitate se găseşte pe cu totul alt plan. 
Perfectibilitatea se situează, de fapt, la nivelul progresului 
valorilor de ordin moral. Milostenia, justiția, toleranța, prudența, 
curajul, toate acestea țin de nivelul eticii. Putem, ameliorându-ne 
pe planul relațiilor cu semenii, să fim mai buni astăzi decât ieri şi 
mai puțin buni astăzi decât mâine. Dar, cum am subliniat de 
nenumărate ori aceste valori, oricât de importante ar fi, şi departe 

de noi idea de a le subestima, nu corespund întru nimic 
caracterelor fundamentale ale inițierii, caractere care nu vizează 
ameliorarea persoanei ci “transmutația” regimului său ontologic, 
care nu întrețin niciun raport, direct sau indirect, cu conceptul de 
“transformare”. Valorile morale constituie baza necesară şi 
indispensabilă a oricărei căutări iniţiatice dar perfectibilitatea lor 
nu seamănă deloc cu finalitatea inițierii. 

Obiectivul unui Ordin inițiatic, oricare ar fi acesta (şi 
Franc-Masoneria este unul printre altele), nu rezidă în 
consolidarea valorilor morale ci în căutarea, pe baza acestor valori 
şi ancorată în ele, a “Parolei pierdute”, în conformitate cu 
modalităţile proprii fiecăruia dintre aceste Ordine. 


CAPITOLUL 38 


Calea simbolică 


Fenomenul masonic, în sens etimologic, este manifestarea 
acestui Ordin de la apariţia sa, acum trei secole, sub forma 
“speculativă”. Putem considera această manifestare din punct de 
vedere istoric, geografic sau al conţinutului. 

Pe singurul plan care ne interesează aici, adică acela al 
conţinutului, sunt posibile două viziuni în funcție de felul în care 
ne plasăm, fie din punctul de vedere al incidenţei pe plan inițiatic 
fie al studiului instrumentarului simbolic specific acestui Ordin. 

Dincolo de faptul că, prin definiţie, niciun simbol nu poate 
fi supus unei analize şi faptului că un dicţionar al simbolurilor 
masonice nu are interes decât în măsura în care este susceptibil să 
ridice o sumă de întrebări, nu poate fi vorba în studiul nostru, 

decât să ne aplecăm asupra globalităţii fenomenului masonic ca 
parte integrantă a perspectivei inițiatice. 

Orice studiu cu privire la simbolismul masonic este, prin 
definiție, limitat la noţiuni elementare care constrâng adesea şi 
sunt întodeauna incomplete. 

Cum am subliniat deja, acele lucrări, care se prezintă des 
ca nişte manuale, dicționare, enciclopedii, nu vor putea să pretindă 
că duc mai departe decât la o invitaţie la absorbția lentă (noi 
folosim voit termenul de “îmbibare”) pe care numai cunoașterea 
Riturilor, practica ritualurilor şi perseverența participării la 
Lucrările Lojii, o pot susține. Autorii acestor cărti nu ignoră, cu 
certitudine, acestă realitate. 

Citim în acest sens afirmaţiile preliminare ale lui Jean- 
Pierre Bayard din primul dintre cele două volume ale cărții 
“Symbolisme Magonnique”: “Simbolul permite nașterea unei idei; 
el trezește conştiinţa pe unul dintre drumurile existenţei 
noastre.(...) Nu este posibilă nicio explicație carteziană teoretică 
sau oficială; orice definiție dogmatică, matematică sau științifică, 
îl desfigurează fiindcă în el este inclusă o memorie colectivă, 
fiindcă el are o putere de reînviere (...) Simbol vine de la 
“sunbolon” ceea ce înseamnă lucru compus din două părți. Este, 
aşadar, un semn. În verbul “sunballein” avem idea reunirii, 
asamblării. Exemplul clasic este acela al tabletei sparte de doua 
personae care contractau, astfel, o legatură de ospitalitate; cele 
două părți se numeau “sunbola”. Recunoscând cele două părți, 
prin unitatea lor reconstituită, se recunoștea pactul de alianţă. (...) 
Acest semn enigmatic, expresia lui misterioasă, vehicul al unui 
limbaj universal, nu impune nimic dar sugerează. (...) Simbolul 
exprimă, aşadar, o idee-forță, un arhetip; este dificil de vorbit 
despre el căci el se acoperă, fiind profunzimea însăşi, sensul său 
rămânând incomunicabil fiindcă semnificaţia lui se găseşte la 
rădăcina universului însuşi şi prin aceasta, noi nu putem să-l 

asimilăm decât prin corespondenţele lui analogice. (...) Rolul 
nostru nu poate fi decât modest pentru că noi nu putem să definim 
acest semn cu rigoare. Noi nu putem decât să punem în acțiune; 
noi dăm prima literă, noi conducem până la poarta închisă pe care 
fiecare va încerca s-o deschidă”. 

Bayard subliniază mai departe: "Noi gândim deobicei că 
totul este spus atunci când vorbim despre simbol, că totul este 
rezolvat, fiindcă simbolul este considerat ca o împlinire. În 
realitate el nu este decât un început; el angajează pe calea 
divinului. Rămâne să găsim această cale”. 

În revizitarea primului volum al trilogiei lui Oswald Wirth, 
Irene Mainguy aduce aminte că “simbolismul este o modalitate de 
expresie care face apel la semn, care sugerează o idee, o 
reprezentare, un concept. Acest limbaj analogic, adaugă ea, 
stabileşte astfel o punte, sau o pasarelă, între abstract şi concret, 
asimilându-se unei fiinţe, oricare ar fi, la nivelul ei de înţelegere şi 
de formaţie. Simbolismul se dovedeşte a fi un mijloc de a învăţa 
să vezi de o altă manieră”. Ea adaugă: “Simbolismul exprimă o 
semnificaţie dincolo de cuvinte”. 

Şi Rene Guenon, în “Symboles Fondamentaux de la 
Science Sacrée” (Simboluri Fundamentale ale Ştiinţei Sacre), 
afirmă: “Simbolismul este o ştiinţă exactă și nu o bătaie de câmpi 
prin care fanteziile individuale pot să se dezlănțuie... Simbolismul 
ni se prezintă ca fiind particula de bine, adaptată exigențelor 
naturii umane, natură care nu este pur intelectuală ci are nevoie de 
o bază sensibilă pentru a se ridica la sferele superioare”. 

Percepția căii simbolice nu depinde de un studiu de tip 
lexicographic bazat pe intelect. Prin aceasta, printre altele, 
simbolismul se distinge de alegorie. 

Ritualurilor inițiatice, precizăm în această privință, că în 
concepția masonică, termenul de iniţiere (din latinul “initium”, 
început) nu apare accesul la percepția simbolică, în cadrul 

masoneriei, rezultă din practică, pentru prima dată decât în 1730 
în “Maçonnerie Dissequse” (Masoneria Disecată) de Samuel 
Prichard. Cuvântul “iniţiat” nu apare, în acest sens, decât în 1728. 
În Marea Britanie, ca şi în Franţa, se recurge aproape sistematic la 
termenul de “recepţie” pentru a desemna accesul la primul grad al 
Ordinului. Abia în 1826 temenul de iniţiere este oarecum 
“oficializat” prin apariția sa în articolul 217 al Constituţiilor 
Marelui Orient al Franței. 

Nu mai revenim aici asupra procesului inițiatic evocat pe 
larg mai sus. Totuși, în legatură cu elementele sale constitutive, 
care sunt simbolurile aşa cum le cunoaştem în primele trei grade 
simbolice, trebuie să punem în evidență fluiditatea corpusului 
simbolic care traversează Riturile în cursul timpului. 

La origine corpusul simbolic masonic se limita la un 
număr restrâns de simboluri. Riturile erau de scurtă durată şi 
elementele lor constitutive se limitau la “fundamente”. Prin 
fundamente vrem să desemnăm simbolismul numerelor, al 
orientării, al semnelor, parolelor şi atingerilor, sacralizarea 
timpului și spațiului, trecerea de la întuneric la lumină, referințele 
cosmice, poziția Ofiţerilor în Lojă şi instrumentele specifice, 
împrumutate artei de a construi. 

Încetul cu încetul alte simboluri şi-au făcut apariţia în 
contextul masonic (şi nu facem aici aluzie la fenomenul Gradelor 
Înalte sau al gradelor adiţionale) contribuind, după unii, la 
“îmbogățirea” ritualurilor, după alții la relativa lor deviere și, 
după noi, la un fenomen de amplificare care nu este lipsit de 
interes dar nu indispensabil în raport cu validitatea riturilor. 

Printre aceste simbolui adiționale menţionăm Tabloul de 
Lojă, apărut în 1745, Cabinetul de Reflecţie, sau “camera 
obscură”, apărut în 1765, voiajele asociate elementelor, introduse 
în 1780, proba sângelui, apărută spre 1770 şi cupa amărăciunii, 
prin 1785. 

Invers, riturile pot să fie simplificate prin sustragerea unor 
simboluri. Aşa s-a întâmplat cu Ritul Francez în Marele Orient al 
Franţei. Alinierea la pozitivism, deja începută prin ritualul 
elaborat în 1887 de o comisie formată din doisprezece membrii, 
comisie prezidată de Louis Amiable, avocat şi membru al 
Consiliului de Ordine al Marelui Orient al Franţei, se va accentua 
în 1922 prin simplificarea radicală a riturilor sub influenţa Dr. 
Blatin. Ritualurile de deschidere şi de închidere a Lucrărilor au 
fost reduse aşa încât să nu mai dureze decât două minute, tabloul 
de Lojă, coloanele, candelabrele şi chiar portul şortului, au 
dispărut. Va trebui aşteptat anul 1938 pentru ca Marele Maestru 
Arthur Groussier să amorseze o nouă mişcare, marcând întorcerea 
la simboluri, mișcare mai apropiată de ritualurile de origine: 
verificarea acoperirii  Lojii, amintirea vârstei şi orei, 
reintroducerea probelor prin elemente, etc. 

Voința de a simplifica se exprimă, uneori, de o manieră 
diferită. Aşa se face că în 1936 Marea Lojă Elvețiană Alpina 
acceptă în sânul său practica “Ritului Ruchon”, o variantă 
simplificată a Ritului Scoţian Antic şi Acceptat, elaborat de o 
comisie prezidată de François Ruchon, scriitor de la Geneva, mai 
preocupat de o simplificare formală decât de suprimarea 
simbolurilor masonice fundamentale. Acest Rit este încă practicat 
în câteva Loji ale Marii Loji Elveţiene Alpina şi ale Marelui 
Orient al Elveţiei, mai ales la Geneva. 

Un demers diametral opus a fost cel a lui Robert 
Ambelain. Acesta a rescris ritualurile primelor trei grade ale 
Ritului Antic şi Primitive de Memphis-Misraim, devenit, cu 
siguranță, cel mai încărcat de simboluri și cel mai lung şi mai 
dificil de executat dintre toate Riturile masonice. Ritul de 
Memphis-Misraim se bazează în esenţa sa pe sistemul Scoţian 
Antic și Acceptat, cu împrumuturi din Ritul Cerneau, din Ritul 
Scoţian Rectificat şi din Ritul Francez 

CAPITOLUL 39 


Exemplul circumambulaţiei 


Există o mie şi una de maniere de a citi şi interpreta oricare 
dintre simbolurile masonice. Niciuna nu poate emite pretenția unei 
interpretări exhaustive, aşa cum am menţionat în repetate rânduri. 
Simbolul este trăit prin absorbţie şi nu va putea, în niciun caz, să 
facă obiectul unei analize explicative.Dacă ar fi fost cazul, 
consultarea unui catalog de simboluri masonice ar fi fost deajuns, 
ritualurile devenind inutile şi iniţierea masonică transformându-se 
într-o ucenicie bazată pe un manual sau un dicționar specializat. 

Putem, de o anumită manieră, să distingem simboluri 
simple de simboluri complexe. Din prima categorie fac parte 
coloanele Iachin şi Booz, “marile” și “micile” Lumini, litera "G”, 
parolele Schibboleth, Tubalcain, Ghiblim sau Moabon, grâul, 
scara în spirală, cupa amărăciunii, piatra brută, piatra cubică și cea 
cubică cu vârf, planga de trasat, coarda cu noduri şi ciucuri, etc. 

Din a doua categorie fac parte simbolurile ritualizate a 
căror expresie variază după Rit, ca și natura şi execuţia probelor 
prin elemente, circumambulaţia, dramaturgia lui Hiram, ieşirea 
“companionică” la gradul de Calfă, derularea sărbătorilor 
solstițiale, deschiderea şi închiderea Lucrărilor, aprinderea 
torţelor, etc. 

Aceasta a doua categorie de simboluri, pe care le calificăm 
drept complexe din pricina diversităţii “punerii lor în scenă”, 
conformă fiecarui Rit, Lojă sau Obedienţă, face mai des obiectul 
judecăților stupide, decât prima categorie, în sensul că 
descoperirea uzanțelor necunoscute este evaluată pornind de la 
cele cunoscute. Ori, nu sunt deloc acceptabile judecăţile de 

valoare asupra “simbolurilor ritualizate” atunci când ele rămân 
conforme coerenței rituale ale fiecărui Rit. 

Această simbolică “în acțiune” este asemenea tuturor 
simbolurilor masonice “fixe”: ea nu suportă nicio prejudecată prin 
comparație. 

Ştim bine cât de mult variază această simbolică “în 

actiune” de la un Rit la altul. Cu titlul de exemplu vom evoca una 
dintre aceste acțiuni simbolice în cele ce urmează: practica 
deambulaţiei în Lojă. 
Dextrogiră sau  sinistrogiră, “circumambulaţia” desemnează 
deplasarea Masonului în Lojă. Centrul Lojii este un spațiu sacru 
delimitat de trei stâlpi care figurează Înţelepciunea, Forţa și 
Frumuseţea, aşezaţi, de cele mai multe ori, la unghiul sud-est, 
nord-vest şi sud-vest al pavimentului mozaic. Cu excepția 
ritualului gradului trei, în care se derulează dramaturgia hiramică, 
nimeni nu poate călca pe pavimentul mozaic al Lojii care trebuie 
ocolit, dupa caz şi uzanţe, marcând unghurile sau nu”. 

În unele Rituri numai Maestrul de Ceremonii sau Expertul 
execută circumambulaţia, înafară de neofiti, în cursul voiagelor. În 
acest caz membrii Lojii intră în Templu fără ceremonie sau se 
găsesc deja şi iau loc la invitaţia Maestrului Venerabil aflat în 
Jilţul regelui Solomon. 

Dacă intrarea şi ieşirea din Templu se derulează conform 
prescrierilor rituale executând sau nu paşii, la ordine sau nu, într- 
un context ierarhic sau nu, circumambulaţia este efectuată, mai 
întotdeauna, în sensul solar. 

În unele Rituri ea se face în sens opus pentru ieşirea din 
Templu. Se întâmplă, uneori dar nu întotdeauna, ca în Ritul de 
Memphis-Misraim, să se procedeze la trei tururi complete în jurul 


TEE a A : : 
Ritualiştii anglo-saxoni recurg la expresia «squaring the Lodge» pentru a desemna o 
circumambulaţie care marchează unghiurile. 

pavimentului mozaic, în sens orar pentru intrarea în Templu și în 
sens antiorar pentru ieşire. 

Toate aceste detalii rituale nu au nicio importanţă. 
Singurul lucru important este semnificația globală a 
circumambulației. Şi orice “supra-analiză” ar trăda ori o voință de 
a face paradă de cunoştinţe enciclopedice sau de alte pretinse 
cunoştinţe, ori o tendință de a delira care, dealtfel, pătează de 
multă vreme Masoneria în particular şi Ordinele inițiatice în 
general. 

În pofida unor concluzii grăbite, cu care suntem obișnuiți, 
mulți autori de manuale masonice dau dovadă, uneori, de multă 
prudenţă. Astfel, Jules Boucher care, despre circumambulaţie, 
scrie: "Trebuie să constatăm că influențele benefice şi malefice 
atribuite circumambulaţiilor sunt convenționale. Noi preconizăm 
circulația sinistrocentrică (i.e. solară), dar nu ne opunem ca o Lojă 
să admită circulaţia inversă cu condiţia să binevoiască să explice 
motivele sale şi că acestea să fie valabile”. 


CAPITOLUL 40 


De la cunoaștere la putere 


Deschidem acest capitol cu o amintire personală. În 
timpul unei repetiții a ritualului de Conclav de Instalare a 
Maestrului Venerabil, o Sorăpreciza modalitatea de a trece spada 
din mână în mână. Mai puţin preocupată de sensul simbolic al 
gesturilor, decât de implicaţiile lor fizico-chimice, ea insista 
asupra pericolului inerent al unei elecrocutări, posibilă dacă 
picioarele Maeștrilor reuniți în cerc nu se ating. 

Convingeri care decurg din această categorie de idei sunt 
monedă curentă în unele Loji. Ele dovedesc o stare de spirit care 
substituite faptul magic, actului simbolic. Aceata nu ar fi decât de 
domeniul anecdoticului dacă nu am ști că, ascunsă în umbră, se 
află o reală aspirație la detenția anumitor “puteri” sau, şi mai grav, 
convingerea intimă de a le poseda. 

Nu avem pretenția să invalidăm practicile ceremoniale sub 
pretextul că ele prezintă o coloratura magică şi nu îl urmăm pe 
Rene Guénon în judecăţile sale definitive privitoare la occultism. 
Dimpotrivă, nu putem să respingem absenţa de bariere, de când 
lumea şi pământul, între magie, astrologie sau alchimie. 

Pe de altă parte inițiatul, - chiar şi acela din timpuri 
străvechi, - nu a căutat niciodată să urce treptele unor puteri 
magice de orice natură ar fi fost acestea. Dealtfel, dacă aceasta ar 
fi fost motivaţia lui ar fi “avansat regresând”. Nu negăm că, dintr- 
un anumit punct de vedere, sub anumite condiţii, un inițiat poate 
exercita, colateral, o “putere”. Le-o recunoştem, unora dintre ei, 
calificați drept “mari inițiaiți”, așa cum rezultă din cartea scrisă, 
altadată, de pana lui Edouard Schur6”. Dar este un demers 
profund contra-inițiatic acela care consistă în a fi admis într-un 
Ordin inițiatic, masonic sau altul, cu scopul de a obţine puteri de 
ordin magic. Dimpotrivă, un asemenea demers asociază ridicolul 
cu discreditarea celor care pretind, fără a se jena, să etaleze 
asemenea elucubrații. 

Distincția dintre “a cunoaşte” şi a poseda “puteri” este 
foarte des avansată ca şi cum ar fi vorba despre concepte 
antinomice şi chiar incompatibile. Nu putem să acceptăm o 
asemenea calificare pentru două motive. 


57 1841-1929. Scriitor, filozof şi muzicolog francez. Opera sa fundamentală « Les Grands Initiés », 
reeditată în repetate rânduri, a exercitat o adevărată fascinaţie asupra mai multor generaţii de Franc- 
Masoni. 

Primul decurge din faptul că nu există, orice s-ar spune, un 
fenomen de ruptură între cele două concepte. Al doilea motiv 
rezidă în câmpul semantic al celor doi termini. Pentru primul nu 
poate fi vorba, în speţă, de o acumulare de cunoștințe în sensul 
academic al termenului şi, pentru cel de al doilea, de o dominație 
a individului asupra timpului, fiinţelor și lucrurilor. 

Dealfel, nu putem decât să negăm ideea, destul de 
răspândită, că ar există o legatură de continuitate între asimilarea 
unei “cunoașteri” şi exercițiul unor “puteri” considerând 
cunoașterea sub unghiul unor prolegomene indispensabile tuturor 
actelor magice sau, mai rău, ca pe o formaţie de bază 
asemănătoare achiziţiilor prealabile a cunoştinţelor anatomice, 
înainte de a proceda la o intervenţie chirurgicală. 

“Puterea”, şi ar trebui mai întâi să ne înțelegem asupra 
sensului cuvântului, nu va putea fi considerată ca o finalitate 
inițiatică ci, în ultimă instanţă, ca o eventuală consecință a cărei 
realitate, mai cu seamă, nu ar putea să existe, întradevăr, decât cu 
condiția de a nu fi proclamată. 

Dacă, aşa cum spune cântecul, “primul care spune 
adevarul trebuie executat”, primul care proclamă că deţine puteri 
ar trebui evitat. 

Cert, pentru un observator exterior, riturile masonice pot să 
semene cu o succesiune de acte cu caracter magic: umbletul, 
aprinderea şi stingerea Luminilor,  sacralizarea locului, 
ceremoniile de acces la diferite grade, etc. Până şi decorurile, 
paramentele şi ele, participă la o anumită “liturghie”. Dar, tot aşa 
se petrec lucrurile și în riturile religioase cu deosebirea că porțile 
rămân deschise tuturor oamenilor, fără condiţii, dar și cu 
suspiciunea că unele legături, între liturghiile religioase ale 
Bisericilor şi riturile cu caracter magic, ar putea fi spulberate din 
oficiu. 

Magia presupune mereu, în lumea profană, un loc închis 
rezervat “iniţiaților”. Ceea ce este cu atât mai aberant cu cât tot 
această lume profană evocă “magia” unui loc, sau a unei întâlniri, 
asimilând adjectivul “magic” acestui tot care uimește pozitiv sau 
care exercită o “putere” de fascinație. 

Adăugăm încă, pentru a termina acest capitol, că în 
Biserica romano-catolică preotul deţine, în virtutea consacrării 
sale, un număr de “puteri” admise de toţi credincioşii, ca cea a 
transmutaţiei vinului și pâinii, respectiv în sângele și corpul lui 
Hristos, sau cea a iertării păcatelor, consecinţă a spovedaniei. 


CAPITOLUL 41 
Catehismul şi tabloul de Lojă 


În Masoneria operativă era obiceiul de a desena pe o 
planșă, aşezată în centrul Lojii, simbolurile gradului Lucrărilor. 

La sfârşitul Lucrărilor desenul, făcut cu cretă, era şters şi 
se redesena la deschiderea Lucrărilor următoare. 

Din comoditate aceste desene au fost “fixate” sub aspectul 
unui “Tablou de Lojă”, desfăşurat la deschidere şi înfășurat la 
închiderea Lucrărilor. 

Cu timpul aceste “Tablouri de Lojă” s-au îmbogățit 
considerabil şi multe dintre ele, unele foarte vechi au fost, din 
fericire, conservate. Ele ne informează asupra simbolismului 
masonic şi se dovedesc foarte prețioase în acest sens. Ele 
corespund, într-un sens, planşelor gravate ale celebrului Tratat 
“Mutus Liber Alchimiae”” în sensul că rămân mute în ceea ce 
priveşte gesturile și textele ritualurilor. 


58 Cartea “Livre Muet d” Alchimie” (Cartea Mută a Alchimiei), a vedea mai sus. 

Putem să emitem diverse ipoteze asupra acestui subiect 
dintre care cea mai credibilă pare a fi că ritualurile, cu mult mai 
scurte decât cele pe care le practicăm în zilele noastre, erau ştiute 
pe dinafară (este şi acum așa în practica Riturilor de tip 
Emulation) şi că, esenţialul în ceea ce priveşte simbolica 
masonică, se baza pe conţinutul tablourilor de Lojă şi pe 
catehisme (succesiune, mai mult sau mai puţin lungă de întrebări 
şi răspunsuri, pe care o confundăm acum cu tuilajul”). 
Numeroase texte ne-au parvenit. 

Poasedăm și un număr important de gravuri din secolul 
XVIII, printre care cele ale începutului Masonerie zisă 
“speculativă”, care reprezintă Ținute Masonice. Vedem Masoni 
care poartă şorțuri, în picioare, înconjurând un tablou de Lojă de 
mari dimensiuni, într-o sală obișnuită, cu excepţia Maestrului 
Venerabil, singurul care poartă pălărie şi este aşezat la Orient. 
Descoperim “oficiile” pe care le recunoaștem prin bijuteriile 
suspendate de colanele Ofiţerilor. Vedem faze ale ritualului de 
inițiere şi, deasemeni, faze ale ridicării la gradul de Maestru. 

Observăm în aceste gravuri prezenţa a trei candelabre în 
unghiurile Nord-Est, Sud-Est şi Nord-Vest ale tabloului de Lojă 
(uneori numit greşit “covor de Lojă”). 

În rest, nu vedem nimic particular în mobilier și decoraţii. 
Așa încât, pentru a derula o Ținută, este suficientă prezenţa a trei 
candelabre în jurul Tabloului Lojii, a unui Jilţ şi a unei mici mese 
pentru Maestrul Venerabil în funcție şi a colanelor care 
desemnează funcțiile Ofiţerilor. 

Apoi, cu timpul, se consideră utilă prezenţa în Templu a 
simbolurilor reprezentate pe Tabloul de Lojă. Soarele şi luna, pe 
peretele de la Orient, platouri pentru Supraveghetori şi pentru 
ceilalți Ofiţeri, o piatră brută şi o piatră cubică, cicanul, dalta, 
coloanele Iachin şi Booz, pavimentul mozaicat, delta luminoasă, 
coarda cu noduri, Volumul Legii Sacre, echerul şi compasul, etc. 

În acelaș timp se va conserva în centrul Templului Tabloul de 
Lojă așa încât acesta va deveni un dublu al simbolismului. Mai 
mult, se vor tripla cele trei mici Lumini fiindcă ele vor figura, nu 
numai pe Tabloul de Lojă şi în jurul acestuia ci și pe platourile 
celor trei principali Ofiţeri. 

Fiecărui grad îi corespunde un Tablou de Lojă. 

Cititorul pe care îl interesează cu precădere tabloul de Lojă 
poate consulta remarcabila lucrare a lui Dominique Jardin, 
publicată de Editura Jean-Cyrille Godefroy în 2011, intitulată 
“Voyage dans les Tableaux de Loge” care oferă chei istorice 
precise permiţând decriptarea tablourilor şi numeroase ilustraţii. 

Acest volum important, care subliniază bazat pe imagini, 
împrumuturile din diverse curente ezoterice, religioase şi 
operative se dovedeşte, din punctul nostru de vedere, de mare 
ajutor celor care sunt interesaţi şi curioşi să urce firul timpului. 

În ceea ce privește catehismele, adică “instruirile 
masonice” sub formă de întrebări şi răspunsuri, trebuie să insistăm 
asupra faptului că acestea sunt complemente ale ritualurilor cu 
care însă nu trebuie confundate. Diversitatea uimitoare a acestor 
catehisme, care au ajuns până la noi, pune în evidență 
particularități semnificative. Aceste  catehisme nu sunt 
“îndreptare” pentru memorie ci instruiri masonice care se referă la 
gradele conferite. Unele dintre ele sunt suficient de bogate pentru 
a îngloba esența gradului în chestiune în asemenea masură încât, 
Fritz Uhlmann, un Mason de la Basel, a publicat pentru toate 
Lojile Marii Loji Elveţiene Alpina, trei mici broşuri de instruire 
masonică, câte unul pentru fiecare grad, pe baza catehismului 
fiecăruia dintre grade, dezvoltând fiecare răspuns prin adăugarea 
unui scurt comentariu. 

Contrar aparenţelor, aceste broşuri sunt bine primite şi 
autorul, care a trebuit să facă față diversității Riturilor din Elveţia 
şi a nenumăratelor lor variante adoptate de Loji, a avut inteligența 

să-şi nuanţeze comentariile adăugând, pe ici pe colo: “cel mai 
adesea”, “uneori” sau “în general”...Am dori să vedem această 
atitudine de detaşare în faţa variantelor ritualurilor răspândindu-se 
mai ales în rândurile Masonilor cu puţină experiență, care 
consideră Loja şi Ritul cărora le aparțin ca fiind referințe absolute 
şi universale. 

Inteligența şi calitatea celor trei livrete ale lui Fritz 
Uhlmann sunt uimitoare cu atât mai mult cu cât acelaş autor s-a 
lăsat prins în jocul unor publicaţii masonice delirante. Astfel, 
autorul crede oportun să scrie în al său “Petit Manuel de la Franc- 
Maçonnerie” (Micul Manual al Franc-Masoneriei), deasemeni 
publicat sub auspiciile Marii Loji Elveţiene Alpina, în 1933: 
“Ciucurele dantelat reprezintă rămășițele pungii amiotice şi 
coarda, cordonul ombilical. Simbolurile pictate pe covor (astfel 
greșit numit) ilustrează doctrinele Masoneriei şi ne apar, astfel, ca 
hrană pentru neofiți. Nu este o simplă divagţie căci avem proba în 
faptul că, la origini, covorul era de formă rotundă sau ovală. 
Coarda care înconjoară Loja era folosită la început pentru a forma 
un sac cu covorul, sac unde erau ţinute obiectele simbolice (sic)”. 


CAPITOLUL 42 


Cine ești tu? 


Cine eşti tu, cel care cere intrarea în Templu? Ce vii să 
cauţi aici? Care sunt aspirațiile tale? 

Acestea sunt întrebările pe care le putem pune profanului 
care şi-ar depune candidatura. 

În numeroase Loji ultima fază, care precede inițierea, este 
“le passage sous le bandeau” (interogarea cu ochii legaţi). Altfel 


- 174- 


spus profanul este introdus în Lojă dar cu o mască menită să-i 
acopere ochii. Dacă nu va fi admis, el nu-i va fi văzut pe membrii 
Atelierului la a cărei poartă a bătut şi, chiar dăcă este primit, 
obscuritatea în care se află, în acest moment particular, 
favorizează introspecţia necesară pentru a putea răspunde la 
întrebările care îi sunt puse. 

După ce se termină interogatoriul şi profanul este condus în afara 
Templului, Maeştrii procedează la “balotaj”, adică la votul cu bile 
albe şi bile negre. Dacă “balotajul” este “luminos”, Loja notifică 
profanului data, ora şi locul, inițierii sale. 

Acest interogatoriu cu ochii legaţi este precedat, de regulă, 
de trei anchete realizate de maeştrii Lojii şi acestea sunt şi ele 
precedate de stabilirea unui dosar de candidatură compus, adesea, 
dintr-o scrisoare motivând cererea, un curriculum vitae, un extras 
de cazier judiciar, şi de două fotografii format pașaport. 

S-ar părea că toate condiţiile sunt astfel reunite pentru a se 
asigura de inițiabilitatea profanului. Nu este așa. Chiar dacă toate 
precauțiile au fost observate nicio Cameră de Mijloc nu poate 
evalua cu certitudine gradul de receptivitate a candidatului, 
permeabilitatea sa şi “dorința”, în sensul în care aceasta este 
înțeleasă de Loius-Claude de Saint-Martin. 

Dacă profanului îi revine obligația de a se face cunoscut 
Lojii care se pregăteşte să-l inițieze și Maeștrii Lojii au obligația 
să-l îndrume, în funcție de profilul său, spre un Rit sau spre un alt 
Rit ori spre o Obedienţă mai degrabă decât spre alta. 

Deasemeni, este extrem de important ca profanul să dețină 
informaţii prealabile cererii sale, informaţii esențiale despre 
Ordinul Masonic: bibliotecile oferă un acces evident şi facil, ca şi 
librăriile și informaţiile de pe internet. În caz contrar am avea de-a 
face cu un om lipsit de interes şi de curiozitate și prea ignorant ca 
să întreprindă un demers fundamental așa cum este o cerere de 
inițiere! 

În sfârşit, şi mai cu seamă, trebuie ca orice candidat la 
inițiere să manifeste clar voinţa sa de a se debarasa de “vechea sa 
haină”, aşa cum spunea adesea Andre Châdel, din care cităm aici 
un extras din Cuvântul-înainte al cărții, pe care a publicat-o în 
Editions du Mont-Blanc, în 1977, şi care este intitulată “Au Seuil 
du Temple de Salomon” (În Pragul Templului lui Solomon): 

“Ştie oare candidatul la inițiere, bătând la poarta 
Templului, că drumul care i se va revela va fi foarte lung şi greu 
de parcurs, că acesta nu se sfârşeşte decât în ziua morții și poate 
nici după aceasta? Toţi inițiaţii au trecut pragul Templului; toţi au 
fost chemaţi să parcurgă calea inițiatică, atât de diferită de căile 
largi care nu duc nicăieri. Între credinţa oarbă a ignorantului şi 
căutarea adevărului inițiatul a ales căutarea. Dealtminteri, făcând 
act de adeziunea la Ordinul masonic, fiecare Frate devine un 
cercetaş, un căutător””, căci Alianţa masonică nu propune celui 
care aderă un adevăr revelat ci un mijloc de a se apropia de 
Adevăr ştiind bine că Absolutul este insesizabil. Dinpotrivă, ceea 
ce primește iniţiatul în cursul iniţierii sale este o tehnică de căutare 
spirituală şi nu o soluție, iar această tehnică prezintă un triplu 
aspect: ea este, pe de o parte, compusă din căutări personale, pe de 
altă parte, din confruntări fraterne cu ideile şi rezultatele obținute 
de alți Fraţi şi, în fine, din observarea Riturilor și din interpretarea 
simbolurilor”. 


* Prefeăm, în acest context, termenul de “cercetaș” celui de “cercetător” (a se vedea despre aceasta 
capitolul 13). 

CAPITOLUL 43 
Despre Egregor 


Egregorul, un termen care nu aparține propriu zis decât 
lexicografiei ezoterice şi/sau ocultismului, ar fi o manifestare de 
ordin energetic și colectiv care ia naştere din gândurile sau 
energiile mai multor persoane orientate spre o finalitate comună. 
Această energie este perceptibilă, în special prin rituri particulare, 
şi în cadrul Franc-masoneriei, mai ales în contextul "lanţului de 
uniune” şi al riturilor de deschidere şi de închidere a Lucrărilor. 

Ne gândim în particular la bateria urmată de aclamaţie dar 
şi la anumite aspect ale riturilor. Printre acestea așşezăm cele trei 
lovituri successive, în momentul aprinderii şi stingerii Luminilor 
figurate de cei trei stâlpi ai Înţelepciunii, Forţei şi Frumuseţii, 
marcate şi de o lovitură pe sol cu batonul Maestrului de 
Ceremonii. În al sau “Vade-mecum de Apprenti”, publicat de 
Editions Dervy în 2006, Claude Darche scrie despre egregor: 
Eficacitatea unui egregor se bazează pe coerenţa grupului, este 
aproape o entitate autonomă, care dispune de o energie proprie şi 
care extrage energia din fiecare membru al asociaţiei care hrănește 
grupul. 

La deschiderea Lucrărilor, în timpul lanţului de uniune, 
acest egregor este perceptibil, este viu, cu atât mai mult cu cât el îi 
leagă pe Masonii prezenți cu cei trecuţi la Orientul Etern și cu cei 
ce vor veni. Un egregor se hrăneşte şi fiecare gând fratern şi 
dezinteresat ajută asistenţa, să stabilească o atmosferă senină şi 
paşnică”. 

Termenul derivă din grecul egregora, perfect al verbului 


>> ce 33 ce 


egeirô care înseamnă “a face să se ridice”, “a scula”, “a trezi”. El 
g , 

a intrat în limba franceză sub pana lui Victor Hugo în “La 
Legende des Siècles” (Legendele Secolelor) ca un hapax“ poetic 
impus printr-o rimă în “aur”, contrariu afirmației, fără replică, a 
lui Rene Guenon care, în “Initiation et Réalisation Spirituelle” 
(Iniţiere şi Realizare Spirituală) afirmă că “primul care a folosit 
termenul a fost Eliphas Lévi şi, dacă amintirile nostre sunt exacte 
tot el, spre a justifica acest sens, dă o etimologie latină incredibilă, 
făcând-ul derivat din grex, “turmă” când, în realitate, acest termen 
este grec şi nu a însemnat niciodată altceva decât “supraveghetor”. 
Dealtfel ştim că acest termen se găseşte în cartea lui Enoch unde 
desemnează entități cu un caracter destul de enigmatic dar care, în 
orice caz, par să aparțină “lumii intermediare”; astfel, este tot ce 
au în comun aceste entități cu entitățile colective la care s-a 
pretins că se aplică acelaș cuvânt”. 

Nu putem să-l urmăm pe René Guenon atunci când afirmă 
în aceeaşi carte:"trebuie să remarcăm că noi nu am folosit 
nicodată cuvântul “egregor” pentru a desemna ceea ce putem să 
numim cu adevarat o “entitate colectivă”; şi rațiunea este că, în 
această accepţie, acest termen nu are nimic cu Tradiţia şi nu 
reprezintă decât una dintre numeroasele fantezii ale limbajului 
occultist modern”. 

Pe de o parte nu ni se pare oportun să înlăturăm, printr-un 
simplu gest, tot ce se leagă de consideraţii calificate drept ocultiste 
şi avem cu mult mai mult de învăţat decât afirmă Guénon chiar 
dacă este imperativ necesar să distingem ceea ce decurge din 
percepții reale de ceea ce derivă din gândiri delirante. 

Pe de altă parte considerăm termenii de occultism şi de 
ezoterism ca fiind cu mult mai puţin antinomici decât are obiceiul 
Gu&non să spună și, acestea fiind spuse înclinăm, de buna voie, 


60 . p p 
Termenul « hapax » sau expresia « hapax legomenon » se referă la un cuvânt, sau un grup de 
cuvinte, care nu are decât un sens în textul considerat. 

spre poziţia lui Robert Amadou, Robert Ambelain şi Serge Caillet, 
în această controversă. 

În orice caz, oricare ar putea să fie poziţia intelectuală pe 
care putem s-o revendicăm cu privire la egregor, nu putem să 
negăm că există o relație subtilă care îi leagă pe inițiaţii din trecut 
cu cei prezenţi şi cu cei care vor veni, oricare ar fi terminologia la 
care putem recurge. Și Maestru Alec Mellor, pe care nu-l putem 
bănui de simpatie pentru Guénon, merge totuşi pe urmele acestuia, 
niciodată zgârcit cu afirmaţiile categorice, şi ironizează în al său 
Dictionar al Franc-Masoneriei şi al Franc-masonilor”! citând din 
Eliphas Levi: 

“Această concepţie, total extra-masonică și absentă din 
orice ritual, a fost admisă fără un mare spirit critic de numeroşi 
masoni ocultiști care au vorbit despre “egregorul” Lojii, de cel al 
Ordinului, etc. Divagații de acest tip ajung ca să demonstreze în ce 
masură ocultismul a putut să servească, în Franc-Masonerie, ca un 
flagel”. 

Dar, cum spunea altadată un Mason din Marele Orient al 
Franţei: “Maestrul Alec Mellor punându-și ochelarii galbeni a 
văzut portocaliu ceea ce era roşu şi verde ceea ce era albastru. Un 
cal chior sfârşeşte mereu prin a se împiedica. Maestrul Alec 
Mellor s-a împiedicat“. 


CAPITOLUL 44 
Explozia obedienţială 


Franc-Masonii secolului al XVIII-lea ar fi mai puțin 
surprinşi, dacă ar reveni printre noi, de diversitatea Riturilor 


*! Edition Belfond, 1971 

masonice și a variantelor lor din lumea largă, decât de diversitatea 
Obedienţelor: peste treizeci în Spania, peste cincizeci în Franţa, 
mai mult de zece în Belgia şi în România iar în Italia câteva sute. 

În fiecare an dispar şi apar Obedienţe din lipsă de efectiv, 
prin dezbinări, prin reconstrucții sau prin fuziuni. 

“Unele dintre aceste Obedienţe, dezvăluie enciclopedia on- 
line Wikipedia, au o origine şi o tradiţie bine cunoscută şi bine 
documentată. Altele sunt de o origine și o autenticitate mai dificil 
de verificat şi nu reunesc decât câteva zeci de membri. În anume 
cazuri există riscuri diverse de derivă sectară sau aferistă”. 

Se întâmplă, ca unele dintre ele să se recunoască, pe 
termen mai lung sau mai puțin lung, semnând tratate de alianță, 
schimbând emisari care garantează aceste alianţe, sau depinzând 
de un “grup de recunoaştere”. 

Enciclopedia on-line Wikipedia precizează că “problema 
recunoaşterii mutuale şi a intervizitelor este o chestiune diferită, 
chestiune care nu se suprapune întotdeauna direct pe cele 
precedente”.Astfel, pentru a da un exemplu printre altele, cutare 
Obedienţă va admite ca o altă practică, o masonerie care este întru 
totul conformă propriilor sale concepții, lamdmarks (eventual 
recente) sau “criteriilor de regularitate”, presupus neschimbate de 
la Vechile Îndatoriri, dar nu îi va acorda “recunoaşterea” sa din cu 
totul alte motive. 

În istoria recentă am văzut astfel de Obedienţe refuzând, 
sau retrăgând “recunoaşterea” lor altor Obedienţe, din motive de 
discriminare devenite din punctul lor de vedere incompatibile cu 
morala chiar dacă “Vechile Îndatoriri”, sau vechile Landmarks, nu 
interziceau altădată  discriminările invocând motive de 
exclusivitate teritorială, unele Obedienţe nerecunoscând decât o 
singură Obedienţă pentru fiecare ţară sau, uneori, dar foarte rar, 
pentru motive de contencios financiar. 

Recunoașterea unei Obedienţe de către alta poate să 
condiționeze practica vizitelor mutuale chiar dacă, în realitate, 
interdicțiile teoretice sunt adesea încălcate. 

În consecință trebuie să distingem recunoașterea, care 
poate fi directă sau prin tranzitivitate (într-un fel, prin ricoșeu), de 
legăturile mai solide care decurg din tratatele de amiciţie sau din 
dubla apartenență; acestea din urma sunt rare şi oricum inexistente 
între Obedienţele “liberale” şi cele “regulare”. 

Dimpotrivă, nu este rar cazul Obedienţelor masonice care 
nu se recunosc mutual dar pot avea relații de cooperare reciprocă, 
în ocazii particulare, spre exemplu pentru a împărți locații sau 
pentru a organiza expoziții “muzeologice”. 

În ce priveşte situația obedienţială a României, şi 
deocamdată, (situația fiind mereu susceptibilă de modificări 
rapide) distingem, în afara implantărilor străine şi a câtorva Loji 
independente, un număr de 32 de Obedienţe. 

ANEXE 


ANEXA A 


Extras dintr-un articol scris de Constant Chevillon, Mare 
Hierofant al Ritului Antic şi Primitiv de Memphis-Misraim, 
apărut în suplimentul Analelor liniţiatice (iunie 1937). 


Masoneria, de la îndepărtatele sale origini, a fost mereu 
numită Știința Regală sau Arta Regală. Ori, aceşti doi termeni se 
completează reciproc fiindcă Masoneria este o ştiinţă prin Gnoza 
voalată sub simboluri și o artă prin proporții, prin ritmurile pe care 
le introduce în datele ştiinţei, realizându-le pe plan vital, pe plan 
etic şi, în finalitate, pe plan social. Prin acest ritm, așadar, şi prin 
această proporție, frumusețea sub toate aspectele sale, este 
infuzată în materia umană şi frumusețea este regală prin 
destinaţie, căci ea se revelează, în multiplele sale manifestări, 
sufletelor nobile, inteligențelor strălucite şi inimilor mari, 
exclusiv. Dar, înţeleasă în acest sens, arta și știința mai au și un alt 
nume, acela de Mare Operă, obiectul alchimiei. Marea Operă se 
poate realiza pe cele trei planuri ale naturii. Pe plan material, este 
transmutația metalelor vulgare în aur, altfel spus, descoperirea 
Pietrei Filozofale. Pe planul făpturii, este căutarea unui echlibru 
constant al forțelor vitale, descoperirea leacului, a elixirului de 
viață lungă. Pe plan spiritual, este stabilizarea conștiinței în 
înaltele sfere intelectuale, este descoperirea elixirului vieţii sau 
mai degrabă a imortalității. 

Astfel, Masonul este un alchemist dar numai în acest ultim 
sens. El nu lucrează la transmutația metalelor; lucrarea lui zilnică 

consistă în perfecționarea umanității sale, în amplificarea şi 
purificarea conştiinţei sale, pentru a face o torţă care înviorează, 
un foc de nestins. 

Nu este deloc vorba aici de studiul arborelui masonic în 
ultimele sale ramificații; ne vom mulțumi să explorăm gradele din 
pridvor. Dealtfel, acestea conţin totul în bogata lor substanţă și se 
pretează la sinteze din ce în ce mai vaste ale căror grade 
subsecvente sunt formele adecvate. 

Sub ce simboluri a acoperit Masoneria calea mortalității? 
Sub cuvertura fenomenelor naturale a căror flux neîntrerupt este 
imediat la îndemâna noastră. Cariera masonului este, aşadar, 
asimilată cu mişcarea diurnă a pământului pe axa sa şi a unei 
revoluţii complete în jurul soarelui nostru, adică diviziunilor sale 
temporale pe care le numim: ziua şi anul. Aceste două simboluri 
sunt, în realitate, unul si acelaș lucru; ele îşi răspund membru cu 
membru, ca într-o ecuație algebrică bine echilibrată. 

Pentru Mason ziua comportă aceea parte a timpului care se 
scurge între răsăritul soarelui și apusul astrului-rege; el se 
calculează pe perioada ideală a echinocțiului, moment în care 
lumina şi tenebrele sunt repartizate cu echitate pe întreaga 
emisferă. Ucenicul angajat ajunge în Masonerie pentru a vedea 
cum se iveşte lumina deasupra orizontului. El are picioarele în 
noapte dar ochiul lui este pătruns de razele luminii. În jurul lui 
totul este învăluit în umbră dar lumina crește minut după minut, 
fiecare lucru îşi pierde progresiv forma sa fantomatică şi îmbracă 
aspectul real, se încălzește, vibrează şi cântă sub sărutul soarelui 
viu. Sufletul Ucenicului se îmbracă în acelaș timp cu o mantie de 
bucurie căci teroarea şi neliniştea devin iubire și certitudine. (...) 

Ucenicul, primavara, este recolta care creşte şi înflorește; 
companionul, vara, este floare care lasă locul fructelor; măiestria, 
toamna, este maturitatea completă, sfârșitul ciclului. Și toamna 
alunecă spre iarnă, adică în brațele morţii. Dar Maestrul nu mai 

este Ucenic, el a înmagazinat recolta, el va putea să parcurgă 
câmpul tenebrelor pentru a atinge reînoirea, fără ghid și fără alt 
sprijin decât cel al proviziilor strânse în cursul marilor lucrări de 
la miezul zilei la miezul nopții. 

Nu este Știința alchimică simbolul concret al acestei 
abstracte activități masonice? Fară îndoială ! Materia, chemată să 
devină aur, se îmbracă în creuzet cu o culoare neagră: este corbul; 
germenii metalici sunt ca şi putrezi și morţi. Tot aşa, Ucenicul este 
închis în camera de reflecţie şi se află în beznă, între oase şi bucăți 
de cosciug, căci nu se poate trece de la cercul profan la ciclul 
luminii fără a traversa regatul obscurităţii și morții. Dar materia în 
putrefacție închide în ea puterea de a renaşte, de a reînvia; ea se 
încarcă succesiv cu toate culorile curcubeului înainte de a reflecta 
culoarea galbenă, imagine a luminii perfecte, polarizată prin 
prisma vitală. 

Ucenicul, ca şi ea, posedă un principiu de regenerare care 
este lumina conştiinţei sale. Tenebrele ar vrea s-o absoarbă dar el 
o conservă cu straşnicie şi, grație ei, el ajunge la poarta 
Templului. Atunci el este supus focului filozofic. Acest foc este 
învățământul oral al Lojii, probele şi voiajele prin elemente, 
origine a experienței sale personale. Apoi focul își continuă 
Opera; la fiecare etapă a operaţiei, ca și în alchimie, lumina capătă 
o tentă diferită, din ce în ce mai intensă. În fine, este apogeul, 
lumina este totală, fără urmă de amestec: transmutația este 
împlinită, el a realizat în sine aurul pur al filozofilor, divina 
înțelepciune, adevărata știință s-a copt în inteligenţa şi în inima sa. 

Dar nu este totul. Apogeului îi succede declinul, nu al 
ştiinţei ci al vieții individuale, ispășirea condiției noastre umane. 
Şi Maestrul este pus în prezenţa marii legi a alternativelor al căror 
pivot este moartea. Căci, aşa cum orice viață se duce inexorabil 
către moarte, aceasta este o poartă deschisă unei noi vieți. Fiinţa 
se dezvoltă la lumina soarelui şi se concentrează în stare latentă în 

noaptea mormântului. Viaţa şi moartea sunt etapele successive ale 
căii indefinite ale vieţii eterne. 

Ori, Maestrul, așa cum spuneam, nu mai este un Ucenic, el 
nu mai parcurge tenebrosul drum cu aceeași inconștiință, el nu 
mai are nevoie de factori exteriori, el posedă o hrană şi va renaşte 
în curând, pe un plan mai înalt al lumii ideilor. Acesta este sensul 
profund al legendei Meşterului Hiram, asemănător în toate 
privinţele legendei lui Osiris, a legendei lui Yma avestică, lui 
Yama hindusă și lui Min-Adam al platourilor caucaziene. Pe 
mormântul Maestrului, în consecință, se plantează ramura de 
Acacia, creanga de aur a inițiaţilor. Sub coaja arborelui, în inima 
sa, doarme focul reînvierii, focul vital şi spiritual care, mai târziu, 
la intersecția celor două braţe ale crucii ideale, se va împlini prin 
cele cinci jeturi luminoase, simbol al stelei înflăcărate. 

Pentru a pătrunde în ezoterismul Masoneriei pridvorului 
am făcut apel la procedeele științei alchimice. Este oare o 
alăturare gratuită, o asimilare forțată şi convențională? Nu. 
Materia primă a Marii Opere, Corbul, nu este altceva decât piatra 
brută, imaginea Ucenicului. Aşa cum focul filozofal va începe să 
curețe materialul, ciocanul şi dalta contribuie la degajarea blocului 
inform scos din carieră; cele două metode şi rezultatele lor sunt 
identice. Materia trebuie să se afineze progresiv în creuzet, 
deasemeni, va trebui printr-o muncă paralelă, operată calibrarea 
pietrei. De aceea, Companionul copiază, de o anumită manieră, 
metamorfozele realizate în incinta Athanorului. El adaugă 
ciocanului și dălții alte instrumente: rigla, echerul şi compasul. Cu 
ajutorul lor el determină muchiile, unghiurile şi curbele: dintr-un 
pietroi brut el face o piatră cubică, susceptibilă să fie utilizată la 
construcția templului. Și aici, corelația şi semnificația activității 
sunt asemănătoare. 

În ce-l priveşte pe Maestru, el nu mai are nevoie de 
instrumente speciale, el a realizat în sine piatra cubică cu vârf, el 

este el-însuşi pudra de proiecție, piatra unghiulară a operei. 
Așadar, i se pune în mână ramura de Acacia, receptacol de foc 
latent care informează orice viață nouă. ŞI, de aceea, atunci când 
pronunță parola: “Cunosc Acacia”, el nu spune ceva fără 
importanţă, el face apel la legea întoarcerii, germen al viitorului. 


ANEXA B 
Exstras din “La Grande Triade” (Marea Triada) şi din 
“Aperçus Sur l'initiation” (Priviri asupra inițierii) de René 
Guenon. 


Am fost foarte miraţi să constatăm în ultima vreme că unii, 
despre care credeam totuşi că ar fi trebuit să înțeleagă mai bine 
ceea ce am explicat despre iniţiere în nenumărate rânduri, comit 
încă confuzii stranii în raport cu acest subiect, folosind noţiuni 
total inexacte referitoare la chestiuni relativ simple. Aşa se face că 
am auzit afirmația, absolut inexplicabilă din partea oricui posedă 
câteva cunoştinţe despre asemenea lucruri că, între starea de spirit 
a unui inițiat care, cu simplicitate a “intrat pe cale” și “starea 
primordială”, nu exista nicio treapta intermediară. Adevărul este 
că există, dimpotrivă, un mare numar, căci drumul “micilor 
mistere” care duce la “starea primordială” este, cu certitudine, un 
parcurs foarte lung, aşa încât sunt rari cei care ajung până la capat; 
cum putem să susţinem că cei care sunt pe această cale sunt 
realmente la acelaş nivel şi că niciunul nu a ajuns la o etapă 
diferită? Dealminteri, dacă ar fi aşa, cum se face că formele 
inițiatice care se raportează la “micile mistere” se compun în 
general dintr-o multitudine de grade, spre exemplu, trei pentru 
unele dintre ele, şapte pentru altele, pentru a ne referi numai la 

cazurile cele mai cunoscute, şi la ce ar putea corespunde aceste 
grade? Am citat, deasemeni, o enumerare taoistă în care, între 
starea de “om înţelept” şi cea de “om veritabil” se mentionează 
două alte grade intermediareS?; acest exemplu este deosebit de clar 
pentru că “starea primordială” care este cea de “om veritabil” este 
situată cu rigoare la gradul patru al ierarhiei iniţiatice. În orice caz, 
şi oricum ar fi repartizate, aceste grade nu pot, cel puţin în teorie, 
sau dacă vrem simbolic, atunci când este vorba despre o inițiere 
virtuală, să reprezinte altceva decât diferitele etape ale unei inițieri 
efective, cărora le corespund obligatoriu, tot atâtea stări spirituale 
distincte ale căror realizări successive sunt; dacă ar fi altfel, ar fi 
total lipsite de orice semnificaţie. În realitate, gradele intermediare 
ale inițierii pot chiar să fie nenumărat de multe și trebuie bine 
înțeles, ca cele care există într-o organizație inițiatică şi nu 
constituie, niciodată, decât un fel de clasificare mai mult sau mai 
puțin generală şi “schematică”, limitată la anumite etape 
principale, sau mai clar caracterizată, ceea ce explică dealtfel 
diversitatea acestor clasificaţii“”. Se înţelege de la sine, deasemeni, 
că şi atunci când o organizație inițiatică, pentru un motiv oarecare 
de “metodă”, nu conferă grade net distincte, marcate de rituri 
particulare fiecăruia dintre ele, aceasta nu împiedică etapele 
respective să existe obligatoriu pentru cei care le sunt atașați, cel 
putin după ce au trecut de iniţierea efectivă, căci nu există niciun 
mijloc de a atinge acest scop în mod direct. 

Putem să mai prezentăm lucrurile şi de o altă manieră, care 
le-ar face încă şi mai “tangibile”: am explicat că inițierea la 
“micile mistere”, care îl ia pe om aşa cum este el în starea actuală, 
îl face pe acesta să urce din nou ciclul parcurs de umanitate în 
sens descendent, în cursul istoriei ei, ca să-l conducă, în finalitate, 


© “La Grande Triade” (Marea Triadă), capitolul 18. 
& «Aperçus sur I'Initiation” (Priviri asupra Iniţierii), capitolul 4. 

până la “starea primordială” însăşi. Ori, este evident că între 
acesta și starea prezentă a umanităţii au fost multe stadii 
intermediare, așa cum o dovedeşte distincția tradițională a celor 
patru vârste, în interiorul fiecaruia ar trebui dealtminteri să fie 
stabilite şi alte subdiviziuni; degenerescenţa spirituală nu s-a 
produs deodată, ci prin etape successive aşa încât, logic, 
regenerarea nu se poate opera decât parcurgând aceleaşi etape, în 
sens invers, şi apropiindu-se astfel în mod graduat de “starea 
primordială” care trebuie recucerită. 

Am înţelege mai bine că se poate crede că nu există grade 
distincte în parcursul “marilor mistere”, adică între starea “omului 
veritabil” şi cea a “omului transcendent”; ar fi deasemeni fals dar 
cel puţin această iluzie ar fi mai uşor de explicat. Totuși, există o 
multitudine de stări supra-individuale, printre care unele sunt în 
realitate foarte departe de starea necondiționată, singura în care se 
realizează “Delivrarea” sau “Identitatea Supremă”; dar, imediat ce 
o ființă a depășit “starea primordială” pentru a atinge o stare 
supra-individuală, oricare ar fi, oricine ar fi încă în starea 
individuală umană, îl pierde oarecum din vedere, ca un observator 
a cărei viziune ar fi limitată la un plan orizontal, nu ar putea să 
cunoască, pe o verticală, decât numai punctul de întâlnire cu acest 
plan, toate celelalte scăpându-i în coinsecință. Acest punct, care 
corespunde exact “stării primordiale” este, așadar, în acelaș timp, 
cum am spus în altă parte, “urma” unică a tuturor stărilor 
supraumane; de aceea, dintre stările umane, “omul transcendent” 
şi cei care au realizat stări supra-individuale, încă condiționate, 
sunt cu adevărat "indiscernabile” între ei, ca şi “omul veritabil” el 
însuși, care totuşi nu a parvenit decât la centrul stării umane și nu 
este, actualmente, în posesia efectivă a niciunei stări superioare€. 


% «Aperçus sur l'Initiation” (Priviri asupra Iniţierii), capitolul 39. 
% “La Grande Triade” (Marea Triadă), capitolul 18. 

Această notă nu are alt scop decât acela de a reaminti 
anumite noţiuni, pe care le-am expus deja, dar care par a nu fi fost 
prea bine înțelese; şi am considerat cu atât mai necesar să 
revenim, cu cât este cu adevărat periculos, pentru cei care nu sunt 
decât la primul stadiu al iniţierii, să-şi imagineze că sunt deja, 
dacă este permis să ne exprimăm așa, candidaţi la o realizare 
imediată a “stării primordiale”. Este adevărat că sunt unii care 
merg încă şi mai departe şi care sunt convinşi că, pentru a obține 
imediat “Delivrarea” însăşi, este deajuns să resimtă o dorință 
sinceră, acompaniată de o încredere absolută într-un Guru, fără să 
aibe niciun efort de făcut asupra lor-înșişi; 
desigur, credem că visăm atunci când ne aflam în prezenţa unor 
asemenea aberaţii! 


ANEXA C 


Invocaţie în Ritul Antic şi Primitiv de Memphis- Mistraim 


Sublim Arhitect Suprem al tuturor Lumilor! 

Părinte al tuturor lucrurilor, 

Tu a cărei Voinţă se îndeplinește prin propriile Puteri, 

Tu care vrei să fi eternitatea şi esti! 

Tu care te revelezi, și esti cunoscut de toţi cei care sunt ai Tăi! 

Tu care ai constituit Fiinţele prin Cuvântul Tău, 

Tu a cărei întreagă Natură nu este decât Imaginea, dar pe care 
aceeaşi Natură, nu a format-o deloc! 

Tu care ești mai puternic decât orice Putere, mai mare decât orice 
Majestate, deasupra oricărei Laude, primeşte așadar, Etern 
Arhitect, sacrificiul pur verbal al sufletelor şi inimilor. 

Fie ca el să urce spre Tine cu această Tămâie, o, Inexprimabil, 
Inefabil pe care numai Tăcerea îl poate defini! 

Nu permite deloc să ne rătăcim, dă-ne nouă Forţa, iluminează prin 
Gnoza Ta oamenii care sunt încă în întunericul Ignoranței, copiii 
Tăl. 

Credem în Tine şi Te omagiem, mergem spre Tine în Viaţă şi cu 
Lumină, pentru ca omul care îți aparține să poată să împartă 
Sfinţenia Ta și Lumina Ta, așa cum Tu i-ai dat puterea“. 


BIOGRAFIE JACQUES HERMAN 


Jacques Herman, profesor, teolog, pictor, poet şi istoric, 
născut la 11 mai 1948 în Tirlemont, Belgia, locuind actualmente 
în Pully, cantonul Vaud, Elveţia. Căsătorit, are doi copii şi cinci 
nepoți şi este pensionat. 

Din activitatea profană enumăr câteva din aspectele mai 
importante. Este absolvent al Seminarului Pedagogic (1974); al 
Seminarului Teologic Cultural (1994); al secției de Studii Ebraice 
Biblice (1998). A activat ca profesor în cantonul Vaud la 
Colegiului Belvedere (1972-1979); la Gimnaziul Seral din 
Lausanne (1975-1979) şi la Colegiul Secundar din Pully (1979- 
2008). A fost consilier municipal în Pully. A fost preşedinte al 
Asociaţiei Scriitorilor Vaud; membru al comitetului "PEN Club” 
Elveţia; membru al asociaţiei Scriitorilor Fribourg; membru al 
Societăţii Scriitorilor Naţiunilor Unite; membru al consiliului 
editorial al revistei ”Cedars”; autor al diverselor cărți de proză, 
poezie, istorie şi Franc-masonerie. 


% Respectăm folosirea majusculelor din textul original. 

Din aspectele vieții masonice redau următoarele 
evenimente importante. A fost inițiat în Loja ”Progresul” nr.22 de 
la Orientul Lausanne, Marea Lojă Elvețiană Alpina (1973); sporul 
de salariu la gradul de Calfă (1974) şi elevația la gradul de 
Maestru Mason (1975); participă la gradele laterale ale Ritului 
Scoţian Antic şi Acceptat (1977); elevația la gradul 30 
R:.S:.A:.A:. (1980); membru fondator al Lojii "Rene Guenon” 
(1983); Maestru Venerabil al Lojii "Rene Guenon” (1983-1986); 
primeşte gradul 31 şi 32 în cadrul Ritului Antic şi Primitiv de 
Memphis-Misraim (1984); Mare Cancelar al Marelui Orient al 
Elveţiei (1984-1986); cofondator al revistei M:.O:.E:. "Cahiers 
Bleus” (1985); se afiliază prin dublă apartenenţă Lojii "Les Freres 
Inconnus de Memphis” la Zenitul Lausanne (1985); este ridicat la 
gradul 33 al R:.S:.A:.A:. în cadrul Supremului Consiliu al Elveţiei 
(1985); mare Orator al Supremului Consiliu (1985-1989); este 
ales Mare Maestru al Marelui Orient al Elveţiei (1990-1992); se 
afiliază Supremului Consiliu al R:.S:.A:.A:. pentru Confederaţia 
Helvetică (1990); este numit Garant de Amiciţie pentru Marea 
Lojă din Danemarca (1990); este numit Garant de Amiciţie al 
Marii Loji Franceze de Memphis-Misraim (1991); este primit 
Membru de Onoare al Marii Loji Simbolice a Spaniei (1992); 
demisionează din Loja "Rene Guenon” şi intră în adormire (1993- 
2010); este afiliat Lojii ”Septentrion”, Marea Lojă Alpina (2011); 
este afiliat Lojii "”Horus-Ra” nr.172 G:.L:.F:.M:.M:. (2013); este 
numit Mare Maestru de Onoare al MLNR fondată 1880 (2013); 
este afiliat Lojii "C.A. Rosetti” nr.1 la Or:. Bucureşti; este primit 
membru în Supremul Consiliu al R:.S:.A:.A:. pe lângă 
M:.L:.N:.R:. 1880 (2013); primeşte gradul 95 al A:.P:.R:.M:.M:. 
şi este membru fondator al Suveranului Sanctuar al Ritului pe 
lângă M:.L:.N:.R:. 1880 (2213); este membru fondator al Lojii 
"Alexandru Vaida-Voevod” la Or:. Cluj-Napoca, M:.L:.N:.R:. 
1880; este membru fondator al Lojii ”Aurora” la Or:. Cluj- 

Napoca, M:.L:.N:.R:. 1880 (2014); demisionează alături de cele 
două Loji din Obedienţa M:.L:.N:.R:. 1880 (2014); se afiliază 
împreună cu membrii celor două Loji Marelui Orient al României 
(2015). 

A publicat diverse cărţi în limba română în colaborare cu 
editorul Mircea Bucin şi cu sprijinul Fratelui Victor Agapiescu: 
"Fenomenul Masonic Decorticat” (2013); ”Poeme despre Piatra 
Filozofală” (2014). 

A participat în cadrul Expoziţiei "Arta de a fi Caritabil” 
organizată de către Asociaţia ”AVV AURORA” la Cluj-Napoca 
cu o donaţie substanţială de tablouri, scopul fiind sprijinirea 
Clinicii de Pediatrie III din Cluj-Napoca, lucrările fiind publicate 
în catalogul expoziţiei (2015). 

În prezent este membru al Lojii "Alexandru Vaida- 
Voevod” nr.24, Or:. Cluj-Napoca, M:.O:.A:.R:. şi membru în 
Supremul Consiliu al R:.S:.A:.A:. pe lângă M:.O:A:.R:. dar şi 
membru al  Lojii ”Horus-Ra” nr.172, Zen:. Lausanne, 
G:.L:.F:.M:.M:. şi a sistemului de grade laterale al Ritului Antic şi 
Primitiv de Memphis-Misraim. 

«Fenomenul Masonic Decorticat», este rezultatul unor 
meditații profunde, rezultatul experienței trăite în diverse Loji de-a 
lungul și de-a latul lumii Masonice, al unei munci considerabile de doc- 
umentare cărturărească și de informare directă. 

Literatura despre Franc-Masonerie este abundentă; ea este și 
foarte diversificată, împărțită între studii istorice, exegeze uneori re- 
marcabile, dicționare și enciclopedii, fără să mai vorbim de avalanșa 
de articole din presă și de cele postate pe Internet. 

Atunci de ce a fost necesară această «decorticare» a fenom- 
enului masonic? 

Jacques Herman, figură ilustră a Franc-Masoneriei europene, 
Mare Maestru din Trecut al Marelui Orient al Elveţiei, ne dă el însuși un 
răspuns: «m-am gândit că este necesar să fac o incursiune urmărind 
simultan meandrele diverselor aspecte ale realității fenomenului ma- 
sonic, să-l decortic și să-l dezvalui, fără să scap din vedere transmit- 
erea esenței sale, operând astfel o incizie pe viu, susceptibilă să-l rev- 
eleze acum, aici și pretutindeni». 

Trebuie să adăugăm imediat că viziunea autorului este cea a 
unui Franc-Mason atașat unui Ordin inițiatic Universal, Ordin Masonic 
vector al unei Tradiţii primordiale în sensul regularității sale inițiatice și 


nu al unei asa zise «regularităţi» a recunoașterii. 


ISS SA 


